|  |
| --- |
| **PROGRAM RAZVOJA KULTURE GRADA KARLOVCA 2025.-2029.** |
| **Grad Karlovac** |
| **Institut za razvoj i međunarodne odnose – IRMO**    **Zagreb, studeni 2024.** |

IRMO

An aerial view of a city

Description automatically generated

Foto: Bukovacka, <https://commons.wikimedia.org/wiki/File:Karlova%C4%8Dka_zvijezda-_Izvor-_Digitalni_Tisak.jpg>

Program razvoja kulture Grada Karlovca 2024.-2029. rezultat je zajedničkog rada predstavnika sektora kulture grada Karlovca, Upravnog odjela za društvene djelatnosti te Radne grupe sastavljene od predstavnika kulture i predstavnika ostalih djelatnosti, uz podršku stručnog tima Instituta za razvoj i međunarodne odnose iz Zagreba.

Stručnjaci IRMO-a:

Dr. sc. Daniela Angelina Jelinčić

Dr. sc. Sanja Tišma

Mr. sc. Iva Tolić Mandić

Sadržaj

[Riječ gradonačelnika 5](#_Toc183420320)

[1. Uvod 6](#_Toc183420321)

[2. Vizija 7](#_Toc183420322)

[3. Opis prioritetnih područja/glavnih ciljeva 8](#_Toc183420323)

[4. Posebni ciljevi s opisom i mjerama za provedbu 10](#_Toc183420324)

[4.1. Popis mjera, aktivnosti i relevantnih pokazatelja rezultata 15](#_Toc183420325)

[5. Tablični prikaz cjelovitog Akcijskog plana 23](#_Toc183420326)

[6. Terminski plan provedbe strateških projekata 29](#_Toc183420327)

[7. Usklađenost Programa razvoja kulture s relevantnim strateškim dokumentima 31](#_Toc183420328)

[8. Okvir za praćenje i vrednovanje Programa 35](#_Toc183420329)

[9. Annex 1: Osnovna analiza s ocjenom stanja 36](#_Toc183420330)

[1. Osnovna obilježja grada Karlovca 39](#_Toc183420331)

[Povijest 39](#_Toc183420332)

[Položaj i ustroj 39](#_Toc183420333)

[Demografija 39](#_Toc183420334)

[Gospodarstvo 40](#_Toc183420335)

[Okolnosti i izazovi kulture 40](#_Toc183420336)

[2. Dosadašnja kulturna politika 41](#_Toc183420337)

[3. Upravljanje kulturom, strateški i planski okvir razvoja kulture 42](#_Toc183420338)

[3.1. Nacionalni strateški okvir 44](#_Toc183420339)

[3.2. Županijski strateški okvir 45](#_Toc183420340)

[3.3. Lokalni okvir kulturnih politika 45](#_Toc183420341)

[4. Institucionalni okvir 46](#_Toc183420342)

[4.1. Javne ustanove u kulturi 46](#_Toc183420343)

[4.2. Civilni sektor u kulturi 47](#_Toc183420344)

[4.3. Privatni sektor u kulturi 48](#_Toc183420345)

[5. Djelatnosti kulture i kulturna produkcija 51](#_Toc183420346)

[6. Kulturna infrastruktura 56](#_Toc183420347)

[7. Kulturna baština 58](#_Toc183420348)

[8. Financiranje kulture 60](#_Toc183420349)

[9. Zaposlenost u sektoru kulture 65](#_Toc183420350)

[9.1. Zaposlenost u javnim ustanovama u kulturi 65](#_Toc183420351)

[9.2. Zaposlenost u civilnom kulturnom sektoru 66](#_Toc183420352)

[9.3. Zaposlenost u privatnom kulturnom sektoru 66](#_Toc183420353)

[10. Ekonomski pokazatelji poslovanja u sektoru kulture 68](#_Toc183420354)

[10.1. Prihod javnog kulturnog sektora 69](#_Toc183420355)

[10.2. Prihod civilnog kulturnog sektora 70](#_Toc183420356)

[10.3. Prihod privatnog kulturnog sektora 70](#_Toc183420357)

[11. Kulturna participacija i sudjelovanje u kulturi 72](#_Toc183420358)

[12. Kulturna suradnja 75](#_Toc183420359)

[13. Kultura i ostali sektori 77](#_Toc183420360)

[13.1. Kultura i obrazovanje 77](#_Toc183420361)

[13.2. Kultura i turizam 78](#_Toc183420362)

[10. Annex 2: SWOT analiza 81](#_Toc183420363)

[9. Izvori 88](#_Toc183420364)

# Riječ gradonačelnika

Karlovačka Zvijezda, povijesna jezgra našega grada, ponovno se pojavljuje na kulturnoj karti Europe.

U suglasju s lokalnom zajednicom i otvorena prema svijetu, Zvijezda nastavlja tradiciju Karlovca iz njegova zlatnog doba – vremena kada je grad bio simbol susreta kultura, trgovine i inovacija.

Održiva kulturna infrastruktura postavlja čvrste temelje za bogatu i raznovrsnu kulturnu ponudu koja osvjetljava put Zvijezde prema novom procvatu. Dok danas svjedočimo njezinoj građevinskoj obnovi, pred nama je doba kada će zasjati punim sjajem – kao simbol povijesti, kulture i života. Zvijezda je ne samo prostor, već i ideja koja okuplja ljude, potiče kreativnost i stvara zajedništvo.

Uz podršku lokalne zajednice, Karlovac postaje primjer kako kultura može biti pokretač razvoja i identiteta. Zvijezda je naše nasljeđe, ali i naša budućnost – most između tradicije i suvremenosti. Vrijeme je da Zvijezda, u srcu Hrvatske, ponovno svijetli kao inspiracija.

# Uvod

„Program razvoja kulture Grada Karlovca 2025.-2029.“ (u daljnjem tekstu Program) ima za cilj osigurati funkcionalno poslovanje sektora kulture u Karlovcu, a što može biti snažna karika za opći razvoj grada. Razvoj kulture grada Karlovca dosad se rukovodio strateškim načelima sadržanim u „Strategiji kulturnog razvoja Grada Karlovca 2014. – 2024.”. Ovaj se strateški dokument planira u kratkoročnijem, petogodišnjem razdoblju te uzima u obzir dosad provedene, ali i neprovedene prioritete i aktivnosti sadržane u prethodnom strateškom dokumentu. Također, u obzir su uzeti i drugi lokalni strateški dokumenti koji na bilo koji način uključuju kulturu, kao što su „Strategija razvoja većeg urbanog područja Karlovac za razdoblje 2021.-2027.“, „Plan razvoja grada Karlovca 2021.-2030.“ i „Plan upravljanja Zvijezdom GGK 11/18“, kao i županijski „Plan razvoja Karlovačke županije 2021.-2027. godine“ odnosno nacionalni strateški dokumenti, konkretno „Nacionalna razvojna strategija Republike Hrvatske do 2030. godine“ te „Nacionalni plan razvoja kulture i medija za razdoblje od 2023. do 2027. godine“. Po pitanju sektorske suradnje, analizirana je i „Strategija razvoja održivog turizma do 2030. godine“ kako bi razvoj sektora kulture u Karlovcu bio vertikalno i horizontalno usklađen s postojećim važećim strateškim dokumentima.

Dokument će se ostvariti kroz četiri prioritetna područja djelovanja odnosno devet posebnih ciljeva.

Vizija razvoja kulture grada Karlovca sažeta je u sljedećoj izjavi: **Povratak Zvijezdi koja sjaji na kulturnoj karti svijeta!** Prošireni tekst vizije nalazi se u idućem poglavlju.

Stručnjaci Instituta za razvoj i međunarodne odnose facilitirali su proces izrade Programa, a isti se izrađivao sudioničkim pristupom uključivši Radnu grupu - predstavnike sektora kulture odnosno predstavnike turizma grada Karlovca, Upravnog odjela za društvene djelatnosti i ostalih gradskih odjela koji dijele ingerencije u području kulture. Isti su osigurali potrebne podatke i sudjelovali u kreiranju strateškog okvira kroz tri provedene radionice. Prva radionica bila je posvećena detektiranju problema, potreba i potencijala za razvoj kulture u Karlovcu odnosno izrade SWOT analize. Druga radionica se fokusirala na izradu zajedničke vizije razvoja kulture u gradu Karlovcu odnosno ciljeva, a treća na izradu akcijskog plana kroz predložene mjere i aktivnosti.

Kroz radionice su odabrana četiri prioritetna područja koja se smatraju ključnima za budući razvoj kulture u Karlovcu, a to su: 1. Zajedništvo kroz kulturu, 2. Snažno upravljanje kulturom, 3. Održiva kulturna infrastruktura, 4. Snažna kulturna ponuda.

Tijekom procesa izrade Programa, pored zajedničkog rada kroz radionice, nacrt dokumenta slao se Upravnom odjelu za društvene djelatnosti odnosno sudionicima Radne grupe te je bio otvoren za komentare i sugestije s ciljem postizanja konsenzusa oko ključnih pitanja za razvoj kulture. Nakon cijelog procesa sudioničke izrade dokumenta održano je i javno savjetovanje sa zainteresiranom javnošću putem internetske stranice Grada Karlovca u zakonskom roku od 30 dana.

# Vizija

Program sadrži viziju, prioritete javnih politika i posebne ciljeve koji se planiraju ostvariti do 2029. godine te mjere za njihovo ostvarenje. Vizija predstavlja najširi mogući okvir za usmjeravanje aktivnosti aktera koji sudjeluju u provedbi „Programa razvoja kulture Grada Karlovca 2025.-2029.“, a u koju su ugrađeni posebni ciljevi i mjere u nadležnosti Grada. Iako je Program sektorski dokument koji ima svoje specifičnosti, pri njegovoj izradi vodilo se računa i o usklađenosti s razvojnim smjerovima ostalih horizontalnih i vertikalnih razvojnih dokumenata kako bi se i s lokalne, karlovačke razine doprinijelo ostvarivanju ostalih regionalnih i nacionalnih planova odnosno planova ostalih horizontalnih područja na lokalnoj razini.

**Vizija**

**POVRATAK ZVIJEZDI KOJA SJAJI NA KULTURNOJ KARTI SVIJETA!**

Kultura života s višestoljetnom baštinom i međunarodno prepoznatljivim suvremenim kulturnim razvojem temeljena na znanju i zajedništvu u raznolikosti.

Ovakva vizija sažeto ocrtava prioritetna područja kulturne politike, te izražava potrebu za zajedništvom u recentno promijenjenim (kulturnim) identitetima koji su realnost života u Karlovcu, za kvalitetan život s baštinom što podrazumijeva povećanu svijest i znanja njenog očuvanja i valorizacije općenito, a posebice u Zvijezdi odnosno za razvoj suvremenih kulturnih programa koji su prepoznatljivi i u širem međunarodnom okružju. Izjava o viziji „Povratak Zvijezdi koja sjaji na kulturnoj karti svijeta!“ koncentrira se na revitalizaciju života u karlovačkom gradskom središtu Zvijezda čiji bi pokretač trebali biti upravo kulturni sadržaji. Istima se cilja i na prepoznatljivost Karlovca. To ne isključuje i razvoj ostalih kulturnih sadržaja (izvan Zvijezde), ali ocrtava prioritete.

Vizija je putokaz za razradu ciljeva i mjera kao ključnim područjima intervencije na lokalnoj razini. Istovremeno opisuje željena postignuća u čije će ostvarenje biti uključeni svi relevantni akteri.

# Opis prioritetnih područja/glavnih ciljeva

Prioritetna područja koja imaju ulogu strateških ciljeva za budući razvoj kulture u Karlovcu su sljedeća:

PP1. Zajedništvo kroz kulturu

PP2. Dobro upravljanje kulturom

PP3. Održiva kulturna infrastruktura

PP4. Snažna kulturna ponuda.

**Zajedništvo kroz kulturu**

Ovo prioritetno područje u fokusu ima suradnju. Zajedništvo podrazumijeva, suradnju profesionalne (institucionalne i nezavisne) i amaterske kulture te njihovo umrežavanje, odnosno suradnju unutar gradske uprave. Iako dosadašnja suradnja i na jednoj i na drugoj razini postoji, ona nije dovoljna odnosno redovita. Stoga se kroz ovo prioritetno područje želi osigurati suradnja i zajedništvo kroz umjetničko i kulturno stvaralaštvo koje bi potencijalno podiglo kvalitetu i raznolikost programa odnosno, koje bi kroz umrežavanje osnažilo upravljanje kulturnim projektima u smislu njihovog financiranja, optimizacije resursa i mogućih inovacija u kulturi. To podrazumijeva unutarnje, ali i vanjsko umrežavanje, dakle unutar sektora kulture, odnosno međusektorsku suradnju i to u lokalnom, regionalnom, nacionalnom i međunarodnom kontekstu. Isto može potaći nove projekte, a posredno i osnažiti kapacitete kulturnih aktera za dobro upravljanje kulturom čime se stječu pretpostavke za provedbu prioritetnog područja 2. Pored toga, zajedništvo se tiče i učinkovitije suradnje unutar gradske uprave kroz osiguranje zajedničkog planiranja i odlučivanja pojedinih gradskih odjela o pitanjima vezanima za kulturu.

**Dobro upravljanje kulturom**

Dobro upravljanje podrazumijeva učinkovito i odgovorno upravljanje sektorom, ustanovom/organizacijom, lokalitetom kulturne baštine, programom, planom ili projektom i sl., uzimajući u obzir potrebe društva u odlukama koje donosi. Istovremeno, zalaže se za procese u koje su kulturni akteri aktivno uključeni. Kao i kod prethodnog prioritetnog područja, i ovdje se radi o upravljanju na dvije razine: upravljanje projektima/institucijama/lokalitetima koje provode nositelji kulturne ponude odnosno upravljanje sektorom kulture na razini lokalne javne politike. Iako u Karlovcu postoje dobri primjeri prakse, postoji prostor za optimizaciju upravljanja kako ustanovama, tako i projektima odnosno lokalitetima baštine. Kada se radi o nositeljima kulturne ponude, potrebno je osigurati jačanje njihovih kompetencija u području upravljanja kulturom, a za što je najprije potrebna analiza potreba prema kojoj će se osigurati i provedba edukacija na relevantne teme. Istovremeno, potrebno je osigurati podizanje svijesti lokalne zajednice koja živi u okviru baštinskih lokaliteta (Zvijezda) za pravilni život s baštinom koji će s jedne strane omogućiti očuvanje lokaliteta, a s druge omogućiti nesmetano odvijanje suvremenih aktivnosti koje su građanima svakodnevno potrebne. S druge strane, kako bi upravljanje sektorom kulture na razini lokalne javne politike, ali i javnih ustanova u kulturi bilo učinkovito, analiza je pokazala da je nužno unaprjeđenje samog sustava upravljanja prvenstveno kroz kapacitiranje dodatnim kadrovima koji su sada ispod minimuma. Unaprjeđenje sustava upravljanja kulturnih ustanova podrazumijeva nastavak rada na strateškim planovima uz njihovo usklađivanje s periodom provedbe ovog dokumenta te redovito praćenje učinkovitosti njihove provedbe.

**Održiva kulturna infrastruktura**

Karlovac trenutno raspolaže sredstvima EU-a koja se ulažu u obnovu kulturne infrastrukture. Tim će sredstvima dio kulturne infrastrukture biti obnovljen te će se tako omogućiti redovito funkcioniranje ustanova u novom ruhu. Istovremeno, međutim, dobrim upravljanjem, koje je predloženo kao prioritetno područje 3, potrebno je osigurati održivost te infrastrukture. Ista podrazumijeva ne samo fizičku održivost zgrada, već i njihovu financijsku, okolišnu i društvenu odživost. Uz to, kulturni sektor dodatno oskudijeva prikladnim prostorima za kulturne programe pa je potrebno ulagati i u izgradnju nove infrastrukture, osigurati dovršenje postojećih objekata za kulturne namjene (npr. Hrvatski dom, objekti u Zvijezdi, Mihalićeva kuća itd.). Također, potrebno je osigurati bolje tehničke i prostorne uvjete za rad kulturnog sektora što podrazumijeva modernizaciju i obnovu dotrajale tehničke opreme, odnosno osiguranje prostora za pohranu građe kulturnih ustanova kojima su ti prostori nasušno potrebni. Konačno, jednom kad je infrastruktura osigurana, istu je potrebno planski koristiti te osigurati njeno stabilno financiranje kroz sustavno daljnje ulaganje u objekte.

**Snažna kulturna ponuda**

Iako dosadašnja kulturna ponuda u Karlovcu pokazuje zanimljive iskorake, ista još uvijek nije dovoljno vidljiva za širu publiku, a inovacije su moguće i kroz njen dodatni razvoj. U tom smislu Zvijezda se vidi kao ishodište budućeg kulturnog života Karlovca te ju je, po ispunjenju prioritetnog područja 3 (obnova i održivost kulturne infrastrukture) potrebno revitalizirati kulturnim sadržajima odnosno potpornim sadržajima koji su komlementarni kulturnima (npr. obrazovni, turistički, ugostiteljski). Kako bi ti sadržaji publici uistinu bili zanimljivi i atraktivni, potrebno je kontinuirano im podizati kvalitetu odnosno vidljivost kroz višu kvalitetu kulturnog i umjetničkog stvaralaštva odnosno kroz razvoj promotivnih alata. Istovremeno s razvojem aktivnosti koje su namijenjene za privlačenje publike, važno je razvijati i samu publiku. To se tiče kako postojeće, tako i potencijalne publike, ali i kroz poticanje programa koji uključuju kulturnu raznolikost te suradnju s drugim sektorima. Naime, suživot s drugim kulturama koje su posljedica migracija u recentnoj povijesti Karlovca rezultirao je novom potencijalnom kulturnom ponudom, ali i novom publikom koju je potrebno senzibilizirati za život i konzumaciju kulturnih programa u Karlovcu. Također, publiku je moguće razvijati ne samo lokalno, već i kroz suradnju s turizmom za što Karlovac već posjeduje značajne pretpostavke obzirom na kulturno-turističku stratešku orijentaciju. Istovremeno, moguća je i suradnja s drugim sektorima (npr. zdravstvo, socijalna skrb, obrazovanje i sl.) kojima kultura može dati značajan doprinos te od kojih može kapitalizirati kroz privlačenje nove publike.

# Posebni ciljevi s opisom i mjerama za provedbu

Prethodno navedena prioritetna područja kulturne politike Karlovca preduvjet su za definiranje posebnih ciljeva Programa razvoja kulture Grada Karlovca 2025.-2029. Svaki posebni cilj sadrži popis mjera koje doprinose njegovom ostvarenju.

|  |  |
| --- | --- |
| **Posebni cilj** | **Mjere** |
| **Prioritet 1. Zajedništvo kroz kulturu** | |
| PC 1: Jačati suradnju profesionalne (institucionalne i nezavisne) i amaterske kulture te poticati unutarnje i vanjsko umrežavanje | 1.1 Poticanje suradničkog umjetničkog i kulturnog stvaralaštva |
| 1.2 Osnaživanje kulturnog sektora za prijavu EU projekata |
| 1.3 Poticanje povezivanja kulturnog sektora na međuregionalnoj razini |
| 1.4 Poticanje umrežavanja kulturnog sektora na lokalnoj i međusektorskoj razini |
| PC 2: Jačati suradnju unutar gradskog sustava | 2.1 Osiguranje suradnje gradske uprave u rješavanju zajedničkih pitanja |
| 2.2 Osiguranje suradnje gradske uprave s ustanovama u sustavu u rješavanju zajedničkih pitanja |
| **Prioritet 2. Dobro upravljanje kulturom** | |
| PC 3: Jačati kompetencije nositelja kulturne ponude te educirati lokalnu zajednicu | 3.1 Osiguranje sustavnog obrazovanja za nositelje kulturne ponude u području upravljanja kulturom |
| 3.2 Podizanje svijesti lokalne zajednice za suživot s baštinom |
| PC 4: Osnažiti i optimizirati upravljanje kulturom | 4.1 Osnaživanje kadrova u gradskoj upravi |
| 4.2 Uravnoteženje sustava upravljanja ustanova u kulturi |
| **Prioritet 3. Održiva kulturna infrastruktura** | |
| PC 5: Osigurati bolje tehničke i prostorne uvjete za rad kulturnog sektora | 5.1 Modernizacija i obnova dotrajale tehničke opreme |
| 5.2 Osiguranje dovršenja postojeće i izgradnja nove infrastrukture uz zaštitu i valorizaciju kulturne baštine |
| PC 6: Osigurati održivost postojeće infrastrukture | 6.1 Osiguranje planskog korištenja objekata za kulturne namjene |
|  | 6.2 Sustavno ulaganje u objekte kulturne namjene |
| **Prioritet 4. Snažna kulturna ponuda** | |
| PC 7: Pozicionirati Zvijezdu kao ishodište kulturnih sadržaja | 7.1 Poticanje korištenja javnih (institucionalnih i otvorenih) prostora u Zvijezdi za kulturne namjene |
| 7.2 Osiguranje potpornih sadržaja (u suradnji s drugim gradskim Odjelima) |
| PC 8: Razvijati nove i podizati kvalitetu postojećih kulturnih programa te osigurati vidljivost kulturne ponude | 8.1 Poticanje umjetničkog i kulturnog stvaralaštva uz podizanje njegove kvalitete |
| 8.2 Razvoj alata za promociju kulturnih sadržaja |
| PC 9: Razvijati publiku | 9.1 Istraživanje postojeće i potencijalne publike s mogućnostima dosega publike |
| 9.2 Poticanje programa koji uključuju kulturnu raznolikost i suradnju s drugim sektorima |

Kroz prioritetna područja kulturne politike u nastavku su definirani posebni ciljevi Programa razvoja kulture Grada Karlovca 2025.-2029. Posebni ciljevi povezani su s prioritetima, posebnim ciljevima i mjerama koji se mogu povezati s kulturom iz hijerarhijski nadređenih dokumenata – Plana razvoja grada Karlovca 2021.-2030. **i** „Nacionalnog plana razvoja kulture 0d 2023.-2027. godine“. Svaki posebni cilj sadrži popis mjera koji doprinose njegovom ostvarenju.

**Posebni cilj 1. Jačati suradnju profesionalne (institucionalne i nezavisne) i amaterske kulture te poticati unutarnje i vanjsko umrežavanje**

Ovaj posebni cilj doprinosi podizanju kvalitete umjetničkog stvaralaštva kroz poticanje umjetničkog i kulturnog stvaralaštva, osnaživanje kulturnog sektora za prijavu EU projekata, ali i poticanje umrežavanja na međuregionalnog, lokalnoj i međusektorskoj razini. To bi trebalo donijeti iskorake u kvaliteti kulturne produkcije, ali i bogatijoj kulturnoj ponudi na području grada Karlovca kroz razvoj novih programa u suradnji profesionalne i amaterske kulture te suradnje na međuregionalnoj, lokalnoj i međusektorskoj razini. Nadalje, prijava EU projekata u kulturi mogla bi doprinijeti većoj međunarodnoj vidljivosti.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 1: Jačati suradnju profesionalne (institucionalne i nezavisne) i amaterske kulture te poticati unutarnje i vanjsko umrežavanje | 1.1 Poticanje suradničkog umjetničkog i kulturnog stvaralaštva |
| 1.2 Osnaživanje kulturnog sektora za prijavu EU projekata |
| 1.3 Poticanje povezivanja kulturnog sektora na međuregionalnoj razini |
| 1.4 Poticanje umrežavanja kulturnog sektora na lokalnoj i međusektorskoj razini |

**Posebni cilj 2. Jačati suradnju unutar gradske uprave**

Suradnja je potrebna i u okviru gradske uprave vezano za zajednička pitanja, primjerice urbanog uređenja, obrazovanja, turizma itd. što doprinosi učinkovitosti. Suradnjom gradskih upravnih odjela u rješavanju zajedničkih pitanja riješit će se problemi nadležnosti za određena pitanja poput javnih plastika, a suradnja s ustanovama u sustavu dovest će do usklađenosti u redovnim aktivnostima i upravljanju ustanovama, uz poticanje suradnje među samim ustanovama u kulturi radi provedbe zajedničkih projekata odnosno usklađivanja potrebnih resursa za redovito poslovanje.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 2: Jačati suradnju unutar gradskog sustava | 2.1 Osiguranje suradnje gradske uprave u rješavanju zajedničkih pitanja |
| 2.2 Osiguranje suradnje gradske uprave s ustanovama u sustavu u rješavanju zajedničkih pitanja |

**Posebni cilj 3. Jačati kompetencije nositelja kulturne ponude te educirati lokalnu zajednicu**

Ovaj posebni cilj doprinijet će boljim kompetencijama nositelja kulturne ponude i stanovništva kroz sustavno obrazovanje nositelja kulturne ponude u području upravljanja kulturom te obrazovanje lokalne zajednice za život s kulturnom baštinom. Kroz analizu potreba za treningom te provođenje edukacija među nositeljima kulturne ponude te informiranjem stanovništva putem letaka, web stranica te organizacija različitih edukativnih programa za stanovnike grada Karlovca doći će do jačanja kompetencija koje utječu na učinkovitije upravljanje kulturnom i kulturnom baštinom.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 3: Jačati kompetencije nositelja kulturne ponude te educirati lokalnu zajednicu | 3.1 Osiguranje sustavnog obrazovanja za nositelje kulturne ponude u području upravljanja kulturom |
| 3.2 Podizanje svijesti lokalne zajednice za suživot s baštinom |

**Posebni cilj 4. Osnažiti i optimizirati upravljanje kulturom**

Ovaj će posebni cilj unaprjeđenjem sustava upravljanja ustanova u kulturi te kadrova u gradskoj upravi dovesti do optimalnog upravljanja kulturom grada Karlovca. To će se postići zapošljavanjem novih, kvalitetnih kadrova u gradskoj upravi što se pokazalo kao nasušna potreba. Kvalitetni novi kadrovi, koordinacija i praćenje te po potrebi ažuriranje planova i aktivnosti može rezultirati snažnim i optimalnim upravljanjem kulturom. Unaprjeđenje sustava upravljanja ustanova u kulturi podrazumijeva kontinuiran rad na strateškim planovima ustanova koji su usklađeni s rokom provedbe ovog Programa te kontinuirano praćenje učinkovitosti provedbe aktivnosti.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 4: Osnažiti i optimizirati upravljanje kulturom | 4.1 Osnaživanje kadrova u gradskoj upravi |
| 4.2 Unaprjeđenje sustava upravljanja ustanova u kulturi |

**Posebni cilj 5. Osigurati bolje tehničke i prostorne uvjete za rad kulturnog sektora**

Ovim se posebnim ciljem utječe na bolje uvjete za rad kulturnog sektora kroz modernizaciju i obnovu dotrajale tehničke opreme te dovršenje postojeće i izgradnje nove infrastrukture uz zaštitu i valorizaciju kulturne baštine. Budući da je analiza stanja pokazala kako na području grada Karlovca nedostaje infrastrukture u obliku prostora za kulturne programe, ali i prostora za pohranu građe umjetničkih institucija, ovim ciljem će se doprinijeti rješavanju tih problema.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 5: Osigurati bolje tehničke i prostorne uvjete za rad kulturnog sektora | 5.1 Modernizacija i obnova dotrajale tehničke opreme |
| 5.2 Osiguranje dovršenja postojeće i izgradnje nove infrastrukture uz zaštitu i valorizaciju kulturne baštine |

**Posebni cilj 6. Osigurati održivost postojeće infrastrukture**

U prethodnom razdoblju, u Gradu Karlovcu značajno se ulagalo u infrastrukturu u kulturi. Ovim posebnim ciljem osigurat će se plansko korištenje te infrastrukture za kulturne namjene, ali i njeno stabilno financiranje. To podrazumijeva provedbu prethodno prihvaćenog Plana upravljanja Zvijezdom u periodu 2018.-2028. kao i digitalnu odnosno zelenu tranziciju u sektoru kulture odnosno uvećanje sredstava i povlastice za stanare kroz Program očuvanja i obnove objekata i infrastrukture zaštićene spomeničke baštine unutar kulturno-povijesne cjeline. Redovito praćenje i ažuriranje Programa osigurat će se održivo očuvanje postojeće baštinske infrastrukture.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 6: Osigurati održivost postojeće infrastrukture | 6.1 Osiguranje planskog korištenja objekata za kulturne namjene |
| 6.2 Susutavno ulaganje u objekte kulturne namjene |

**Posebni cilj 7: Pozicionirati Zvijezdu kao ishodište kulturnih sadržaja**

Revitalizacija Zvijezde otvara nove prostore koji se mogu koristiti za kulturne namjene te će ovaj posebni cilj doprinijeti korištenju javnih prostora u Zvijezdi upravo za kulturne namjene kroz prikupljanje interesa nositelja kulturnih programa za održavanje istih u Zvijezdi i subvencioniranje tih kulturnih programa. Također, kako bi se posjetiteljima kulturnih programa u Zvijezdi pružilo potpuno iskustvo, ovaj cilj doprinijet će i osiguranju potpornih sadržaja u Zvijezdi, poput ugostiteljskih objekata, u suradnji s ostalim upravnim odjelima Grada Karlovca.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 7: Pozicionirati Zvijezdu kao ishodište kulturnih sadržaja | 7.1 Poticanje korištenja javnih (institucionalnih i otvorenih) prostora u Zvijezdi za kulturne namjene |
| 7.2 Osiguranje potpornih sadržaja (u suradnji s drugim gradskim Odjelima) |

**Posebni cilj 8: Razvijati nove i podizati kvalitetu postojećih kulturnih programa te osigurati vidljivost kulturne ponude**

Ovaj posebni cilj doprinosi podizanju kvalitete kulturne ponude grada Karlovca kroz sustavnu evaluaciju kvalitete provedenih programa i projekata financiranih iz gradskog proračuna odnosno kroz razvijanje i dodavanje novih područja financiranja u Javni poziv za predlaganje programa i projekata javnih potreba u kulturi. Nadalje, ovim se ciljem potiče i vidljivost kulturne ponude kroz uspostavu kontinuirane komunikacije kulturnog sadržaja Karlovačkog kulturnog kalendara za građane, posjetitelje Karlovca i turiste.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 8: Razvijati nove i podizati kvalitetu postojećih kulturnih programa te osigurati vidljivost kulturne ponude | 8.1 Poticanje umjetničkog i kulturnog stvaralaštva uz podizanje njegove kvalitete |
| 8.2 Razvoj alata za promociju kulturnih sadržaja |

**Posebni cilj 9: Razvijati publiku**

Ovaj posebni cilj doprinijet će segmentaciji publike i kulturne ponude te samom razvoju publike što će ojačati ulogu kulture u životima građana i posjetitelja Karlovca. Tome će pridonijeti i daljnji razvoj projekta Karlovačka kulturna iskaznica. Nadalje, kultura će imati bitnu ulogu u integraciji marginaliziranih društvenih skupina i zajednica poput migranata, ali i u suradnji s drugim sektorima poput obrazovanja, turizma, zdravlja, industrije, socijalne politike itd. Na taj način, kultura će proširiti svoju publiku.

Mjere pomoću kojih će se realizirati posebni cilj su sljedeće:

|  |  |
| --- | --- |
| PC 9: Razvijati publiku | 9.1 Istraživanje postojeće i potencijalne publike s mogućnostima dosega publike |
| 9.2 Poticanje programa koji uključuju kulturnu raznolikost i suradnju s drugim sektorima |

## Popis mjera, aktivnosti i relevantnih pokazatelja rezultata

PC 1. Jačati suradnju profesionalne (institucionalne i nezavisne) i amaterske kulture te poticati unutarnje i vanjsko umrežavanje

Mjera 1.1 Poticanje suradničkog umjetničkog i kulturnog stvaralaštva

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Programi suradnje institucionalne i nezavisne kulture | UO za društvene djelatnosti | Ustanove i organizacije u kulturi i ostali korisnici | Broj programa suradnje institucionalne i nezavisne kulture | 2029. | godišnje | Proračun Grada Karlovca  i drugi izvori financiranja |
| Programi suradnje profesionalne i amaterske kulture | UO za društvene djelatnosti | Ustanove i organizacije u kulturi i ostali korisnici | Broj programa suradnje profesionalne i amaterske kulture | 2029. | godišnje | Proračun Grada Karlovca  i drugi izvori financiranja |

Mjera 1.2 Osnaživanje kulturnog sektora za prijavu EU projekata

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Iniciranje edukacije za prijavu EU projekata u području kulture | UO za društvene djelatnosti | UO za gospodarstvo, razvoj grada i fondove EU  Ustanove kulture | Broj edukacija djelatnika kulturnog sektora | 2029. | godišnje | Proračun Grada Karlovca i drugi izvori financiranja |
| Broj polaznika edukacija | 2029. | godišnje |
| Broj novih projekata sufinanciranih EU sredstvima | 2029. | 2029. |
| Sufinanciranje međunarodnih EU projekata kulturne suradnje, razmjene i mobilnosti | UO za gospodarstvo, razvoj grada i fondove EU | UO za društvene djelatnosti | Broj sufinanciranih EU projekata | 2029. | godišnje | Proračun Grada Karlovca i drugi izvori financiranja |
| Broj uključenih dionika iz sektora kulture | 2029 | godišnje |

Mjera 1.3 Poticanje povezivanja kulturnog sektora na međuregionalnoj razini

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Poticanje suradnje na pripremi i provedbi EU projekata i drugih projekata kulturne suradnje | UO za društvene djelatnosti | UO za gospodarstvo, razvoj grada i fondove EU | Broj suradnji na pripremi i provedbi EU projekata | 2029. | godišnje | Proračun Grada Karlovca  i drugi izvori financiranja |
| Poticanje suradnje na gostovanjima i razmjeni kulturnih programa | UO za poslove gradonačelnika | UO za društvene djelatnosti | Broj gostovanja i broj razmjena | 2029. | godišnje | Proračun Grada Karlovca i drugi izvori financiranja |

Mjera 1.4 Poticanje umrežavanja kulturnog sektora na lokalnoj i međusektorskoj razini

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Aktivnosti lokalnog umrežavanja unutar kulturnog sektora i s drugim sektorima | Ustanove/organizacije u kulturi | UO za gospodarstvo, razvoj grada i fondove EU, UO za društvene djelatnosti, UO za poslove gradonačelnika,  TZGK | Broj događanja (sudioničkih projekata) | 2029. | godišnje | Proračun Grada Karlovca i drugi izvori financiranja |
| Broj polaznika programa za integraciju posebnih skupina | 2029. | godišnje |  |
| Potpora programima suradnje kulturnog sektora s drugim sektorima (turizam, obrazovanje, zdravstvo, socijalna skrb itd.) | UO za društvene djelatnosti | Ostali nadležni UO  Ostali dionici | Broj financiranih programa s drugim sektorima | 2029. | godišnje | Proračun Grada Karlovca i ostali izvori financiranja |

PC 2: Jačati suradnju unutar gradskog sustava

Mjera 2.1 Osiguranje suradnje gradske uprave u rješavanju zajedničkih pitanja

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Poticanje suradnje gradskih Odjela po pitanju skrbi o javnim plastikama u vlasništvu Grada Karlovca, postavljanja spomen obilježja i sakralnih obilježja | UO za društvene djelatnosti | UO za komunalno gospodarstvo, promet i mjesnu samoupravu  UO za prostorno uređenje i poslove provedbe dokumenata prostornog uređenja  Konzervatorski odjel u Karlovcu | Broj sastanaka s temom javnih plastika | 2029. | godišnje | Proračun Grada Karlovca i drugi izvori financiranja |
| Broj riješenih upita kroz Povjerenstvo za  spomen-ploče, skulpture, spomenike i sakralna obilježja | 2025. | godišnje |
| Suradnja gradskih Odjela po pitanju ostalih tekućih problema s utjecajem na razvoj kulture | UO za društvene djelatnosti | Svi UO  Sve gradske tvrtke | Broj sastanaka vezanih uz tekuće probleme | 2029. | godišnje | Proračun Grada Karlovca |

Mjera 2.2 Osiguranje suradnje gradske uprave s ustanovama u sustavu u rješavanju zajedničkih pitanja

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Intenziviranje koordinacijskih sastanaka UO za društvene djelatnosti s ustanovama u kulturi | UO za društvene djelatnosti | Ustanove u kulturi | Broj sastanaka i broj riješenih pitanja | 2025. | godišnje | Redovna djelatnost ustanova u kulturi |
| Intenziviranje međusobnih koordinacijskih sastanaka ustanova u kulturi | Ustanove u kulturi | . | Broj sastanaka i broj riješenih pitanja | 2025. | godišnje | Redovna djelatnost ustanova u kulturi |

PC 3: Jačati kompetencije nositelja kulturne ponude te educirati lokalnu zajednicu

Mjera 3.1 Osiguranje sustavnog obrazovanja za nositelje kulturne ponude u području upravljanja kulturom

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Analiza potreba za edukacijom i izrada plana edukacija u kulturnom sketoru | Ustanove i organizacije u kulturi | UO za društvene djelatnosti | Studija analize potreba za edukacijom i Plan edukacija | 2025. | 1x | Proračun Grada Karlovca i drugi izvori financiranja |
| Provedba edukacija | UO za društvene djelatnosti | Ustanove i organizacije u kulturi | Broj provedenih edukacija | 2029. | godišnje | Proračun Grada Karlovca  i drugi izvori financiranja |
| Broj polaznika edukacija | 2029. | godišnje | Proračun Grada Karlovca  i drugi izvori financiranja |

Mjera 3.2 Podizanje svijesti lokalne zajednice za suživot s baštinom

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Informiranje građana putem društvenih mreža i ostalih kanala komunikacije | Konzervatorski odjel u Karlovcu | UO za društvene djelatnosti  Zainteresirana javnost | Broj informativnih sadržaja | 2029. | godišnje | Proračun Grada Karlovca i drugi izvori financiranja |
| Izrada informativnih sadržaja za građane | UO za poslove gradonačelnika | UO za društvene djelatnosti  Konzervatorski odjel u Karlovcu | Izrađen obrazovni sadržaj | 2025. | 1 x | Proračun Grada Karlovca |

PC 4. Osnažiti i optimizirati upravljanje kulturom

Mjera 4.1 Osnaživanje kadrova u gradskoj upravi

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Zapošljavanje novih djelatnika u Odsjeku za kulturu i kulturnu baštinu | UO za društvene djelatnosti | - | Broj novih zaposlenika | 2025. | godišnje | Proračun Grada Karlovca |

Mjera 4.2 Uravnoteženje sustava upravljanja ustanova u kulturi

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Nastavak rada na strateškim planovima ustanova u kulturi | Ustanove u kulturi | UO za društvene djelatnosti | Izrađeni i unaprijeđeni petogodišnji planovi | 2025. | 1 x | Redovna djelatnost ustanova u kulturi |
| Kontinuirano praćenje učinkovitosti provedbe strateških planova i njihovo usklađivanje | Ustanove u kulturi | UO za društvene djelatnosti | Izvješće o učinkovitosti provedbe aktivnosti | 2029. | godišnje | Redovna djelatnost ustanova u kulturi |

PC 5. Osigurati bolje tehničke i prostorne uvjete za rad kulturnog sektora

Mjera 5.1 Modernizacija i obnova dotrajale tehničke opreme

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Detektiranje potreba za novom opremom | Ustanove/organizacije u kulturi | UO za društvene djelatnosti | Izvještaj | 2025. | 1 x | Proračun Grada Karlovca i drugi izvori financiranja |
| Nabava nove tehničke opreme | Ustanove/organizacije u kulturi | UO za društvene djelatnosti | Broj nove tehničke opreme | 2029. | godišnje | Proračun Grada Karlovca i drugi izvori financiranja |
| Proračunska izdvajanja za nabavu opreme | 2029 | godišnje |
| Osiguranje prostora i opreme za pohranu građe kulturnih ustanova (čuvaonica) | Ustanove/organizacije u kulturi | UO za društvene djelatnosti  UO za imovinsko pravne poslove i upravljanje imovinom  UO za poslove gradonačelnika | Broj novih prostora za pohranu građe kulturnih ustanova | 2029. | godišnje | Proračun Grada Karlovca i drugi izvori financiranja |
| Površina novih prostora za pohranu građe kulturnih ustanova | 2029. | godišnje |

Mjera 5.2 Osiguranje dovršenja postojeće i izgradnje nove infrastrukture uz zaštitu i valorizaciju kulturne baštine

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Uređenje i stavljanje u funkciju ustanove Hrvatski dom | UO za gradnju i zaštitu okoliša  UO za društvene djelatnosti | Konzervatorski odjel u Karlovcu i MKiM RH | Dovršenje obnove Hrvatskog doma | 2026. | 1 x | Proračun Grada Karlovca  i Proračun MKiM RH |
| Uređenje i stavljanje u funkciju objekata u Zvijezdi (Bosanski magazin, Knjižnica za mlade, Kamod) | UO za gradnju i zaštitu okoliša  UO za društvene djelatnosti | Veleučilište u Karlovcu, Grad Karlovac, GKKA, Konzervatorski odjel u Karlovcu | Dovršenje obnove i opremanje objekata u Zvijezdi | 2029. | 1 x | Proračun Grada Karlovca  i Proračun MKiM RH |
| Uređenje i stavljanje u funkciju Mihalićeve kuće | UO za gradnju i zaštitu okoliša  UO za društvene djelatnosti | Grad Karlovac, GKKA | Dovršenje obnove i opremanje objekta | 2025. | 1x | Proračun Grada Karlovca i drugi izvori financiranja |
| Stalna izložba u branič kuli Starog grada Dubovca | MGK | UO za društvene djelatnosti  UO za gospodarstvo, razvoj grada i fondove EU | Izrada i postavljanje Stalne izložbe | 2027. | 1x | Proračun Grada Karlovca  i ITU mehanizam |
| Obnova kurije i Stalna izložba u kuriji Muzeja grada Karlovca na Strossmayerovom trgu | UO za gradnju i zaštitu okoliša  UO za društvene djelatnosti | MGK | Dovršenje obnove, izrada i postavljanje Stalne izložbe | 2026. | 1x | Fond solidarnosti EU, državni proračun, NPOO |

PC 6. Osigurati održivost postojeće infrastrukture

Mjera 6.1 Osiguranje planskog korištenja objekata za kulturne namjene

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Provedba Plana upravljanja Zvijezdom (zona kulturno-povijesne urbanističke cjeline grada Karlovca) u periodu 2018.-2028. | UO za društvene djelatnosti | Svi UO u skladu s nadležnosti  Ostali dionici u kulturi | Izvršene faze provedbe Plana | 2029. | 1 x | Proračun Grada Karlovca i drugi izvori financiranja |
| Digitalna tranzicija u sektoru kulture | Ustanove u kulturi | UO za društvene djelatnosti | Broj provedenih procesa digitalizacije | 2029. | godišnje | Proračun Grada Karlovca  i drugi izvori financiranja |
| Zelena tranzicija u sektoru kulture | Ustanove u kulturi | UO za društvene djelatnosti | Broj projekata energetske obnove u sektoru kulture | 2029. | godišnje | Proračun Grada Karlovca  i drugi izvori financiranja |

Mjera 6.2 Sustavno ulaganje u objekte kulturne namjene

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Uvećanje sredstava i povlastice za stanare kroz Program očuvanja i obnove objekata i infrastrukture zaštićene spomeničke baštine unutar kulturno-povijesne cjeline | UO za gradnju i zaštitu okoliša | UO za društvene djelatnosti  UO za proračun i financije | Postotak uvećanja sredstava i broj uvedenih povlastica kroz Program | 2025. | godišnje | Proračun Grada Karlovca (spomenička renta) |
| Redovito praćenje i ažuriranje Programa | UO za društvene djelatnosti | UO za proračun i financije | Praćenje Programa | 2029. | godišnje | Proračun Grada Karlovca |
| Ažuriranje Plana financiranja objekata kulturne namjene po potrebi | 2029. | godišnje |

PC 7. Pozicionirati Zvijezdu kao ishodište kulturnih sadržaja

Mjera 7.1 Poticanje korištenja javnih (institucionalnih i otvorenih) prostora u Zvijezdi za kulturne namjene

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Prikupljanje iskaza interesa nositelja kulturnih programa za sudjelovanje u manifestacijama Grada Karlovca (Zvjezdano ljeto, Dani piva, Advent u Karlovcu) | UO za gospodarstvo, razvoj grada i fondove EU | UO za društvene djelatnosti  Ostali dionici u kulturnom sketoru | Broj prikupljenih iskaza interesa nositelja kulturnih programa | 2025. | 3 x | Proračun Grada Karlovca |
| Subvencioniranje programa korištenja javnih prostora u Zvijezdi za kulturne namjene putem Programa javnih potreba u kulturi i srodnih javnih poziva | UO za društvene djelatnosti UO za gospodarstvo, razvoj grada i fondove EU | UO za proračun i financije  Ustanove u kulturi | Broj kulturnih programa u Zvijezdi | 2025. | godišnje | Proračun Grada Karlovca |
| Iznos subvencija | 2025. | godišnje |

Mjera 7.2 Osiguranje potpornih sadržaja (u suradnji s drugim gradskim Odjelima)

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Prikupljanje iskaza interesa poduzetnika za rad u Zvijezdi | UO za gospodarstvo, razvoj grada i fondove EU | Zainteresirani poslovni subjekti  UO za društvene djelatnosti | Prikupljanje iskaza interesa poduzetnika za rad u Zvijezdi | 2026. | 1x | Proračun Grada Karlovca |
| Osiguranje sustava subvencija za poduzetnike koji bi htjeli raditi u Zvijezdi | UO za gospodarstvo, razvoj grada i fondove EU | UO za društvene djelatnosti, UO za proračun i financije,  Zainteresirani poslovni subjekti | Broj subvencioniranih poduzetnika | 2029. | godišnje | Proračun Grada Karlovca |
| Iznos subvencija | 2029. | godišnje | Proračun Grada Karlovca |

PC 8. Razvijati nove i podizati kvalitetu postojećih kulturnih programa te osigurati vidljivost kulturne ponude

Mjera 8.1 Poticanje umjetničkog i kulturnog stvaralaštva uz podizanje njegove kvalitete

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Sustavna evaluacija kvalitete provedenih financiranih programa i projekata | UO za društvene djelatnosti  UO za gospodarstvo, razvoj grada i fondove EU  UO za poslove gradonačelnika | Dionici u kulturnom sektoru kojima Grad Karlovac financira programe i projekte koje provode | Viša kvaliteta programa i veća posjećenost | 2026. | 1 x | Proračun Grada Karlovca |
| Razvijanje i dodavanje novih područja financiranja u Javni poziv za predlaganje programa i projekata javnih potreba u kulturi | UO za društvene djelatnosti | Zainteresirani dionici u kulturnom sketoru | Uvedeno novo područje financiranja | 2026. | 1 x | Proračun Grada Karlovca |
| Broj projekata sufinanciranih putem proširenog poziva | 2029. | godišnje | Proračun Grada Karlovca |

Mjera 8.2 Razvoj alata za promociju kulturnih sadržaja

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Uspostava sustava kontinuirane komunikacije kulturnih sadržaja Karlovačkog kulturnog kalendara | UO za društvene djelatnosti | TZGK | Uspostavljen sustav komunikacije | 2025. | 1 x | Proračun Grada Karlovca  Proračun TZGK  i ostali izvori financiranja |
| Objavljivanje Kulturnog kalendara na mjesečnoj bazi uz dodatne promidžbene aktivnosti | 2029. | godišnje | Proračun Grada Karlovca  Proračun TZGK i ostali izvori financiranja |

PC 9. Razvijati publiku

Mjera 9.1 Istraživanje postojeće i potencijalne publike s mogućnostima dosega publike

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Studija segementacije publike i kulturne ponude te potreba publike | UO za društvene djelatnosti | TZGK  Ostali dionici | Studija segemntacije publike i kulturne ponude te potreba publike | 2026. | 1 x | Proračun Grada Karlovca i ostali izvori financiranja |
| Akcijski plan razvoja publike | UO za društvene djelatnosti | Ostali dionici | Akcijski plan razvoja publike | 2026. | 1 x | Proračun Grada Karlovca i ostali izvori financiranja |
| Razvoj projekta Karlovačka kulturna iskaznica | UO za društvene djelatnosti | Ustanove kulture, osnovne škole i srednje škole na području grada | Novouključeni programi i  novouključene ustanove | 2026. | godišnje | Proračun Grada Karlovca i ostali izvori financiranja |

Mjera 9.2 Poticanje programa koji uključuju kulturnu raznolikost i suradnju s drugim sektorima

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Nositelj** | **Ključni dionici** | **Pokazatelj rezultata** | **Godina** | **Učestalost praćenja** | **Izvor financiranja** |
| Potpora kulturnim programima za integraciju migranata, stranih radnika, hrvatskih iseljenika i inozemnih doseljenika | UO za društvene djelatnosti  UO za poslove gradonačelnika | Ostali dionici | Broj financiranih programa za integraciju posebnih skupina | 2029. | godišnje | Proračun Grada Karlovca i ostali izvori financiranja |
| Broj polaznika programa za integraciju posebnih skupina | 2029. | godišnje |

# Tablični prikaz cjelovitog Akcijskog plana

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRIORITET: Zajedništvo kroz kulturu** | | | | | | | | |
| **PC 1. Jačati suradnju profesionalne (institucionalne i nezavisne) i amaterske kulture te poticati unutarnje i vanjsko umrežavanje** | | | | | | | | |
| **Mjera 1.1 Poticanje suradničkog umjetničkog i kulturnog stvaralaštva** | | | | | | | | |
| **Aktivnost** | **Nositelj** | **Ključni dionici** | **Pokazatelj rezultata** | | **Godina** | | **Učestalost praćenja** | **Izvor financiranja** |
| Programi suradnje institucionalne i nezavisne kulture | UO za društvene djelatnosti | Ustanove i organizacije u kulturi i ostali korisnici | Broj programa suradnje institucionalne i nezavisne kulture | | 2029. | | godišnje | Proračun Grada Karlovca  i drugi izvori financiranja |
| Programi suradnje profesionalne i amaterske kulture | UO za društvene djelatnosti | Ustanove i organizacije u kulturi i ostali korisnici | Broj programa suradnje profesionalne i amaterske kulture | | 2029. | | godišnje | Proračun Grada Karlovca  i drugi izvori financiranja |
| **Mjera 1.2 Osnaživanje kulturnog sektora za prijavu EU projekata** | | | | | | | | |
| Iniciranje edukacije za prijavu EU projekata u području kulture | UO za društvene djelatnosti | UO za gospodarstvo, razvoj grada i fondove EU  Ustanove kulture | Broj edukacija djelatnika kulturnog sektora | | 2029. | | godišnje | Proračun Grada Karlovca i drugi izvori financiranja |
| Broj polaznika edukacija | | 2029. | | godišnje |
| Broj novih projekata sufinanciranih EU sredstvima | | 2029. | | 2029. |
| Sufinanciranje međunarodnih EU projekata kulturne suradnje, razmjene i mobilnosti | UO za gospodarstvo, razvoj grada i fondove EU | UO za društvene djelatnosti | Broj sufinanciranih EU projekata | | 2029. | | godišnje | Proračun Grada Karlovca i drugi izvori financiranja |
| Broj uključenih dionika iz sektora kulture | | 2029 | | godišnje |
| **Mjera 1.3 Poticanje povezivanja kulturnog sektora na međuregionalnoj i međunarodnoj razini** | | | | | | | | |
| Poticanje suradnje na pripremi i provedbi EU projekata i drugih projekata kulturne suradnje | UO za društvene djelatnosti | UO za gospodarstvo, razvoj grada i fondove EU | Broj suradnji na pripremi i provedbi EU projekata | | 2029. | | godišnje | Proračun Grada Karlovca  i drugi izvori financiranja |
| Poticanje suradnje na gostovanjima i razmjeni kulturnih programa | UO za poslove gradonačelnika | UO za društvene djelatnosti | Broj gostovanja i broj razmjena | | 2029. | | godišnje | Proračun Grada Karlovca i drugi izvori financiranja |
| **Mjera 1.4 Poticanje umrežavanja kulturnog sektora na lokalnoj i međusektorskoj razini** | | | | | | | | |
| Aktivnosti lokalnog umrežavanja unutar kulturnog sektora i s drugim sektorima | Ustanove/organizacije u kulturi | UO za gospodarstvo, razvoj grada i fondove EU, UO za društvene djelatnosti, UO za poslove gradonačelnika,  TZGK | Broj događanja (sudioničkih projekata) | | 2029. | | godišnje | Proračun Grada Karlovca i drugi izvori financiranja |
|  |  |  | Broj polaznika programa za integraciju posebnih skupina | | 2029. | | godišnje |  |
| Potpora programima suradnje kulturnog sektora s drugim sektorima (turizam, obrazovanje, zdravstvo, socijalna skrb itd.) | UO za društvene djelatnosti | Ostali nadležni UO  Ostali dionici | Broj financiranih programa s drugim sektorima | | 2029. | | godišnje | Proračun Grada Karlovca i ostali izvori financiranja |
| **PC 2: Jačati suradnju unutar gradskog sustava** | | | | | | | | |
| **Mjera 2.1 Osiguravanje suradnje gradske uprave u rješavanju zajedničkih pitanja** | | | | | | | | |
| Poticanje suradnje gradskih Odjela po pitanju skrbi o javnim plastikama u vlasništvu Grada Karlovca, postavljanja spomen obilježja i sakralnih obilježja | UO za društvene djelatnosti | UO za komunalno gospodarstvo, promet i mjesnu samoupravu  UO za prostorno uređenje i poslove provedbe dokumenata prostornog uređenja  Konzervatorski odjel u Karlovcu | Broj sastanaka s temom javnih plastika | | 2029. | | godišnje | Proračun Grada Karlovca i drugi izvori financiranja |
| Broj riješenih upita kroz Povjerenstvo za  spomen-ploče, skulpture, spomenike i sakralna obilježja | | 2025. | | godišnje |
| Suradnja gradskih Odjela po pitanju ostalih tekućih problema s utjecajem na razvoj kulture | UO za društvene djelatnosti | Svi UO  Sve gradske tvrtke | Broj sastanaka vezanih uz tekuće probleme | | 2029. | | godišnje | Proračun Grada Karlovca |
| **Mjera 2.2 Osiguravanje suradnje gradske uprave s institucijama u sustavu u rješavanju zajedničkih pitanja** | | | | | | | | |
| Intenziviranje koordinacijskih sastanaka UO za društvene djelatnosti s ustanovama u kulturi | UO za društvene djelatnosti | Ustanove u kulturi | Broj sastanaka i broj riješenih pitanja | | 2025. | | godišnje | Redovna djelatnost ustanova u kulturi |
| Intenziviranje međusobnih koordinacijskih sastanaka ustanova u kulturi | Ustanove u kulturi | . | Broj sastanaka i broj riješenih pitanja | | 2025. | | godišnje | Redovna djelatnost ustanova u kulturi |
| **PRIORITET: Dobro upravljanje kulturom** | | | | | | | | |
| **PC 3: Jačati kompetencije nositelja kulturne ponude te educirati lokalnu zajednicu** | | | | | | | | |
| **Mjera 3.1 Osiguranje sustavnog obrazovanja za nositelje kulturne ponude u području upravljanja kulturom** | | | | | | | | |
| Analiza potreba za edukacijom i izrada plana edukacija u kulturnom sketoru | Ustanove i organizacije u kulturi | UO za društvene djelatnosti | Studija analize potreba za edukacijom i Plan edukacija | | 2025. | | 1x | Proračun Grada Karlovca i drugi izvori financiranja |
| Provedba edukacija | UO za društvene djelatnosti | Ustanove i organizacije u kulturi | Broj provedenih edukacija | | 2029. | | godišnje | Proračun Grada Karlovca  i drugi izvori financiranja |
| Broj polaznika edukacija | | 2029. | | godišnje | Proračun Grada Karlovca  i drugi izvori financiranja |
| **Mjera 3.2 Podizanje svijesti lokalne zajednice za suživot s baštinom** | | | | | | | | |
| Informiranje građana putem društvenih mreža i ostalih kanala komunikacije | Konzervatorski odjel u Karlovcu | UO za društvene djelatnosti  Zainteresirana javnost | Broj informativnih sadržaja | | 2029. | | godišnje | Proračun Grada Karlovca i drugi izvori financiranja |
| Izrada informativnih sadržaja za građane | UO za poslove gradonačelnika | UO za društvene djelatnosti  Konzervatorski odjel u Karlovcu | Izrađen obrazovni sadržaj | | 2025. | | 1 x | Proračun Grada Karlovca |
| **PC 4. Osnažiti i optimizirati upravljanje kulturom** | | | | | | | | |
| **Mjera 4.1 Unaprjeđenje sustava upravljanja i kadrova u gradskoj upravi** | | | | | | | | |
| Zapošljavanje novih djelatnika u Odsjeku za kulturu i kulturnu baštinu | UO za društvene djelatnosti | - | Broj novih zaposlenika | | 2025. | | godišnje | Proračun Grada Karlovca |
| **Mjera 4.2 Unaprjeđenje sustava upravljanja ustanova u kulturi** | | | | | | | | |
| Nastavak rada na strateškim planovima ustanova u kulturi | Ustanove u kulturi | UO za društvene djelatnosti | Izrađeni i unaprijeđeni petogodišnji planovi | | 2025. | | 1 x | Redovna djelatnost ustanova u kulturi |
| Kontinuirano praćenje učinkovitosti provedbe strateških planova i njihovo usklađivanje | Ustanove u kulturi | UO za društvene djelatnosti | Izvješće o učinkovitosti provedbe aktivnosti | | 2029. | | godišnje | Redovna djelatnost ustanova u kulturi |
| **Prioritet 3. Održiva kulturna infrastruktura** | | | | | | | | |
| **PC 5. Osigurati bolje tehničke i prostorne uvjete za rad kulturnog sektora** | | | | | | | | |
| **Mjera 5.1 Modernizacija i obnova dotrajale tehničke opreme** | | | | | | | | |
| Detektiranje potreba za novom opremom | Ustanove/organizacije u kulturi | UO za društvene djelatnosti | Izvještaj | | 2025. | | 1 x | Proračun Grada Karlovca i drugi izvori financiranja |
| Nabava nove tehničke opreme | Ustanove/organizacije u kulturi | UO za društvene djelatnosti | Broj nove tehničke opreme | | 2029. | | godišnje | Proračun Grada Karlovca i drugi izvori financiranja |
| Proračunska izdvajanja za nabavu opreme | | 2029 | | godišnje |
| Osiguranje prostora i opreme za pohranu građe kulturnih ustanova (čuvaonica) | Ustanove/organizacije u kulturi | UO za društvene djelatnosti  UO za imovinsko pravne poslove i upravljanje imovinom  UO za poslove gradonačelnika | Broj novih prostora za pohranu građe kulturnih ustanova | | 2029. | | godišnje | Proračun Grada Karlovca i drugi izvori financiranja |
| Površina novih prostora za pohranu građe kulturnih ustanova | | 2029. | | godišnje |
| **Mjera 5.2 Osiguranje dovršenja postojeće i izgradnje nove infrastrukture uz zaštitu i valorizaciju kulturne baštine** | | | | | | | | |
| Uređenje i stavljanje u funkciju ustanove Hrvatski dom | UO za gradnju i zaštitu okoliša  UO za društvene djelatnosti | Konzervatorski odjel u Karlovcu i MKiM RH | Dovršenje obnove Hrvatskog doma | | 2026. | | 1 x | Proračun Grada Karlovca  i Proračun MKiM RH |
| Uređenje i stavljanje u funkciju objekata u Zvijezdi (Bosanski magazin, Knjižnica za mlade, Kamod) | UO za gradnju i zaštitu okoliša  UO za društvene djelatnosti | Veleučilište u Karlovcu, Grad Karlovac, GKKA, Konzervatorski odjel u Karlovcu | Dovršenje obnove i opremanje objekata u Zvijezdi | | 2029. | | 1 x | Proračun Grada Karlovca  i Proračun MKiM RH |
| Uređenje i stavljanje u funkciju Mihalićeve kuće | UO za gradnju i zaštitu okoliša  UO za društvene djelatnosti | Grad Karlovac, GKKA | Dovršenje obnove i opremanje objekta | | 2025. | | 1x | Proračun Grada Karlovca i drugi izvori financiranja |
| Stalna izložba u branič kuli Starog grada Dubovca | MGK | UO za društvene djelatnosti  UO za gospodarstvo, razvoj grada i fondove EU | Izrada i postavljanje Stalne izložbe | | 2027. | | 1x | Proračun Grada Karlovca  i ITU mehanizam |
| Obnova kurije i Stalna izložba u kuriji Muzeja grada Karlovca na Strossmayerovom trgu | UO za gradnju i zaštitu okoliša  UO za društvene djelatnosti | MGK | Dovršenje obnove, izrada i postavljanje Stalne izložbe | | 2026. | | 1x | Fond solidarnosti EU + državni proračun NPOO |
| **PC 6. Osigurati održivost postojeće infrastrukture** | | | | | | | | |
| **Mjera 6.1 Osiguranje planskog korištenja objekata za kulturne namjene** | | | | | | | | |
| Provedba Plana upravljanja Zvijezdom (zona kulturno-povijesne urbanističke cjeline grada Karlovca) u periodu 2018-2028. | UO za društvene djelatnosti | Svi UO u skladu s nadležnosti  Ostali dionici u kulturi | Izvršene faze provedbe Plana | | 2029. | | 1 x | Proračun Grada Karlovca i drugi izvori financiranja |
| Digitalna tranzicija u sektoru kulture | Ustanove u kulturi | UO za društvene djelatnosti | Broj provedenih procesa digitalizacije | | 2029. | | godišnje | Proračun Grada Karlovca  i drugi izvori financiranja |
| Zelena tranzicija u sektoru kulture | Ustanove u kulturi | UO za društvene djelatnosti | Broj projekata energetske obnove u sektoru kulture | | 2029. | | godišnje | Proračun Grada Karlovca  i drugi izvori financiranja |
| **Mjera 6.2 Sustavno ulaganje u objekte kulturne namjene** | | | | | | | | |
| Uvećanje sredstava i povlastice za stanare kroz Program očuvanja i obnove objekata i infrastrukture zaštićene spomeničke baštine unutar kulturno-povijesne cjeline | UO za gradnju i zaštitu okoliša | UO za društvene djelatnosti  UO za proračun i financije | Postotak uvećanja sredstava i broj uvedenih povlastica kroz Program | | 2025. | | godišnje | Proračun Grada Karlovca (spomenička renta) |
| Redovito praćenje i ažuriranje Programa | UO za društvene djelatnosti | UO za proračun i financije | Praćenje Programa | | 2029. | | godišnje | Proračun Grada Karlovca |
| Ažuriranje Plana financiranja objekata kulturne namjene po potrebi | | 2029. | | godišnje |
| **Prioritet 4. Snažna kulturna ponuda** | | | | | | | | |
| **PC 7. Pozicionirati Zvijezdu kao ishodište kulturnih sadržaja** | | | | | | | | |
| **Mjera 7.1 Poticanje korištenja javnih (institucionalnih i otvorenih) prostora u Zvijezdi za kulturne namjene** | | | | | | | | |
| Prikupljanje iskaza interesa nositelja kulturnih programa za sudjelovanje u manifestacijama Grada Karlovca (Zvjezdano ljeto, Dani piva, Advent u Karlovcu) | UO za gospodarstvo, razvoj grada i fondove EU | UO za društvene djelatnosti  Ostali dionici u kulturnom sketoru | Broj prikupljenih iskaza interesa nositelja kulturnih programa | | 2025. | | 3 x | Proračun Grada Karlovca |
| Subvencioniranje programa korištenja javnih prostora u Zvijezdi za kulturne namjene putem Programa javnih potreba u kulturi i srodnih javnih poziva | UO za društvene djelatnosti UO za gospodarstvo, razvoj grada i fondove EU | UO za proračun i financije  Ustanove u kulturi | Broj kulturnih programa u Zvijezdi | | 2025. | | godišnje | Proračun Grada Karlovca |
| Iznos subvencija | | 2025. | | godišnje |
| **Mjera 7.2 Osiguranje potpornih potpora (u suradnji s drugim gradskim Odjelima)** | | | | | | | | |
| Prikupljanje iskaza interesa poduzetnika za rad u Zvijezdi | UO za gospodarstvo, razvoj grada i fondove EU | Zainteresirani poslovni subjekti  UO za društvene djelatnosti | Prikupljanje iskaza interesa poduzetnika za rad u Zvijezdi | | 2026. | | 1x | Proračun Grada Karlovca |
| Osiguranje sustava subvencija za poduzetnike koji bi htjeli raditi u Zvijezdi | UO za gospodarstvo, razvoj grada i fondove EU | UO za društvene djelatnosti, UO za proračun i financije,  Zainteresirani poslovni subjekti | Broj subvencioniranih poduzetnika | | 2029. | | godišnje | Proračun Grada Karlovca |
| Iznos subvencija | | 2029. | | godišnje | Proračun Grada Karlovca |
| **PC 8. Razvijati nove i podizati kvalitetu postojećih kulturnih programa te osigurati vidljivost kulturne ponude** | | | | | | | | |
| **Mjera 8.1 Poticanje umjetničkog i kulturnog stvaralaštva** | | | | | | | | |
| **Aktivnost** | **Nositelj** |  | **Pokazatelj rezultata** | **Godina** | | **Učestalost praćenja** | | **Izvor financiranja** |
| Sustavna evaluacija kvalitete provedenih financiranih programa i projekata | UO za društvene djelatnosti  UO za gospodarstvo, razvoj grada i fondove EU  UO za poslove gradonačelnika | Dionici u kulturnom sektoru kojima Grad Karlovac financira programe i projekte koje provode | Viša kvaliteta programa i veća posjećenost | 2026. | | 1 x | | Proračun Grada Karlovca |
| Razvijanje i dodavanje novih područja financiranja u javni poziv za predlaganje programa i projekata javnih potreba u kulturi | UO za društvene djelatnosti | Zainteresirani dionici u kulturnom sketoru | Uvedeno novo područje financiranja | 2026. | | 1 x | | Proračun Grada Karlovca |
| Broj projekata sufinanciranih putem proširenog poziva | 2029. | | godišnje | | Proračun Grada Karlovca |
| Mjera 8.2 Razvoj alata za promociju kulturnih sadržaja | | | | | | | | |
| Uspostava sustava kontinuirane komunikacije kulturnih sadržaja Karlovačkog kulturnog kalendara | UO za društvene djelatnosti | TZGK | Uspostavljen sustav komunikacije | 2025. | | 1 x | | Proračun Grada Karlovca  Proračun TZGK  i ostali izvori financiranja |
| Objavljivanje Kulturnog kalendara na mjesečnoj bazi uz dodatne promidžbene aktivnosti | 2029. | | godišnje | | Proračun Grada Karlovca  Proračun TZGK i ostali izvori financiranja |
| **PC 9. Razvijati publiku** | | | | | | | | |
| **Mjera 9.1 Istraživanje postojeće i potencijalne publike s mogućnostima dosega publike** | | | | | | | | |
| Studija segementacije publike i kulturne ponude te potreba publike | UO za društvene djelatnosti | TZGK  Ostali dionici | Studija segemntacije publike i kulturne ponude te potreba publike | 2026. | | 1 x | | Proračun Grada Karlovca i ostali izvori financiranja |
| Akcijski plan razvoja publike | UO za društvene djelatnosti | Ostali dionici | Akcijski plan razvoja publike | 2026. | | 1 x | | Proračun Grada Karlovca i ostali izvori financiranja |
| Razvoj projekta Karlovačka kulturna iskaznica | UO za društvene djelatnosti | Ustanove kulture, osnovne škole i srednje škole na području grada | Novouključeni programi i  novouključene ustanove | 2026. | | godišnje | | Proračun Grada Karlovca i ostali izvori financiranja |
| **Mjera 9.2 Poticanje programa koji uključuju kulturnu raznolikost i suradnju** | | | | | | | | |
| Potpora kulturnim programima za integraciju migranata, stranih radnika, hrvatskih iseljenika i inozemnih doseljenika | UO za društvene djelatnosti  UO za poslove gradonačelnika | Ostali dionici | Broj financiranih programa za integraciju posebnih skupina | 2029. | | godišnje | | Proračun Grada Karlovca i ostali izvori financiranja |
| Broj polaznika programa za integraciju posebnih skupina | 2029. | | godišnje | |

# Terminski plan provedbe strateških projekata

Tri su prioritetna strateška projekta predviđena za provedbu u razdoblju od 2025. do 2029. godine:

1. Revitalizacija Zvijezde

2. Hrvatski dom

3. Karlovački kulturni kalendar

Ovi projekti važni su za razvoj Grada Karlovca te izravno doprinose ostvarenju posebnih ciljeva utvrđenih u ovom Programu. Svi strateški projekti u nadležnosti Grada Karlovca i izravno su vezani uz kulturu.

U tablicama koje slijede za svaki strateški projekt naznačeni su nazivi, kratak opis, informacija o nositelju i lokaciji provedbe, podaci o planiranim rokovima početka i završetka provedbe, tip projekta, njegova ukupna procijenjena vrijednost i planirani izvori financiranja.

|  |  |
| --- | --- |
| **Naziv projekta** | **Revitalizacija Zvijezde** |
| **Kratki opis projekta** | Uređenje i aktivacija (osmišljavanje i poticanje kulturnih događanja) u kulturno-povijesnoj cjelini Zvijezde; uređenje trga i vraćanje sadržaja i funkcije javnih objekata u Zvijezdi |
| **Nositelj projekta/partneri** | Grad Karlovac |
| **Lokacija provedbe** | Zvijezda |
| **Terminski plan provedbe projekta** | 2025.-2029. |
| **Tip projekta (infrastrukturni/soft/kombinirano)** | Kombinirano |
| **Ukupna procijenjena vrijednost projekta** |  |
| **Planirani izvori financiranja** | Državni proračun, Nacionalni plan oporavka i otpornosti, Fond solidarnosti Europske unije, Proračun Grada Karlovca, ITU mehanizam |

|  |  |
| --- | --- |
| **Naziv projekta** | **Hrvatski dom** |
| **Kratki opis projekta** | Uređenje zgrade Hrvatskog doma, osnivanje ustanove i povezivanje s Bosanskim magazinom |
| **Nositelj projekta/partneri** | Grad Karlovac |
| **Lokacija provedbe** | Zgrada Hrvatskog doma, Gradska četvrt Zvijezda |
| **Terminski plan provedbe projekta** | 2026. |
| **Tip projekta (infrastrukturni/soft/kombinirano)** | Kombinirano |
| **Ukupna procijenjena vrijednost projekta** | 12.084.775,21 € (projektna dokumentacija i mjere zaštite) za projekt „Izrada projektne dokumentacije i provedba mjera zaštite zgrade Hrvatskog doma, Ulica Frana Kurelca 4, Karlovac“ |
| **Planirani izvori financiranja** | Državni proračun, Nacionalni plan oporavka i otpornosti i Fond solidarnosti Europske unije |

|  |  |
| --- | --- |
| **Naziv projekta** | **Karlovački kulturni kalendar** |
| **Kratki opis projekta** | Uspostava i redovito ažuriranje kulturnog kalendara i komuniciranje kulturnih događanja široj javnosti |
| **Nositelj projekta/partneri** | Grad Karlovac / Turistička zajednica grada Karlovca |
| **Lokacija provedbe** |  |
| **Terminski plan provedbe projekta** | 2026. |
| **Tip projekta (infrastrukturni/soft/kombinirano)** | soft |
| **Ukupna procijenjena vrijednost projekta** | 1.500 € mjesečno |
| **Planirani izvori financiranja** | Proračun Grada Karlovca, Turistička zajednica grada Karlovca |

# Usklađenost Programa razvoja kulture s relevantnim strateškim dokumentima

Kako bi ovaj Program doprinio sveobuhvatnom kulturnom i općem razvoju, usklađuje se s aktima strateškog planiranja više razine. To podrazumijeva usklađivanje s **Planom razvoja grada Karlovca 2021.-2030.** kao dokumentom vertikalno višeg reda odnosno s **Nacionalnim planom razvoja kulture i medija za razdoblje od 2023. do 2027. godine**, kao sektorski nadređenim dokumentom. Sažeta analiza usklađenosti predstavljena je i u Annexu 1: Osnovna analiza s ocjenom stanja u poglavlju 3, a ovdje predstavljamo usklađenost prioritetnih područja Programa rzvoja kulture grada Karlovca 2025.-2029. s navedenim dokumentima.

Plan razvoja grada Karlovca 2021.-2030. kulturu vidi kao dio sljedećih Prioriteta odnosno Posebnih ciljeva:

* Prioritet 1. Konkurentno i inovativno gospodarstvo na postulatima održivog razvoja
  + Posebni cilj 1.2. Razvoj kontinentalnog turizma
* Prioritet 2. Kvalitetno življenje i dostupne javne usluge
  + Posebni cilj 2.1. Poticanje uključivosti i razvoja društvene i socijalne infrastrukture

Kultura, dakle, u tom Planu nije izrijekom spomenuta u vidu posebnog cilja, ali je značajno naglašena kroz ulogu u razvoju kontinentalnog turizma odnosno u smislu poboljšanja kvalitete života.

Sljedeća tablica predstavlja usklađenost prioritetnih područja ovog Programa s **Planom razvoja grada Karlovca 2021.-2030.**

|  |  |  |
| --- | --- | --- |
| **Vizija** | | |
| **Kultura života s višestoljetnom baštinom i međunarodno prepoznatljivim suvremenim kulturnim razvojem temeljena na znanju i zajedništvu u raznolikosti.** | | |
| **Prioritetna područja Programa razvoja kulture GK 2025.-2029.** | **Posebni ciljeviPrograma razvoja kulture GK 2025.-2029.** | **Povezanost s prioritetima Plana razvoja grada Karlovca 2021.-2030.** |
| PP1 Zajedništvo kroz kulturu | PC 1: Jačati suradnju profesionalne (institucionalne i nezavisne) i amaterske kulture te poticati umrežavanje | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PC 2: Jačati suradnju unutar gradske uprave | P2: Kvalitetno življenje i dostupne javne usluge |
| PP2 Dobro upravljanje kulturom | PC 3: Jačati kompetencije nositelja kulturne ponude te educirati lokalnu zajednicu | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PC 4: Osnažiti i optimizirati upravljanje sektorom kulture | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PP3 Održiva kulturna infrastruktura | PC 5: Osigurati bolje tehničke i prostorne uvjete za rad kulturnog sektora | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PC 6: Osigurati održivost postojeće infrastrukture | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PP4 Snažna kulturna ponuda | PC 7: Pozicionirati Zvijezdu kao ishodište kulturnih sadržaja | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PC 8: Razvijati nove i podizati kvalitetu i vidljivost postojećih kulturnih programa | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |
| PC 9: Razvijati publiku | P1: Konkurentno i inovativno gospodarstvo na postulatima održivog razvoja  P2: Kvalitetno življenje i dostupne javne usluge |

Pored toga, pojedina prioritetna područja ovog Programa usklađena su i s posebnim horizontalnim strateškim dokumentima. Primjerice, **Plan upravljanja Zvijezdom GGK 11/18** utvrđuje način upravljanja revitalizacijom stare gradske jezgre Karlovca kroz fizičku, gospodarsku i društvenu revitalizaciju, a PC 7 ovog Programa tome izravno doprinosi.

Usklađenost dokumenta s **Nacionalnim planom razvoja kulture i medija za razdoblje od 2023. do 2027. godine** vidljiva je u tri posebna cilja i pripadajućih mjera:

* PC 1. Razvoj kulturnog stvaralaštva, produkcije i distribucije
  + Unaprjeđenje statusa umjetnika i podrška umjetničkom stvaralaštvu
  + Osiguravanje prostora za rad za potrebe kulture i umjetničkog stvaralaštva
  + Poticanje produkcije i distribucije kulturnih sadržaja
  + Osiguravanje pristupa i sudjelovanja u kulturi
* PC 2. Očuvanje i održivo korištenje kulturne baštine
  + Osiguravanje istraživanja, zaštite i očuvanja kulturne baštine
  + Podrška valorizaciji, interpretaciji, promociji i održivom upravljanju kulturnom baštinom
* PC 3. Razvoj sustava arhiva, knjižnica i muzeja
  + Unaprjeđenje prikupljanja, obrade, zaštite, očuvanja, dostupnosti, korištenja i interpretacije građe u arhivima, knjižnicama i muzejima
  + Razvoj stručnih i infrastrukturnih kapaciteta arhiva, knjižnica i muzeja.
* PC 5. Učinkovita podrška kulturnom i medijskom sektoru
  + Razvoj ljudskih potencijala, sustava podrške i otpornosti na rizike
  + Unaprjeđivanje strateškog, normativnog i financijskog okvira
  + Poticanje mobilnosti, transfera znanja i međunarodne suradnje

Sljedeća tablica predstavlja usklađenost prioritetnih područja ovog Programa s **Nacionalnim planom razvoja kulture i medija za razdoblje od 2023. do 2027. godine**.

|  |  |  |
| --- | --- | --- |
| **Vizija** | | |
| **Kultura života s višestoljetnom baštinom i međunarodno prepoznatljivim suvremenim kulturnim razvojem temeljena na znanju i zajedništvu u raznolikosti.** | | |
| **Prioritetna područja Programa razvoja kulture GK 2025.-2029.** | **Posebni ciljeviPrograma razvoja kulture GK 2025.-2029.** | **Povezanost s posebnim ciljevima Nacionalnog plana razvoja kulture i medija za razdoblje od 2023. do 2027. godine** |
| PP1 Zajedništvo kroz kulturu | PC 1: Jačati suradnju profesionalne (institucionalne i nezavisne) i amaterske kulture te poticati umrežavanje | PC 1: Razvoj kulturnog stvaralaštva, produkcije i distribucije  PC 3. Razvoj sustava arhiva, knjižnica i muzeja  PC 5. Učinkovita podrška kulturnom i medijskom sektoru |
| PC 2: Jačati suradnju unutar gradske uprave | PC 5. Učinkovita podrška kulturnom i medijskom sektoru |
| PP2 Dobro upravljanje kulturom | PC 3: Jačati kompetencije nositelja kulturne ponude te educirati lokalnu zajednicu | PC 1: Razvoj kulturnog stvaralaštva, produkcije i distribucije  PC 2. Očuvanje i održivo korištenje kulturne baštine  PC 3. Razvoj sustava arhiva, knjižnica i muzeja |
| PC 4: Osnažiti i optimizirati upravljanje sektorom kulture | PC 5. Učinkovita podrška kulturnom i medijskom sektoru |
| PP3 Održiva kulturna infrastruktura | PC 5: Osigurati bolje tehničke i prostorne uvjete za rad kulturnog sektora | PC 2. Očuvanje i održivo korištenje kulturne baštine  PC 3. Razvoj sustava arhiva, knjižnica i muzeja |
| PC 6: Osigurati održivost postojeće infrastrukture | PC 2. Očuvanje i održivo korištenje kulturne baštine |
| PP4 Snažna kulturna ponuda | PC 7: Pozicionirati Zvijezdu kao ishodište kulturnih sadržaja | PC 1. Razvoj kulturnog stvaralaštva, produkcije i distribucije  PC 2. Očuvanje i održivo korištenje kulturne baštine |
| PC 8: Razvijati nove i podizati kvalitetu i vidljivost postojećih kulturnih programa | PC 1. Razvoj kulturnog stvaralaštva, produkcije i distribucije |
| PC 9: Razvijati publiku | PC 1. Razvoj kulturnog stvaralaštva, produkcije i distribucije  PC 2. Očuvanje i održivo korištenje kulturne baštine |

# Okvir za praćenje i vrednovanje Programa

Praćenje provedbe Programa podrazumijeva proces prikupljanja, analize i usporedbe pokazatelja kojima se sustavno prati uspješnost provedbe definiranih mjera i ostvarivanje postavljenih ciljeva. Praćenje i vrednovanje omogućuju uvid u napredak u ostvarivanju postavljenih ciljeva te ocjenu doprinosa provedenih aktivnosti napretku u sektoru kulture. Provodi se na godišnjoj razini, obveza je donositelja Programa te je u skladu sa zakonodavnim okvirom sustava strateškog planiranja i upravljanja razvojem Republike Hrvatske. Kroz prikupljanje pokazatelja o izvršenju pojedine aktivnosti omogućuje se uvid u napredak u provedbi Programa. Na taj se način omogućuje kontrola uspješnosti provedbe planiranih aktivnosti te osiguranje transparentnosti i odgovornosti za korištenje javnih sredstava. Praćenje prethodi vrednovanju Programa.

Vrednovanje predstavlja postupak  ocjene provedbe Programa. Provode ga neovisni stručnjaci tijekom provedbe programa  (srednjoročno vrednovanje) ili nakon provedbe Programa (naknadno vrednovanje). Ovim postupkom ocjenjuje se  relevantnost, efikasnost, efektivnost i održivost provedbe postavljenih ciljeva u Programu te se omogućuje usklađivanje dokumenta s promjenama i  očekivanjima u okruženju. Upravni odjel za društvene djelatnosti zadužen je za angažiranje tima za vrednovanje, te odobrava metodologiju i završni izvještaj.

# Annex 1: Osnovna analiza s ocjenom stanja

Sadržaj

[1. Osnovna obilježja grada Karlovca 38](#_Toc175753454)

[Povijest 38](#_Toc175753455)

[Položaj i ustroj 38](#_Toc175753456)

[Demografija 38](#_Toc175753457)

[Gospodarstvo 39](#_Toc175753458)

[Okolnosti i izazovi kulture 39](#_Toc175753459)

[2. Dosadašnja kulturna politika 40](#_Toc175753460)

[3. Upravljanje kulturom, strateški i planski okvir razvoja kulture 41](#_Toc175753461)

[3.1. Nacionalni strateški okvir 43](#_Toc175753462)

[3.2. Županijski strateški okvir 44](#_Toc175753463)

[3.3. Lokalni okvir kulturnih politika 44](#_Toc175753464)

[4. Institucionalni okvir 45](#_Toc175753465)

[4.1. Javne ustanove u kulturi 45](#_Toc175753466)

[4.2. Civilni sektor u kulturi 46](#_Toc175753467)

[4.3. Privatni sektor u kulturi 47](#_Toc175753468)

[5. Djelatnosti kulture i kulturna produkcija 50](#_Toc175753469)

[6. Kulturna infrastruktura 55](#_Toc175753470)

[7. Kulturna baština 57](#_Toc175753471)

[8. Financiranje kulture 59](#_Toc175753472)

[9. Zaposlenost u sektoru kulture 64](#_Toc175753473)

[9.1. Zaposlenost u javnim ustanovama u kulturi 64](#_Toc175753474)

[9.2. Zaposlenost u civilnom kulturnom sektoru 65](#_Toc175753475)

[9.3. Zaposlenost u privatnom kulturnom sektoru 65](#_Toc175753476)

[10. Ekonomski pokazatelji poslovanja u sektoru kulture 67](#_Toc175753477)

[10.1. Prihod javnog kulturnog sektora 68](#_Toc175753478)

[10.2. Prihod civilnog kulturnog sektora 69](#_Toc175753479)

[10.3. Prihod privatnog kulturnog sektora 69](#_Toc175753480)

[11. Kulturna participacija i sudjelovanje u kulturi 71](#_Toc175753481)

[12. Kulturna suradnja 74](#_Toc175753482)

[13. Kultura i ostali sektori 76](#_Toc175753483)

[13.1. Kultura i obrazovanje 76](#_Toc175753484)

[13.2. Kultura i turizam 77](#_Toc175753485)

**Popis tablica**

[Tablica 1. Projekti predviđeni dosad važećom Strategijom te njihova realizacija 39](#_Toc174478345)

[Tablica 2. Javne ustanove u kulturi u Gradu Karlovcu 45](#_Toc174478346)

[Tablica 3. Aktivne udruge u kulturi u Gradu Karlovcu, lipanj 2024. 45](#_Toc174478347)

[Tablica 4. Broj registriranih privatnih subjekata u odabranim djelatnostima kulture 47](#_Toc174478348)

[Tablica 5. Broj registriranih obrta u odabranim djelatnostima kulture, lipanj 2024. 48](#_Toc174478349)

[Tablica 6. Programi Gradske knjižnice Ivan Goran Kovačić u razdoblju 2021.-2023. 50](#_Toc174478350)

[Tablica 7. Programi Muzeja Grada Karlovca u razdoblju 2021.-2023. 50](#_Toc174478351)

[Tablica 8. Programi Gradskog kazališta Zorin dom u razdoblju 2021.-2023. 51](#_Toc174478352)

[Tablica 9. Kulturni programi Kina Edison u 2023. godini 51](#_Toc174478353)

[Tablica 10. Kapaciteti gradskih ustanova 54](#_Toc174478354)

[Tablica 11. Zaštićena kulturna dobra Grada Karlovca, 10.6.2024. 56](#_Toc174478355)

[Tablica 12. Proračun Grada Karlovca za kulturu za 2024. godinu 58](#_Toc174478356)

[Tablica 13. Izvršenje Javnih potreba u kulturi Grada Karlovca po djelatnostima za razdoblje 2021.-2023. 59](#_Toc174478357)

[Tablica 14. Izvršenje Javnih potreba u kulturi Grada Karlovca po korisnicima za razdoblje 2021.-2023. 60](#_Toc174478358)

[Tablica 15. Javne potrebe u kulturi Karlovačke županije 2022.-2024. 60](#_Toc174478359)

[Tablica 16. Financiranje kulture u gradu Karlovcu iz državnog proračuna 61](#_Toc174478360)

[Tablica 17. Financiranje kulture grada Karlovca iz EU sredstava 62](#_Toc174478361)

[Tablica 18. Zaposlenost u javnim ustanovama u kulturi Grada Karlovca 2021.-2024. 64](#_Toc174478362)

[Tablica 19. Zaposlenost u civilnom kulturnom sektoru u gradu Karlovcu 64](#_Toc174478363)

[Tablica 20. Zaposlenost u privatnom kulturnom sektoru Karlovca 2021.-2024. 65](#_Toc174478364)

[Tablica 21. Prihodi javnnih ustanova u kulturi 2021.-2024. 67](#_Toc174478365)

[Tablica 22. Prihodi civilnog sektora u kulturi u gradu Karlovcu 68](#_Toc174478366)

[Tablica 23. Prihodi privatnog sektora u kulturi 2021.-2024. 68](#_Toc174478367)

[Tablica 24. Posjećenost programa Gradske knjižnice Ivan Goran Kovačić 70](#_Toc174478368)

[Tablica 25. Posjećenost sastavnica Muzeja Grada Karlovca 71](#_Toc174478369)

[Tablica 26. Posjećenost Gradskog kazališta Zorin dom 71](#_Toc174478370)

[Tablica 27. Posjećenost kina Edison 71](#_Toc174478371)

[Tablica 28. Kulturna participacija u gradu Karlovcu po djelatnostima 72](#_Toc174478372)

[Tablica 29. Dolasci i noćenja turista u Karlovcu 76](#_Toc174478373)

[Tablica 30. Dolazak turista u Karlovac prema zemljama porijekla 77](#_Toc174478374)

[Tablica 31. Smještajni kapaciteti u gradu Karlovcu 77](#_Toc174478375)

**Popis slika**

[Slika 1. Shema upravljanja kulturom u Gradu Karlovcu 41](#_Toc173157870)

Analiza stanja sektora kulture grada Karlovca temelji se na analizi dostupne dokumentacije i pripremljena je *desk research* metodom, odnosno na analizi dobivenoj putem metode intervjua s ključnim kulturnim akterima, a tiče se javnog, civilnog i privatnog sektora u kulturi.

## Osnovna obilježja grada Karlovca

### Povijest

Grad Karlovac osnovan je 13. srpnja 1579. godine po naredbi Karla II. Štajerskog, po kojem je dobio ime. Osnovan je kao tvrđava za obranu od turskih osvajanja te je izgrađen prema zamisli idealnog renesansnog grada u obliku šesterokrake zvijezde sa središnjim trgom i ulicama koje se sijeku pod pravim kutom. Do 1693. godine Karlovac je bio pod vojnom upravom, a tada dobiva ograničenu samoupravu. 1776. godine postaje slobodni kraljevski grad.

Karlovac ima još jedno, pomalo skriveno, rodoslovlje. Naime, renesansni grad izgrađen je na za tu priliku kupljenom vlastelinstvu Zrinskih, Dubovcu. Počeci urbanizacije, potaknuti prije svega razvijenom trgovinom, zbivaju se pod starim gradom još u srednjem vijeku, a dokazana je i stalna naseljenost u prapovijesti. Među prve Karlovčane ubrajaju se i izbjegli Dubovčani.

Tijekom 18. i 19. stoljeća došlo je do procvata trgovine i lađarstva na Kupi čime Karlovac postaje jedan od najbogatijih i najrazvijenijih hrvatskih gradova. Početkom 20. stoljeća razvija se u industrijskom smislu i izdavaštvu. Unatoč posljedicama Prvog i Drugog svjetskog, kao i Domovinskog rata, tijekom 20. stoljeća uspio je razviti kulturni život, ali i osnovati nove kulturne ustanove, a ulaskom Republike Hrvatske u Europsku uniju 1. srpnja 2013. godine otvorene su dodatne prilike za daljnji kulturni razvoj grada.

### Položaj i ustroj

Karlovac je smješten u središnjoj Hrvatskoj, na dinarskom rubu Panonske nizine, u najužem dijelu Hrvatske. Od Zagreba je udaljen oko 50 km, a od glavne hrvatske morske luke Rijeke oko 90 km. U blizini je glavnih gradova regije – 104 km od Ljubljane, 386 km od Sarajeva, oko 400 km od Budimpešte te 410 km od Beča.

Grad je upravno, političko, gospodarsko, kulturno i sportsko središte Karlovačke županije. Sastoji se od 52 naselja; na području grada 12 je gradskih četvrti i 26 mjesnih odbora.

### Demografija

Prema Popisu stanovništva iz 2021. godine, u Karlovcu živi 49.377 stanovnika, što je u odnosu na prethodni popis pad za 11,36%. Na području Karlovca ukupno je 19.453 kućanstava, od čega su 19.407 privatna kućanstva te 26.356 stambenih jedinica pri čemu se 25.117 stanova koristi za stalno stanovanje.

Od ukupnog broja stanovnika Karlovca, 26.207, odnosno 53,1% su žene. Prema dobnim kontingentima, najveći broj stanovnika Karlovca 30.869 (62,55%) su u dobi od 15-64 godine, 12.267 (24,8%) stariji od 65 godina te 6.241 (12,6%) mlađi od 15 godina. Prosječna dob stanovnika Karlovca je 46,2 godine, čime je stanovništvo grada Karlovca starije od prosječne dobi stanovnika Hrvatske koja iznosi 44,3.

U školskoj godini 2022./2023. godini u dječje vrtiće bilo je upisano 1.648 djece, što je rast od 4,8% u odnosu na prethodnu školsku godinu, u osnovnim školama bilo je 3.652 djece, odnosno 1,7% manje nego u prethodnoj godini, dok je u srednje škole bilo upisano 2.933 učenika, što je pad od 1% u odnosu na školsku godinu 2021./2022. Na visokim učilištima 2022./2023. godine bilo je upisano 1.861 studenata, 3,4% manje nego 2021./2022.

Prema podacima Državnog zavoda za statistiku, u Karlovcu je u 2023. bilo ukupno 19.189 zaposlenih u pravnim osobama. Prema podacima Hrvatskog zavoda za zapošljavanje, na području područnog ureda Karlovac u lipnju 2024. godine bilo je ukupno 852 nezaposlenih, 3,8% manje u odnosu na svibanj 2024., te 11,7% u odnosu na lipanj 2023. godine.

### Gospodarstvo

Povoljan prometni i geografski položaj grada Karlovca potaknuo je razvoj gospodarstva u smjeru trgovine, što dokazuju i povijesne ceste Karolina, Jozefina i Lujzijana koje su povezivale Karlovac s jadranskim lukama i omogućile mu da bude važno prometno i trgovačko, ali i vojno središte.

Razvojem industrije nakon Drugog svjetskog rata u Karlovcu se osnivaju brojne tvornice i industrijska postrojenja od kojih neka posluju i danas. Danas najznačajnije gospodarske djelatnosti uključuju prehrambenu industriju, proizvodnju metalnih proizvoda, proizvodnju pića, proizvodnju strojeva i uređaja, ali i proizvodnju ostalih nemetalnih mineralnih sirovina i prijevoz. Najznačajniji poslovni subjekti u gradu Karlovcu su PPK d.d.; HS Produkt d.o.o.; HEINEKEN Hrvatska d.o.o.; Kim d.o.o.; General Electric Hrvatska d.o.o. i Lana – Karlovačka tiskara d.d.

Položaj grada Karlovca na četiri rijeke, kao i veliki broj rječica i potoka govore o razvijenoj hidrografskoj mreži i bogatim ribolovnim područjima. Također, Karlovac je bogat zelenim površinama, parkovima i šetnicama, a više od 30% površine Karlovca zauzimaju šume koje predstavljaju resurs u industrijskoj proizvodnji, ali i temelj za razvoj lovstva i turizma. Na području grada nalazi se i 11 lovišta.

Bogata prirodna baština koja uključuje 14 područja u ekološkoj mreži NATURA 2000, 13 zaštićenih kulturno-povijesnih i 2 arheološka lokaliteta, kao i ostali spomenici kulture te povoljan geoprometni položaj predstavljaju temelj za daljnji razvoj turizma.

### Okolnosti i izazovi kulture

Karlovac ima bogatu kulturnu prošlost čemu svjedoči prva glazbena škola u Hrvatskoj u ovom dijelu Europe, prvo hrvatsko pjevačko društvo Zora te jedna od prvih hrvatskih čitaonica. Također, povijesna urbanistička cjelina Zvijezda spomenik je od nacionalnog značaja. Nadalje, spomenici kulturne baštine uključuju i Stari grad Dubovac, nacionalno svetište sv. Josipa s bogatom sakralnom zbirkom, Vojni kompleks Turanj, Muzej franjevačkog samostana i ostale.

Grad Karlovac kulturnu ponudu obogaćuje i brojnim manifestacijama poput Karlovačkih dana piva, Zvjezdanog ljeta, Međunarodnog festivala folklora, Four River Film Festivala, Adventa i ostalih.

Obilježje kulture grada Karlovca je aktivan kulturni amaterizam na području tradicijske kulture i očuvanja nematerijalne kulture.

Ipak, kulturni razvoj u gradu Karlovcu susreće se s brojnim izazovima poput nedostatka jasnog smjera razvoja kulture, nedostatka jasnog brendiranja kulturnog razvoja i nedovoljnog broja sadržaja visoke kulture. U prethodnom razdoblju u gradu Karlovcu napravljeni su značajni pomaci po pitanju razvoja i obnove kulturne infrastrukture te je za očekivati danji intenzivniji razvoj i ponuda kulturnih sadržaja koji će privući različite vrste publike. Ovo područje neodređenosti zapravo je stjecište različitih kulturnih praksa: tradicionalne, alternativne i popularne kulture, institucionalne i nezavisne kulture, amaterizma… Premda je Karlovac nevelik, obilježavaju ga raznolike kulturne prakse i s njima povezani segementi lokalne zajednice. Ipak postoje jasno izražena očekivanja o ulozi kulture u razvoju grada, prije svega turizmu.

## Dosadašnja kulturna politika

Temelj kulturne politike Grada Karlovca u prethodnih deset godina bila je Strategija kulturnog razvoja Grada Karlovca 2014.-2024. Glavni razlog za donošenje Strategije bila je prepoznata potreba za sustavnim i promišljenim pristupom u razvoju karlovačke kulture, odnosno potreba da se postojeći resursi koriste u skladu s potrebama.

Koncem 2023. godine provedeno je naknadno vrednovanje provedbe Strategije kulturnog razvoja Grada Karlovca 2014.-2024. s ciljem usporedbe očekivanih i ostvarenih rezultata, ishoda i učinaka provedbe Strategije te kao temelj za daljnje strateško planiranje. Rezultati vrednovanja pokazali su da je većina planiranih aktivnosti ostvarena. Pregled strateških ciljeva, planiranih aktivnosti i njihova realizacija prikazan je u tablici 1.

Tablica 1. Projekti predviđeni dosad važećom Strategijom te njihova realizacija

| **STRATEŠKI CILJ** | **ATIVNOSTI** | **REALIZIRANO** |
| --- | --- | --- |
| 1. Osnivanje Karlovačkog kulturnog klastera | 1.1 Karlovački kulturni kalendar | NE |
| 1.2 Upravljanje kvalitetom kulturnih događanja i holistički marketing | NE |
| 1.3 Karlovački kulturni prostori | DJELOMIČNO |
| 1.4 „Know-how“ centar | NE |
| 1.5 Upravljanje međunarodnim kulturnim projektima i programima | NE |
| 2. Očuvanje i revitalizacija kulturne baštine | 2.1 Obnova i revitalizacija karlovačke Zvijezde | DJELOMIČNO |
| 2.2 Revitalizacija Starog grada Dubovca | DJELOMIČNO |
| 2.3 Pretvaranje arheoloških lokaliteta u arheološke parkove | NE |
| 2.4 Obnova i revitalizacija pojedinačnih nepokretnih kulturnih dobara | DJELOMIČNO |
| 3. Razvoj i unapređenje kulturne infrastrukture | 3.1 Prostorno rješenje Gradskog muzeja Karlovac | DJELOMIČNO |
| 3.2 Osiguravanje prostora za nezavisnu kulturu | DA |
| 3.3 Opremanje i uređenje Gradskog kazališta „Zorin dom“, Hrvatskog doma i otvorenih karlovačkih kulturnih prostora | DJELOMIČNO |
| 3.4 Osiguravanje uvjeta za uspostavu miniplex kina | DA |
| 4. Poticanje umjetničkog i kulturnog stvaralaštva i razvoj poduzetništva u kulturi | 4.1 Program unapređenja menadžmenta u kulturi | NE |
| 4.2 Program razvoja e-kulture grada | DA |
| 4.3 Program unapređenja postojećih programa i kreiranje novih | DJELOMIČNO |
| 4.4 Program ostvarivanja sinergije između kulture, turizma i poduzetništva u cilju stvaranja kulturno-turističkog proizvoda | DJELOMIČNO |
| 5. Razvoj kulturnog brenda i suradnja i partnerstvo na nacionalnoj i međunarodnoj razini | 5.1 Dan grada Karlovca (Zvjezdano ljeto) | DA |
| 5.2 Karlovački susreti kulture | DA |
| 5.3 Dan svetog Josipa zaštitnika grada Karlovca (19. 3.) | DA |
| 5.4 Znanstveno-stručni skupovi o gradu Karlovcu | DJELOMIČNO |
| 5.5 Povijesne osobe grada Karlovca | DJELOMIČNO |
| 5.6 Projekti u suradnji s gradovima i županijama u Republici Hrvatskoj | DJELOMIČNO |
| 5.7 Projekti na nacionalnoj razini | DJELOMIČNO |
| 5.8 EU projekti | DJELOMIČNO |
| 5.9 Međunarodni projekti i suradnja s međunarodnim institucijama | DA |

Nalazi vrednovanja ukazali su na neke izazove u provedbi Strategije. Kao ključni problemi identificirani su preveliki broj planiranih projekata, nejasno definiranje ključnih dionika, njihove odgovornosti i uloga, izostanak jasnog financijskog okvira za provedu predloženih ciljeva i izostanak kontinuiranog praćenja provedbe planiranih aktivnosti kako bi se pravovremeno identificirali problemi i strategija prilagodila novonastaloj situaciji i potrebama. Također, tu je i problem različitih nadležnosti pojedinih upravnih odjela kad je u pitanju provedba određenih projekata.

## Upravljanje kulturom, strateški i planski okvir razvoja kulture

Upravljanje kulturom Grada Karlovca uloga je Odsjeka za mlade, sport, kulturu i tehničku kulturu koji se nalazi u okviru Upravnog odjela za društvene djelatnosti. Shema upravljanja kulturom prikazana je na Slici 1.

Slika 1. Shema upravljanja kulturom u Gradu Karlovcu

*Izvor:* Grad Karlovac

Jedna od uloga Odsjeka za mlade, sport, kulturu i tehničku kulturu Grada Karlovca je i raspisivanje poziva Javne potrebe u kulturi. Nakon prijava programa na raspisane pozive, osim što Odsjek ocjenjuje prijavljene programe, kvalitativnu ocjenu programa provodi i pet Kulturnih vijeća Grada Karlovca koja se sastoje od 25 osoba: Kulturno vijeće za dramsku i plesnu umjetnost, te izvedbene umjetnosti; Kulturno vijeće za glazbenu i glazbeno-scenske djelatnosti; Kulturno vijeće za knjižnu, nakladničku i knjižarsku djelatnost; Kulturno vijeće za vizualne umjetnosti; te Kulturno vijeće za inovativne umjetničke i kulturne prakse i međunarodnu kulturnu suradnju. Osim ocjene programa, Kulturna vijeća imaju ulogu u donošenju drugih odluka o pitanjima koja su trenutno aktualna. Primjerice, od 2023. godine, Javne ustanove grada Karlovca nemaju više obvezu javljati se na pozive Javne potrebe u kulturi nego krajem godine javne ustanove u okviru proračunskih sredstava sastavljaju svoj plan i program za narednu godinu, a uloga Kulturnih vijeća je dati suglasnost Planovima i programima rada javnih ustanova. Trenutno je u planu osnovati samo jedno Kulturno vijeće.

Analiza financiranih programa pokazala je njihovu raznolikost: podržavaju se kako programi visoke kulture, tako i kulturno-umjetnički amaterizam. Način odlučivanja o dodjeli financijskih sredstava projektima kroz Program javnih potreba u kulturi preuzet je s nacionalne razine te koristi sastav Kulturnih vijeća kao stručnih osoba kojima je zadatak dodijeljen. To odgovara britanskom modelu (tzv. *arm's length* odnosno produžena ruka donositelja odluka), financiraju se najkvalitetniji programi, a što se odlučuje kroz najvažniji kriterij njihove izvrsnosti[[1]](#footnote-2). S druge pak strane, dobar dio financiranih programa odnosi se na amatersku kulturu, što je u skladu s djelatnošću Upravnog odjela za društvene djelatnosti. Kultura u tom smislu ima širu društvenu ulogu kroz angažman zajednice u slobodno vrijeme, no ne posjeduje visoku profesionalizaciju. Kulturna politika, tako, podržava ulogu kulture u društvenom životu zajednice kroz, primjerice, usmjerenje mladih na kulturni život. Iako je to u raskoraku s istovremenim određenjem o kulturnoj izvrsnosti koja je najčešće vezana za kulturni profesionalizam, kulturna politika Grada Karlovca odredila se za suživot profesionalizma i amaterizma jer takva raznolikost obogaćuje kulturnu ponudu.

Upravljanje kulturom grada Karlovca vrši se u skladu sa strateškim i planskim okvirom razvoja kulture, koji uključuje nacionalne, županijske i lokalne strateške dokumente, a to su:

* Nacionalna razvojna strategija Republike Hrvatske do 2030.
* Nacionalni plan razvoja kulture i medija za razdoblje od 2023. do 2027. godine
* Strategija razvoja održivog turizma do 2030. godine
* Plan razvoja Karlovačke županije 2021.-2027. godine
* Krovni interpretacijski plan „Dodir civilizacija“ s planom upravljanja
* Strategija razvoja većeg urbanog područja Karlovca za razdoblje 2021.-2027.
* Plan razvoja grada Karlovca 2021.-2030.

3.1. Nacionalni strateški okvir

Krovni strateški dokument u Republici Hrvatskoj, Nacionalna razvojna strategija Republike Hrvatske do 2030. godine (NRS)[[2]](#footnote-3) prepoznaje kulturni kapital i kulturnu baštinu kao temelj identiteta Hrvatske. Stoga je kultura u NRS jedno od područja u okviru Razvojnog smjera 1. Održivo gospodarstvo i društvo, odnosno, Strateškog cilja 1. Inovativno i konkurentno gospodarstvo. U okviru SC 1., razvoj kulturnih i kreativnih industrija, kao i kulturne baštine i otpornog turizma potiče se kroz prioritetna područja javnih politika Razvoj održivog, inovativnog i otpornog turizma te Poticanje razvoja kulture i medija. Prioriteti provedbe javne politike kojima NRS 2030. doprinosi razvoju kulture i medija uključuju jačanje i promicanje hrvatske kulture, umjetničkog stvaralaštva i participacije u kulturi; zaštitu, očuvanje, prezentaciju i ekonomsko vrednovanje kulturne, povijesne i prirodne baštine; ulaganje u kulturne i kreativne industrije; te razvoj medija i medijske pismenosti.

Nadalje, kultura je u NRS 2030. prisutna i u ostalim strateškim ciljevima:

* SC 3. Učinkovito i djelotvorno pravosuđe, javna uprava i upravljanje državnom imovinom – borba protiv korupcije u području kulture;
* SC 4. Globalna prepoznatljivost i jačanje međunarodnog položaja i uloge Hrvatske – kultura kao konkurentan identitet;
* SC 5. Zdrav, aktivan i kvalitetan život – borba protiv nejednakosti, kulturna participacija, ulaganje u infrastrukturu;
* SC 8. Ekološka i energetska tranzicija za klimatsku neutralnost – program energetske obnove baštine;
* SC 9. Samodostatnost u hrani i razvoj biogospodarstva – povezanost sektora proizvodnje hrane s kulturnim i kreativnim industrijama;
* SC 10. Održiva mobilnost – pristupačnost kulturnim sadržajima; te
* SC 13. Jačanje regionalne konkurentnosti - turistička valorizacija prirodne i kulturne baštine.

Krovni nacionalni strateški dokument u području kulture je Nacionalni plan razvoja kulture i medija za razdoblje od 2023. do 2027. godine[[3]](#footnote-4), donesen od strane Ministarstva kulture i medija RH kao dio šireg sustava strateškog planiranja. Nacionalni plan razvoja kulture i medija ima pet posebnih ciljeva: (1) Razvoj kulturnog stvaralaštva, produkcije i distribucije; (2) Očuvanje i održivo korištenje kulturne baštine; (3) Razvoj sustava arhiva, knjižnice i muzeja; (4) Unaprjeđenje statusa novinarske profesije, medijskog sektora i poticanje pluralizma; te (5) Učinkovita podrška kulturnom i medijskom sektoru.

Kultura predstavlja i važan dio Strategije razvoja održivog turizma do 2030. godine[[4]](#footnote-5) prema kojoj bogata kulturna baština, dobro očuvano povijesno nasljeđe i razvijene kulturne i kreativne industrije s potencijalom dodatne turističke utilizacije i valorizacije predstavljaju temelj za razvoj kulturnog turizma. U Strategiji razvoja održivog turizma do 2030. godine razvoj kulturnog turizma dio je strateškog cilja 1. Cjelogodišnji i regionalno uravnoteženiji turizam, prioritetno područje 1.3. Razvoj posebnih oblika turizma i strukturirani razvoj proizvoda.

### 3.2. Županijski strateški okvir

Krovni županijski strateški dokument je Plan razvoja Karlovačke županije 2021.-2027. godine. U Planu se kulturna baština spominje kao jedan od važnih razvojnih resursa Županije u budućnosti, a kao posebni cilj je naveden Razvoj kulturnih djelatnosti i sadržaja. Također, u Planu se kao jedan od ključnih strateških projekata za Karlovačku županiju navodi projekt „Dodir civilizacija“ s planom upravljanja čiji je cilj detektirati sve kulturne i turističke vrijednosti starih gradova u svrhu održivog gospodarskog iskorištavanja i razvoja. U tom smislu, vidljivo je da se kultura promatra i kao potencijal u razvoju turizma.

### 3.3. Lokalni okvir kulturnih politika

Lokalni strateški dokumenti koji utječu na razvoj kulture u gradu Karlovcu uključuju Strategiju razvoja većeg urbanog područja Karlovac za razdoblje 2021.-2027. i Plan razvoja grada Karlovca 2021.-2030. Cilj Strategije razvoja većeg urbanog područja Karlovac za razdoblje 2021.-2027. unaprijediti je funkcionalnu integraciju Karlovca s njegovom urbanom okolinom. Jedan od alata za integraciju je i kultura, odnosno razvoj kulturne infrastrukture za razvoj kulturnih sadržaja koji mogu doprinijeti razvoju kulturnog turizma te sektoru kulturnih i kreativnih industrija (Strategija razvoja većeg urbanog područja Karlovac za razdoblje 2021.-2027., 2023), što predstavlja Posebni cilj 1.2.: Doprinos multifunkcionalnom i policentričnom razvoju funkcija u službi kulture i vitalnosti u okviru Prioriteta 1.: Osnaživanje društva kroz razvoj dostupnih usluga i rast životnog standarda.

U Planu razvoja grada Karlovca 2021.-2030. kultura je sastavni dio Prioriteta 1. Konkurentno i inovativno gospodarstvo na postulatima održivog razvoja, Posebni cilj 1.2. Razvoj kontinentalnog turizma; te Prioriteta 2. Kvalitetno življenje i dostupne javne usluge, Posebni cilj 2.1. Poticanje uključivosti i razvoja društvene i socijalne infrastrukture.

Osim navedenih, lokalni strateški dokumenti iz područja kulture u Gradu Karlovcu uključuju i Plan upravljanja Zvijezdom GGK 11/18 koji utvrđuje način upravljanja revitalizacijom stare gradske jezgre Karlovca kroz planirani 21 razvojni projekt, njihovu dinamiku i način realizacije. U Planu upravljanja definirana je vizija razvoja Zvijezde – „Zvijezda – kulturni, turistički i obrazovni centar grada Karlovca“, prema kojoj se kultura, turizam i obrazovanje koriste kao ključni elementi razvoja i pokretači društvene revitalizacije.

Razvoju turizma i kulture na području Zvijezde doprinose sljedeći ciljevi Plana upravljanja Zvijezdom:

* Fizička revitalizacija – Očuvati i obnoviti građevinski fond te prostore javne namjene na način koji doprinosi poboljšanju ambijentalnog ugođaja i identiteta Zvijezde
* Gospodarska revitalizacija – Razviti turističku atraktivnost Zvijezde i obogatiti njenu turističku ponudu
* Društvena revitalizacija – Jačati javno-civilno-privatne modele dijaloga i upravljanja te povećati transparentnost i vidljivost revitalizacije Zvijezde.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Postojanje planova upravljanja kulturnom baštinom * Na lokalnoj razini prepoznata je uloga kulture u podizanju kvalitete života   Negativna   * Nejasno usmjerenje kulturne politike prema sektoru (profesionalna naspram amaterskoj kulturi) | * Postojanje relevantnog strateško planskog okvira na lokalnoj, regionalnoj i nacionalnoj razini | * Usklađivanje i povezivanje mjera, inicijativa i aktivnosti na regionalnoj i lokalnoj razini |

## Institucionalni okvir

Institucionalni okvir odnosi se na javne ustanove kojima je osnivač Grad Karlovac, civilne udruge i umjetničke organizacije koje djeluju u području kulture te privatne poslovne subjekte poput trgovačkih društava, obrta i sl. u kulturi. Pregled institucionalnog okvira u Gradu Karlovcu prikazan je u nastavku.

### 4.1. Javne ustanove u kulturi

Na području Grada Karlovca djeluje 5 javnih ustanova u kulturi – Gradsko kazalište Zorin dom, Muzeji Grada Karlovca, Gradska knjižnica Ivan Goran Kovačić, Kino Edison i Državni arhiv Karlovac. Grad Karlovac osnivač je 4 ustanove – Gradskog kazališta Zorin dom, Muzeja grada Karlovca, Gradske knjižnice Ivan Goran Kovačić te Kina Edison, dok je osnivač Državnog Arhiva Karlovac Republika Hrvatska.

Gradsko kazalište Zorin dom jedino je kazalište na području Karlovačke županije. Zgrada Gradskog kazališta Zorin dom izgrađena je još 1892. godine čime Karlovac postaje grad s najjačim i umjetnički vrlo izraženim amaterskim, ali i poluprofesionalnim kazalištem. Od 1945. godine započinje profesionalizacija Kazališta te od 1948. godine do danas Gradsko kazalište Zorin dom predstavlja žarište kulturnog života grada Karlovca i cijele Karlovačke županije.

Muzeji Grada Karlovca djeluju kroz 4 sastavnice – Gradski muzej Karlovac, Muzej domovinskog rata Karlovac – Turanj, Galerija Vjekoslav Karas te Stari grad Dubovac. Gradski muzej Karlovac sjedište je Muzeja grada Karlovca te ima Prirodoslovni, Arheološki, Kulturno-povijesni, Povijesni i Etnografski odjel. Muzej Domovinskog rata Karlovac – Turanj povijesni je muzej koji svjedoči o nastanku suvremene Republike Hrvatske i borbi za neovisnost u Domovinskom ratu na karlovačkom području. Muzej se nalazi na povijesnom lokalitetu Križanić – Turanj koji je od 2013. godine na popisu kulturnih dobara Republike Hrvatske. Galerija „Vjekoslav Karas” jedan je od najatraktivnijih i najopremljenijih izložbenih prostora u Karlovcu u kojem se izmjenjuju likovne i muzejske izložbe. Stari grad Dubovac najstariji je karlovački spomenik i zbog svoje bogate povijesti te je od 1896. godine u općinskom vlasništvu i otvoren za javnost.

Gradska knjižnica „Ivan Goran Kovačić“ najstarija je ustanova u kulturi grada Karlovca, sljednica „Ilirskoga čitanja društva” osnovanog 1. ožujka 1838. godine. Obavlja funkciju gradske i županijske matične knjižnice kao i Središnje knjižnice Slovenaca. Prema javno dostupnim statističkim podacima[[5]](#footnote-6) Gradska knjižnica „Ivan Goran Kovačić“ sadrži ukupno 310.050 jedinica građe (knjige, audio vizualna i elektronička građa, igračke, časopisi, novine i drugo), od čega 269.868 svezaka knjiga. Knjižnica pruža usluge i pokretne knjižnice odnosno bibliobusa. Jedna je od rijetkih narodnih knjižnica koja nabavlja građu u digitalnom obliku, digitalizira građu, pruža usluge digitalne knjižnice, sudjeluje u razmjeni metapodataka i umrežavanju. Na platformi <https://digitalna.gkka.hr/> u cjelovitom obliku dostupan je Karlovački tjednik, časopisa „Svjetlo“, knjige iz „Ilirske zbirke“ i druga građa. Od 2023. godine Knjižnica postaje aktivni sudionik sustava eKultura, nacionalnog informacijskog sustava digitalne kulturne baštine.

Kino Edison najnovija je javna ustanova u kulturi u Gradu Karlovcu osnovana 2023. godine nakon obnove i opremanja provedbom projekata „ITU – Obnova brownfield lokacije nekadašnjeg kina Edison“ i „ITU – Revitalizacija nekadašnjeg kina Edison u funkciji pokretanja integriranih turističkih programa u gradu Karlovcu“, sufinanciranih iz Europskog fonda za regionalni razvoj. Kino organizira filmske projekcije, ali i druge vrste programa.

Broj javnih ustanova u kulturi je u skladu s prosjekom javnih ustanova u drugim hrvatskim gradovima te odgovara gradovima iste veličine (npr. Varaždin). Ustanove u kulturi kojima je osnivač Grad Karlovac prikazane su u Tablici 1.

Tablica 2. Javne ustanove u kulturi u Gradu Karlovcu

|  |  |  |
| --- | --- | --- |
| **Ustanova** | **Djelatnost** | **Osnivač** |
| Gradsko kazalište Zorin dom | Kazališna djelatnost | Grad Karlovac |
| Gradski muzej Karlovac | Muzejska djelatnost | Grad Karlovac |
| Gradska knjižnica Ivan Goran Kovačić | Knjižnična djelatnost | Grad Karlovac |
| Kino Edison | Audiovizualna djelatnost | Grad Karlovac |

*Izvor:* Turistička zajednica Karlovačke županije. Dostupno na: <https://visitkarlovaccounty.hr/kulturne-ustanove/>

### 4.2. Civilni sektor u kulturi

Prema podacima iz Registra udruga, na području Grada Karlovca aktivno je 109 udruga registriranih za djelatnosti u kulturi u devet područja – audiovizualna umjetnost, interdisciplinarne kulturno-umjetničke djelatnosti, izvedbene umjetnosti, književno-nakladnička djelatnost, kulturna baština, medijska kultura, ostale djelatnosti iz područja kulture i umjetnosti, strukovne udruge u kulturi i umjetnosti te vizualne umjetnosti. Broj udruga u kulturi u Gradu Karlovcu po područjima djelatnosti prikazan je u Tablici 2. Budući da je prilikom registracije udruge u Registar udruga moguće prijaviti obavljanje djelatnosti u više područja, pojedine udruge u prikazanoj tablici se dupliciraju, ali je konačan broj udruga u kulturi u Gradu Karlovcu 109.

Tablica 3. Aktivne udruge u kulturi u Gradu Karlovcu, lipanj 2024.

|  |  |
| --- | --- |
| **Djelatnost** | **Broj udruga** |
| Audiovizualna djelatnost | 18 |
| Interdisciplinarne kulturno-umjetničke djelatnosti | 6 |
| Izvedbene umjetnosti | 64 |
| Književno-nakladnička djelatnost | 18 |
| Kulturna baština | 61 |
| Medijska kultura | 17 |
| Ostale djelatnosti iz područja kulture i umjetnosti | 1 |
| Strukovne udruge u kulturi i umjetnosti | 47 |
| Vizualne umjetnosti | 28 |

*Izvor:* Registar udruga, dostupno na: <https://registri-npo-mpu.gov.hr/>

Najviše udruga u gradu Karlovcu registrirano je u području izvedbene djelatnosti (64), a slijede kulturna baština (61) te strukovne udruge u umjetnosti i kulturi (47). S druge strane, u ostalim djelatnostima iz područja kulture i umjetnosti registrirana je samo jedna udruga, dok ih je u području interdisciplinarnih kulturno-umjetničkih djelatnosti registrirano tek šest.

Nadalje, u Registru umjetničkih organizacija Ministarstva kulture i medija, u Gradu Karlovcu su u lipnju 2024. godine bile registrirane tri umjetničke organizacije – Kazališna družina „Zakon teatar“, Umjetnička organizacija Karlovački klavirski trio te Umjetnička organizacija Lepeza.

Komparativna analiza broja registriranih udruga pokazuje da je njihov broj u Karlovcu relativno prosječan ili nešto malo manje niži od prosjeka; tako je, primjerice njihov broj za više od 19 puta manji od broja registriranih udruga u Zagrebu, na gotovo jednakoj razini kao u Sisku, 1,4 puta manji od broja udruga u Varaždinu, no gotovo 1,5 puta veći nego u Koprivnici. Dok je broj udruga u Karlovcu teško usporediv s njihovim brojem u Zagrebu, kao središtem kulturnog života u Hrvatskoj te značajno većim brojem stanovnika, Karlovac je prema parametrima populacije vrlo usporediv s Varaždinom, od kojeg pak ima manji broj udruga.

### 4.3. Privatni sektor u kulturi

Privatni sektor u kulturi u Gradu Karlovcu sastoji se od privatnih tvrtki (j.d.o.o., d.o.o. i d.d.) registriranih u djelatnostima umjetnosti i kulture te obrta registriranih za obavljanje tih djelatnosti. Područja kulture nejasno su podijeljena prema Nacionalnoj klasifikaciji djelatnosti (NKD) što predstavlja izazov s obzirom na otežanu identifikaciju djelatnosti. Stoga se nastojalo obuhvatiti što homogenije kategorije koje izražavaju kulturnu i kreativnu vrijednost[[6]](#footnote-7). Prema podacima Digitalne komore, najveći broj privatnih subjekata u kulturi u Gradu Karlovcu 2023. godine bio je u području Informacija i komunikacija (60) te stručnih, znanstvenih i tehničkih djelatnosti (34). Pritom je vidljivo da je najveći broj tvrtki 2023. bio u području računalnog programiranja (32), što spada u sektor kreativne industrije, no vrlo je nizak broj tvrtki koje su usko vezane na uže definiranu kulturu. U području prerađivačke industrije u kulturi 2023. godine poslovalo je 11 subjekata, a u području umjetnosti, zabave i rekreacije tek 2, dok u ostalim uslužnim djelatnostima u Karlovcu nije poslovao nijedan subjekt. Detaljni prikaz broja privatnih subjekata po područjima NKD-a prikazan je u tablici 3.

Tablica 4. Broj registriranih privatnih subjekata u odabranim djelatnostima kulture

|  |  |  |  |  |
| --- | --- | --- | --- | --- |
| **NKD oznaka** | **Opis** | **2021** | **2022** | **2023** |
| **Područje R** | **Umjetnost, zabava i rekreacija** | **3** | **3** | **2** |
| 9001 | Izvođačka umjetnost | 0 | 0 | 0 |
| 9002 | Pomoćne djelatnosti u izvođačkoj umjetnosti | 3 | 3 | 2 |
| 9003 | Umjetničko stvaralaštvo | 0 | 0 | 0 |
| 9004 | Rad umjetničkih objekata | 0 | 0 | 0 |
| 9101 | Djelatnosti knjižnica i arhiva | 0 | 0 | 0 |
| 9102 | Djelatnosti muzeja | 0 | 0 | 0 |
| 9103 | Rad povijesnih mjesta i građevina te sličnih zanimljivosti za posjetitelje | 0 | 0 | 0 |
| **Područje J** | **Informacije i komunikacije** | **50** | **52** | **60** |
| 5811 | Izdavanje knjiga | 1 | 2 | 2 |
| 5812 | Izdavanje imenika i popisa korisničkih adresa | 0 | 0 | 0 |
| 5813 | Izdavanje novina | 0 | 0 | 0 |
| 5814 | Izdavanje časopisa i periodičnih publikacija | 0 | 0 | 0 |
| 5819 | Ostala izdavačka djelatnost | 1 | 1 | 1 |
| 5821 | Izdavanje računalnih igara | 0 | 0 | 0 |
| 5829 | Izdavanje ostalog softvera | 2 | 2 | 2 |
| 5911 | Proizvodnja filmova, videofilmova i televizijskog programa | 2 | 2 | 2 |
| 5912 | Djelatnosti koje slijede nakon proizvodnje filmova, videofilmova i televizijskog programa | 0 | 0 | 0 |
| 5913 | Distribucija filmova, videozapisa i televizijskog programa | 0 | 0 | 0 |
| 5914 | Djelatnosti prikazivanja filmova | 0 | 0 | 0 |
| 5920 | Djelatnosti snimanja zvučnih zapisa i izdavanja glazbenih zapisa | 0 | 0 | 0 |
| 6010 | Emitiranje radijskog programa | 2 | 2 | 2 |
| 6020 | Emitiranje televizijskog programa | 0 | 0 | 0 |
| 6201 | Računalno programiranje | 21 | 23 | 32 |
| 6202 | Savjetovanje u vezi s računalima | 5 | 5 | 5 |
| 6203 | Upravljanje računalnom opremom i sustavom | 2 | 2 | 2 |
| 6209 | Ostale uslužne djelatnosti u vezi s informacijskom tehnologijom i računalima | 14 | 13 | 12 |
| 6391 | Djelatnosti novinskih agencija | 0 | 0 | 0 |
| **Područje M** | **Stručne, znanstvene i tehničke djelatnosti** | **33** | **35** | **34** |
| 7111 | Arhitektonske djelatnosti | 12 | 13 | 13 |
| 7311 | Agencije za promidžbu (reklamu i propagandu) | 5 | 6 | 6 |
| 7312 | Oglašavanje preko medija | 0 | 0 | 1 |
| 7410 | Specijalizirane dizajnerske djelatnosti | 11 | 11 | 9 |
| 7420 | Fotografske djelatnosti | 5 | 5 | 5 |
| **Područje C** | **Prerađivačka industrija** | **10** | **11** | **11** |
| 1811 | Tiskanje novina | 0 | 0 | 0 |
| 1812 | Ostalo tiskanje | 8 | 7 | 7 |
| 1813 | Usluge pripreme za tisak i objavljivanje | 2 | 3 | 3 |
| 1814 | Knjigoveške i srodne usluge | 0 | 0 | 0 |
| 1820 | Umnožavanje snimljenih zapisa | 0 | 1 | 1 |
| 3220 | Proizvodnja glazbenih instrumenata | 0 | 0 | 0 |
| **Područje S** | **Ostale uslužne djelatnosti** | **0** | **0** | **0** |
| 9499 | Djelatnosti ostalih članskih organizacija n.d. | 0 | 0 | 0 |

*Izvor:* Hrvatska gospodarska komora, Digitalna komora. Dostupno na: <https://digitalnakomora.hr/pretraga/statistika>

U Karlovcu je u lipnju 2024. godine djelovalo 129 obrta pretežite djelatnosti u kulturi. Najviše obrta, njih 58, registrirano je u stručnim, znanstvenim i tehničkim djelatnostima, a slijede informacije i komunikacije s 56 obrta. U kulturnim djelatnostima koje su povezane s prerađivačkom industrijom registrirano je 8 obrta, a u djelatnosti umjetnosti, zabave i rekreacije njih 7. Detaljan prikaz nalazi se u tablici 4. I ovdje je najveći broj pojedinačno registriranih obrta u području računalnog programiranja (29), a značajan je broj i tvrtki u području specijaliziranih dizajnerskih djelatnosti (26). Kreativna industrija, dakle i ovdje prednjači, ali to sveukupno ukazuje na relativno nizak broj registriranih poduzeća odnosno njihovu veličinu obzirom na način registracije (obrti, a ne tvrtke).

Tablica 5. Broj registriranih obrta u odabranim djelatnostima kulture, lipanj 2024.

|  |  |  |
| --- | --- | --- |
| **NKD oznaka** | **Opis** | **Ukupno aktivni na dan 5.6.2024.** |
| **Područje R** | **Umjetnost, zabava i rekreacija** | **7** |
| 9001 | Izvođačka umjetnost | 3 |
| 9002 | Pomoćne djelatnosti u izvođačkoj umjetnosti | 3 |
| 9003 | Umjetničko stvaralaštvo | 1 |
| 9004 | Rad umjetničkih objekata | 0 |
| 9101 | Djelatnosti knjižnica i arhiva | 0 |
| 9102 | Djelatnosti muzeja | 0 |
| 9103 | Rad povijesnih mjesta i građevina te sličnih zanimljivosti za posjetitelje | 0 |
| **Područje J** | **Informacije i komunikacije** | **56** |
| 5811 | Izdavanje knjiga | 2 |
| 5812 | Izdavanje imenika i popisa korisničkih adresa | 0 |
| 5813 | Izdavanje novina | 0 |
| 5814 | Izdavanje časopisa i periodičnih publikacija | 0 |
| 5819 | Ostala izdavačka djelatnost | 1 |
| 5821 | Izdavanje računalnih igara | 0 |
| 5829 | Izdavanje ostalog softvera | 0 |
| 5911 | Proizvodnja filmova, videofilmova i televizijskog programa | 10 |
| 5912 | Djelatnosti koje slijede nakon proizvodnje filmova, videofilmova i televizijskog programa | 0 |
| 5913 | Distribucija filmova, videozapisa i televizijskog programa | 1 |
| 5914 | Djelatnosti prikazivanja filmova | 0 |
| 5920 | Djelatnosti snimanja zvučnih zapisa i izdavanja glazbenih zapisa | 4 |
| 6010 | Emitiranje radijskog programa | 0 |
| 6020 | Emitiranje televizijskog programa | 0 |
| 6201 | Računalno programiranje | 29 |
| 6202 | Savjetovanje u vezi s računalima | 5 |
| 6203 | Upravljanje računalnom opremom i sustavom | 2 |
| 6209 | Ostale uslužne djelatnosti u vezi s informacijskom tehnologijom i računalima | 1 |
| 6391 | Djelatnosti novinskih agencija | 1 |
| **Područje M** | **Stručne, znanstvene i tehničke djelatnosti** | **58** |
| 7111 | Arhitektonske djelatnosti | 0 |
| 7311 | Agencije za promidžbu (reklamu i propagandu) | 20 |
| 7312 | Oglašavanje preko medija | 1 |
| 7410 | Specijalizirane dizajnerske djelatnosti | 26 |
| 7420 | Fotografske djelatnosti | 11 |
| **Područje C** | **Prerađivačka industrija** | **8** |
| 1811 | Tiskanje novina | 0 |
| 1812 | Ostalo tiskanje | 8 |
| 1813 | Usluge pripreme za tisak i objavljivanje | 0 |
| 1814 | Knjigoveške i srodne usluge | 0 |
| 1820 | Umnožavanje snimljenih zapisa | 0 |
| 3220 | Proizvodnja glazbenih instrumenata | 0 |
| **Područje S** | **Ostale uslužne djelatnosti** | **0** |
| 9499 | Djelatnosti ostalih članskih organizacija n.d. | 0 |
| **UKUPNO** |  | **129** |

*Izvor:* Ministarstvo gospodarstva i održivog razvoja Portal Obrtnog registra RH. Dostupno na: <https://pretrazivac-obrta.gov.hr/pretraga>

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Odgovarajući broj javnih ustanova u kulturi te njihova tradicija i kvaliteta   Negativna   * Prosječan ili nešto ispodprosječan broj registriranih udruga u kulturi u nacionalnom kontekstu * Iako je u Karlovcu veliki broj privatnih subjekata registriran u djelatnosima kulture, tek manji dio njih registriran je za djelatnosti usko vezane uz kulturu | * Primjeri dobre prakse (poput Knjiguljice) angažmana privatnog sektora u kulturnim djelatnostima | * Jačanje i sustavna podrška suradnji svih dionika u kulturi grada Karlovca * Jačanje ljudskih, tehnoloških i infrastrukturnih kapaciteta dionika u sektoru kulture * Snažnije povezivanje i daljnje jačanje suradnje kulturnog sektora u Karlovcu sa županijskom i nacionalnom razinom * Jačanje međunarodne suradnje ustanova u kulturi |

## Djelatnosti kulture i kulturna produkcija

Iz gradskog proračuna Grada Karlovca financiraju se dramska, plesna i izvedbena umjetnost; glazbena i glazbeno-scenske djelatnosti; knjižna, nakladnička i knjižarska djelatnost; vizualne umjetnosti; inovativne umjetničke i kulturne prakse i međunarodna kulturna suradnja; te zaštita i očuvanje kulturne baštine[[7]](#footnote-8).

Iste se financiraju kroz programe javnih gradskih ustanova – Gradska knjižnica Ivan Goran Kovačić, Muzeji Grada Karlovca, Gradsko kazalište Zorin Dom te Kino Edison, ali i programe ostalih nezavisnih subjekata u kulturi, većinski iz civilnog sektora.

Knjižna, nakladnička i knjižarska djelatnost prvenstveno se odvijaju kroz programe Gradske knjižnice Ivan Goran Kovačić. Osim knjižničnih djelatnosti, Gradska knjižnica organizira i brojna događanja za djecu i odrasle. Podaci o programima Gradske knjižnice Ivan Goran Kovačić prikazani su u nastavku.

Tablica 6. Programi Gradske knjižnice Ivan Goran Kovačić u razdoblju 2021.-2023.

|  |  |  |  |  |
| --- | --- | --- | --- | --- |
|  |  | 2021. | 2022. | 2023. |
| Događanja | Broj događanja za djecu | 263 | 470 | 536 |
| Broj događanja za odrasle | 301 | 370 | 439 |
| **Ukupan broj događanja** | **564** | **840** | **975** |

*Izvor:* Gradska knjižnica Ivan Goran Kovačić, 2024.

Podaci pokazuju da iz godine u godinu raste broj događanja organiziranih u knjižnici čime se potvrđuje uloga koju Gradska knjižnica Ivan Goran Kovačić ima u kulturnom životu grada Karlovca.

Nadalje, nakladnička djelatnost financirana iz programa Javne potrebe u kulturi uključuje izdavanje časopisa „Svjetlo“ Ogranka Matice hrvatske u Karlovcu te izdavanje časopisa „Život slijepih“ – list za slijepe i njihove prijatelje Udruge slijepih Karlovačke županije. Također, u razdoblju od 2021. do 2023. godine Javnim potrebama u kulturi financirano je izdavanje dvije fotomonografije, tri pjesničke zbirke, dva pretiska pripovjetki, pet monografija, jedna antologija, dvije knjige i jedna slikovnica. Također, u sve tri godine Javne potrebe u kulturi financirale su natječaj za kratku priču „Zlatko Tomičić“ te natječaj za mlade pjesnike "Zdravko Pucak", a podržana je i digitalizacija sadržaja Glazbene škole Karlovac te organizacija književnih tribina.

U području knjižarske djelatnosti osobito su vidljivi programi Knjiguljice – Glazbokaz, Pričam ti priču nešto drugačije i Susreti s dječjim književnicima. Program Glazbokaz provodi edukativne glazbeno-kazališne radionice namijenjene školskoj djeci koji spaja popularnu glazbu, čitanje i scensko izvođenje pročitanih djela dok se program Pričam ti priču nešto drugačije provodi kroz gostovanje pripovjedača s ciljem podizanja svijesti djece o važnosti kulture čitanja i promicanja pisane riječi. U sklopu programa Susreti s dječjim književnicima organizira se gostovanje dječjih književnika i ilustratora koji predstavljaju svoja djela te organiziraju radionice za djecu. Programi Knjiguljice sufinancirani su iz programa Javne potrebe u kulturi te su u 2021. godini primili ukupno 1.194,58 EUR, u 2022. 929,06 EUR te u 2023. 1.327 EUR.

Programi vizualne umjetnosti, kao i oni vezani uz kulturnu baštinu prvenstveno se provode kroz djelovanje ustanove Muzeji Grada Karlovca. Isti djeluje kroz 4 sastavnice – Gradski muzej Karlovac, Muzej domovinskog rata Karlovac – Turanj, Galerija Vjekoslav Karas te Stari grad Dubovac. Podaci o programima Gradskih muzeja Grada Karlovca prikazani su u sljedećoj tablici.

Tablica 7. Programi Muzeja Grada Karlovca u razdoblju 2021.-2023.

|  |  |  |  |
| --- | --- | --- | --- |
|  | 2021. | 2022. | 2023. |
| Broj programa | 35 | 61 | 59 |

*Izvor:* Muzeji Grada Karlovca, 2024.

Broj programa održanih u Muzejima Grada Karlovca, u 2021. godini bio je znatno manji u odnosu na naredne godine, ali treba uzeti u obzir da je ustanova zbog pandemije COVID-19 otvorena tek 8. ožujka 2021. te su morali obavljati djelatnost uzimajući u obzir epidemiološke mjere.

Ostali programi vizualnih umjetnosti uključuju izložbeni program Udruge likovnih umjetnika Karlovac (ULAK) koja svake godine organizira 4 izložbe – Uskršnju izložbu, izložbu povodom Dana grada Karlovca, izložbu „Mladi ULAK-a“ i Božićnu izložbu. Također, iz programa Javnih potreba u kulturi financira se i likovna kolonija s radionicama ZILIK Centra za pružanje usluga u Zajednici Vladimir Nazor kao i izložbe mladih autora u Centru za mlade Grabrik u organizaciji udruge Carpe Diem. U 2021. i 2022. godini program Javnih potreba u kulturi sufinancirao je i programe udruge Paviljon Katzler 1897 koji uključuju izložbe koje prezentiraju kulturnu i povijesnu građu Karlovca. U 2021. godini također je financirana i izložba fotografija povijesne postrojbe „Karlovački počasni vod ZNG-91.“ te humanitarni povijesni program Mali husari Husarske pukovnije Karlovačke županije.

Programi dramske i plesne umjetnosti najvidljiviji su kroz djelovanje Gradskog kazališta Zorin dom, jedinog kazališta na području Karlovačke županije koje svoju djelatnost organizira kroz vlastite produkcije te razna gostovanja kazališnih predstava, koncerata, likovnih manifestacija te ostalih kulturno-umjetničkih djelatnosti. Podaci o programima Gradskog kazališta Zorin dom u razdoblju 2021.-2023. prikazani su u sljedećoj tablici.

Tablica 8. Programi Gradskog kazališta Zorin dom u razdoblju 2021.-2023.

|  |  |  |  |
| --- | --- | --- | --- |
|  | 2021. | 2022. | 2023. |
| Broj događanja | 228 | 297 | 330 |

*Izvor:* Gradsko kazalište Zorin dom, 2024.

U razdoblju od 2021.-2023. godine broj događanja u Gradskom kazalištu Zorin dom konstantno je rastao.

Programi dramske umjetnosti provedeni su i od strane civilnog društva, tako udruga Carpe diem organizira događaj „Stiskavac u Tijesnoj“ na kojem se izvode kazališne predstave, a u 2023. kroz program Javne potrebe u kulturi podržana je i premijera predstave „Drago mi je, Dragojla“ u izvedbi tranzicijsko-fikcijskog kazališta TRAFIK, kao i dva dramsko-scensko-koncertna događaja kojima je obilježeno 30 godina umjetničkog rada Umjetničke organizacije „Lepeza“.

Plesna pak umjetnost na području grada Karlovca djeluje u sklopu civilnog društva, a kroz program Javnih potreba u kulturi podržano je djelovanje tri udruge na području grada Karlovca – Studio 23, F.R.E.E.D.A.N.C.E. te Plesni klub st.Art.

U području filmske i audiovizualne umjetnosti aktivna je novoosnovana ustanova Kino Edison čija su programska događanja predstavljena u idućoj tablici. Osim kinoprikazivačke djelatnosti, Kino Edison organizira i ostala kulturna događanja poput različitih predavanja, književnih susreta, stand up nastupa i slično. Podaci o kulturnim programima Kina Edison prikazani su u sljedećoj tablici.

Tablica 9. Kulturni programi Kina Edison u 2023. godini

|  |  |  |
| --- | --- | --- |
|  |  | 2023. |
| Filmske projekcije | Broj filmskih projekcija | 305 |
| Ostala kulturna događanja | Broj ostalih kulturnih događanja | 15 |

*Izvor:* Kino Edison, 2024.

Pored toga, u području filmske i audiovizualne umjetnosti kroz Program javnih potreba u kulturi financiraju se i udruge koje organiziraju prikazivanje filmova i filmske festivale. Tako je 2021. godine Grad Karlovac podržao program Film za van u organizaciji Radar d.o.o. prilikom kojeg je prikazan film Zov divljine. Također, Grad Karlovac podržava organizaciju Filmske revije mladeži, Four River Film festivala, festivala FUSE – Films Under Severe Experiment te festivala Stop Motion Scena u organizaciji udruge Kinoklub Karlovac (u suradnji s Kinom Edison od 2023. godine).

U području glazbene i glazbeno-scenske djelatnosti javnih gradskih ustanova djeluje Gradsko kazalište Zorin dom. Posebno treba spomenuti Glazbenu školu Karlovac, čiji je osnivač Karlovačka županija čiji su programi visoke kvalitete, u skladu s tradicijom i razinom same škole. Rad škole Grad Karlovac podržava kroz program Javnih potreba u kulturi. Tako je 2021. godine kroz Program podržana redovna djelatnost Komornog orkestra Glazbene škole Karlovac, kao i edukacija publike kroz programe Noć glazbe i Kava s Bachom, 22. međunarodna ljetna škola gitare, 9. Karlovac piano festival i 8. Karlovac međunarodno pijanističko natjecanje.

U 2022. godini kroz program Javnih potreba u kulturi, Grad Karlovac podržao je redovnu djelatnost Komornog orkestra Glazbene škole Karlovac, kao i koncerte „Božićna bajka“, „Orašar“ i „Klasika u parku“. Pod stavkom inovativne umjetničke i kulturne prakse i međunarodna kulturna suradnja Grad Karlovac podržao je edukaciju publike kroz programe Noć glazbe i Kava s Bachom, 23. međunarodna ljetna škola gitare, 10. Karlovac piano festival, pod stavkom inovativne umjetničke i kulturne prakse i međunarodna kulturna suradnja. Financiranje Glazbene škole Karlovac kroz program Javne potrebe u kulturi u 2023. godini bilo je identično kao i prethodne godine.

Pored toga, Grad Karlovac kroz glazbenu djelatnost podržava i programe civilnog društva kao što je djelovanje Zajednice organizacija amaterskih kulturnih djelatnosti Karlovac (ZOAKD), Puhačkog orkestra grada Karlovca, karlovačkog tamburaškog orkestra, Folklornog ansambla „Matija Gubec“, zbora Chorus Carolstadien, Dječjeg zbora Cicibani, Folklornog društva Vuga, Karlovačkog vokalnog okteta, Glazbene sekcije Matice umirovljenika Karlovca. Također, kroz Javne potrebe u kulturi podržana su razna kulturno-umjetnička društva u njihovom djelovanju i nastupima, kao i udruga KA-MATRIX u organizaciji festivala suvremene glazbe Udar groma te udruga Orpheus u organizaciji međunarodnog etno jazz festivala.

Djelatnosti u okviru inovativnih umjetničkih i kulturnih praksi i međunarodne kulturne suradnje prvenstveno obuhvaćaju djelovanje civilnog sektora u kulturi pa je tako 2021. godine iz Programa javnih potreba u kulturi financirano 9 programa, 2022. godine 11 programa te 2023. godine 13 programa. Financirani programi odnose se isključivo na organizaciju međunarodnih festivala poput Međunarodne ljetne škole gitare Glazbene škole Karlovac, Karlovac piano festivala, filmskih festivala u organizaciji Kinokluba Karlovac, Međunarodnog festivala folklora, izložbe Nova kultura Hibridni grad i ostalih međunarodnih festivala u Karlovcu, kao i gostovanja udruga na festivalima izvan Republike Hrvatske.

Konačno, Grad Karlovac podržava i programe zaštite i očuvanja kulturne baštine. Iz Programa Javnih potreba u kulturi u 2022. godini financirana su dva programa koji su uključivala izmjenu vanjske stolarije Franjevačkog samostana Karlovac te konzervatorsko-restuaratorske radove na zidnim slikama u crkvi Župa Pohoda Blažene Djevica Marije, Mahično. U 2023. godini financirana su tri programa zaštite i očuvanja kulturne baštine – nastavak građevinske sanacije župne crkve Župa sveta tri kralja, izrada stolarije na zgradi parohijskog i eparhijskog dvora Eparhije gornjokarlovačke te nastavak građevinske sanacije kapele sv. Antuna Pustinjaka, Zadobarje. Posebno je poglavlje posvećeno kulturnoj baštini u smislu analize cjelovitog sektora.

Kulturni programi financirani iz proračuna Grada Karlovca velikim se dijelom temelje na kulturnom amaterizmu. Iako je raznolikost kulturne ponude pojedinog područja iznimno bitna, kako zbog konzumacije kulture lokalnog stanovništa, tako i razvoja turizma na samom području, analiza izdvajanja za kulturu pokazala je kako u Karlovcu nedostaje kvalitetnih programa visoke kulture. Neki od programa imaju kontinuitet, čime se stvaraju preduvjeti za njihovu prepoznatljivost, a dio programa ima jednogodišnji karakter.

Pored toga, Grad Karlovac svake godine organizira manifestaciju Zvjezdano ljeto, najveću karlovačku manifestaciju pored Dana piva i Adventa u Karlovcu. Zvjezdano ljeto održava se na različitim gradskim lokacijama, a manifestacija uključuje razna događanja poput koncerata, predstava, sportskih, kulturnih i edukativnih programa. Najveća događanja u okviru Zvjezdanog ljeta uključuju Ivanjski krijes, Karlovački kazališni festival, Karlovac Open Air Tribute Festival, Međunarodni festival folklora s Okusima svijeta, Artika – festival dobre zabave, Rođendanski bal kao i brojne kreativne radionice, izložbe, koncerte i sportska događanja.

Također, u gradu Karlovcu je kulturni amaterizam na visokoj razini, a amaterski kulturni i umjetnički rad u Karlovcu objedinjen je pod Zajednicom organizacija amaterskih kulturnih djelatnosti (ZOAKD) koja djeluje već više od 75 godina. ZOAKD objedinjuje 30 organizacija iz područja narodnog plesa i glezbe, zborskog pjevanja, glumačkih predstava, suvremenog plesa i likovne umjetnosti. Općenito, civilno društvo ima važnu ulogu u kulturnom sektoru grada Karlovca te provodi dugoročne programe kao što su „Filmska revija mladeži i Four River Film Festival“, „Međunarodni festival folklora“, „Hibridni grad“, „Udar groma – festival suvremene glazbe“, „Međunarodni etno jazz festival“, „KDF – Karlovac Dance Festival“ i druge.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Veliki broj kulturnih događanja * Značajne aktivnosti civilnog sektora u osmišljavanju i provedbi kulturno- umjetničkih programa   Negativna   * Često nedovoljna kvaliteta programa prijavljenih za financiranje u okviru Programa Javnih potreba u kulturi * Kulturne manifestacije su uglavnom lokalnog karaktera koncentrirane u kratkom vremenskom periodu (mjesec dana ljeti) * Donekle sezonska neujednačenost kulturnih programa * Mali broj programa visoke kulture | * Veliki broj poznatih Karlovčana iz područja kulture koji se nedovoljno koriste kao brend * Suradnja svih relevantnih dionika u razvoju novih kulturnih sadržaja * Veliki broj lokalnih bendova koji se ne koriste prilikom kulturnih manifestacija * Kulturni klaster * Međunarodni iskoraci civilnog sektora | * Potreba za ocjenom kvalitete i vrednovanjem održivosti javnih programa * Razvoj kvalitetnije ponude kulturnih programa za odrasle * Potreba međunarodne orijentacije u razvoju kulturnih sadržaja, a ne samo lokalne |

## Kulturna infrastruktura

Kulturnu infrastrukturu grada Karlovca čine ustanove i organizacije u kulturi koje predstavljaju mjesta realizacije kulturnih programa i prostore u kojima se odvija rad kulturnih ustanova. Infrastrukturni kapaciteti gradskih ustanova u kulturi prikazani su u sljedećoj tablici.

Tablica 10. Kapaciteti gradskih ustanova

|  |  |  |  |  |  |  |
| --- | --- | --- | --- | --- | --- | --- |
| **Ime ustanove** | **Dvorana (DA/NE)** | **Kvadratura dvorane** | **Kapacitet dvorane – broj posjetitelja** | **Izložbeni prostor (DA/NE)** | **Kvadratura izložbenog prostora** | **Kapacitet izložbenog prostora – broj posjetitelja** |
| Gradsko kazalište Zorin dom | DA |  | 314 | DA\* |  | 100 |
| Muzeji grada Karlovca 1 (Gradski muzej Karlovac) | NE |  |  | DA | 50 | 20 |
| Muzeji grada Karlovca 2 (Gradski muzej Karlovac /KA-mod) | NE |  |  | DA | 160 + 120 | 94 |
| Muzeji grada Karlovca 3 (Stari grad Dubovac) | NE |  |  | DA | 120 + 120 | 80 |
| Muzeji grada Karlovca 4 (Galerija Vjekoslav Karas) | NE |  |  | DA | 300 | 100 |
| Gradska knjižnica Ivan Goran Kovačić | DA | 160 m2 | 73 | DA | 86,6 m2 | 60 |
| Kino Edison | DA | Velika: 240 m2  Mala: 71 m2  Ukupno: 311 m2 | Velika: 202  Mala: 20  Ukupno: 222 | NE |  |  |

\*Bočna (oslikana) dvorana nekada se koristila kao izložbeni prostor, ali Gradsko kazalište Zorin dom danas nema opremu potrebnu za održavanje izložba poput rasvjete, sustava za izlaganje slika i sustava zaštite od krađe te se jedino može postaviti izložba koja nema posebne zahtjeve poput izložbe na štafelaje ili neka druga izložba koja ne zahtijeva visoke tehničke standarde.

*Izvor:* obrada autora, prema Grad Karlovac

Analiza infrastrukture u kulturi pokazala je da kapaciteti dvorana odnosno izložbenih prostora ne mogu ugostiti događanja za veći broj posjetitelja. U tom smislu, vidljiva je izrazita potreba za prostorima koji imaju kapacitet primanja većeg broja posjetitelja, ali i prostorima koji su primjereni za specifične kulturne aktivnosti (npr. tehnička opremljenost u smislu prikladne akustike i tehničke opreme, scene koja omogućuje nastup većeg broja izvođača itd.).

U tijeku je i projekt obnove Hrvatskog doma kao dodatnog prostora za kulturne sadržaje u gradu Karlovcu. Obnova zgrade Hrvatskog doma krenula je nakon potresa i financirana je, zajedno s ostalim zgradama koje su stradale u potresu, iz Fonda solidarnosti, državnog proračuna i Nacionalnog plana otpornosti i oporavka. Budući da Hrvatski dom predstavlja veliki prostor u kojem će se nalaziti multimedijska dvorana, mala scena, uredi i galerija, Hrvatski dom predstavljat će vrijednu dodatnu infrastrukturu kulturne scene Karlovca u kojoj će se moći razvijati institucionalna i neinstitucionalna kultura, uključujući nezavisnu kulturnu scenu grada Karlovca.

Osim infrastrukture javnih institucija, Grad Karlovac upravlja otvorenim prostorima za rad i izlaganje/izvedbe kulturnog sadržaja koji uključuju:

* Glazbeni paviljon na Šetalištu dr. Franje Tuđmana (ima svoju rasvjetu, razglas se unajmljuje prema potrebi),
* Amfiteatarsko košarkaško igralište u Ulici kralja Tomislava (pozornica i oprema se unajmljuju prema potrebi),
* Auerspergov bastion u parku kod Šetališta dr. Franje Tuđmana (pozornica i oprema se unajmljuju prema potrebi),
* Prostor Trga bana Josipa Jelačića sa zdencem (pozornica i oprema se unajmljuju prema potrebi),
* Atrij kaštela Stari grad Dubovac (pozornica i oprema se unajmljuju prema potrebi).

U smislu upravljanja prostorima, ne samo da su prostori javnih ustanova nedostatni ili nedostatne veličine, već se kao poseban problem pokazuje korištenje prostora od strane nezavisnog kulturnog sektora. Isti je posebice u nepovoljnom položaju jer ne posjeduje vlastite prostore pa za izvođenje programa često unajmljuje prostore javnih ustanova u kulturi, a što predstavlja dodatni financijski izdatak. Kako bi se civilnom sektoru olakšalo, Grad Karlovac omogućuje im najam prostora javnih ustanova u kulturi po cijeni sniženoj za 50%, a ukoliko se radi o koprodukcijama s javnim ustanovama, oslobođeni su ikakvog plaćanja. Većina programa koji se odvijaju u prostorima javnih ustanova u kulturi iziskuje troškove (ljudstvo, tehnika itd.) pa je naplata od strane javnih ustanova donekle opravdana. No, iako se snižena cijena čini kao značajna stimulativna mjera, isto je još uvijek značajan trošak za ionako nedostatna sredstva za kulturne programe nezavisne kulture.

U smislu uređenja urbanog prostora, poseban izazov predstavlja sve veći broj zahtjeva građana za postavljanje raznih spomenika u javni baštinski prostor, osobito stoga što postoji nerazumijevanje o potrebi poštivanja određenih kriterija koje treba zadovoljiti kako estetika prostora ne bi bila narušena. Također potrebno je odrediti i opseg urbanog područja grada u kojem se javne plastike mogu postavljati. Osim toga, održavanje i skrb postojećih javnih plastika nije zadovoljavajuće.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Obnova infrastrukture kao podloge za daljnji razvoj kulturnog sektora * Osigurani novi prostori za razvoj kulture (Kino Edison) * Suradnja s HV-om u korištenju prostora   Negativna   * Nedostatni prostori za koncerte, veće izložbe i plesne predstave * Nedostatni depoi za čuvanje izložbenih predmeta * Visoki troškovi najma prostora za nezavisne kulturne produkcije * Održavanje i skrb postojećih javnih plastika * Zahtjevi za postavljanje spomenika u javni prostor bez jasnih kriterija uklopljenosti u isti | * Obnova Zvijezde * Hrvatski dom kao dodatni prostor za kulturne manifestacije * Suradnja sa Županijom u korištenju njihovih prostora | * Analiza potreba za prostorom postojeće i planirane infrastrukture za razvoj kulture i jasnije definiranje namjene prostora * Stručno rješenje kao odgovor na zahtjeve za postavljanje spomenika u javni prostor |

## Kulturna baština

Prema podacima iz Registra kulturnih dobara Republike Hrvatske, na području Grada Karlovca zaštićeno je ukupno 85 kulturnih dobara. Prema vrsti zaštićenih kulturnih dobara u Gradu Karlovcu, šest je kulturno-povijesnih cjelina, tri su nematerijalna kulturna dobra, 72 nepokretna pojedinačna dobra te četiri pokretne zbirke. Detaljni prikaz nalazi se u sljedećoj tablici.

Tablica 11. Zaštićena kulturna dobra Grada Karlovca, 10.6.2024.

|  |  |  |
| --- | --- | --- |
| **Vrsta kulturnog dobra** | **Zaštićena kulturna dobra** | **Preventivno zaštićena kulturna dobra** |
| Kulturno-povijesne cjeline | 4 | 2 |
| Nematerijalna kulturna dobra | 3 | 0 |
| Nepokretna pojedinačna kulturna dobra | 72 | 0 |
| Pokretna zbirka | 3 | 1 |
| **UKUPNO** | **82** | **3** |

*Izvor:* Ministarstvo kulture i medija, Registar kulturnih dobara Republike Hrvatske. Dostupno na: <https://registar.kulturnadobra.hr/#/>

Također, Karlovac i Karlovačka županija baštine umijeće sokolarenja koje je 2021. godine upisano na UNESCO-ov Reprezentativni popis nematerijalne kulturne baštine čovječanstva, a za razradu prijavne dokumentacije zaslužan je Hrvatski sokolarski klub u gradu Karlovcu, kao najveća i najaktivnija udruga sokolara u Republici Hrvatskoj. Ta nematerijalna baština povremeno se promovira i kroz međunarodne sokolarske susrete.

Za upravljanje kulturnim dobrima Grada Karlovca, prema Zakonu o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 4/17, 90/18, 32/20, 62/20, 117/21, 114/22) nadležan je Konzervatorski odjel u Karlovcu za područje Karlovačke županije. Isti nailazi na brojne prepreke u svom djelovanju.

Nalazi intervjua pokazali su kako nedostaje ljudskih kapaciteta u Odjelu, ali i da se suočavaju s brojnim problemima obnove poput neriješenih vlasničkih odnosa i stanovnika na području kulturne baštine koji ne žive na tim lokacijama. Primjerice prilikom obnove objekata zaštićene spomeničke baštine unutar kulturno-povijesne cjeline ne poštuju se uvjeti propisani za obnovu pročelja, vanjske stolarije, krovišta i limarije.

Obnova objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline sufinancira se putem javnog poziva koji se financira iz proračunskih sredstava Grada Karlovca prikupljenih s osnove spomeničke rente.

Osim kontinuirane provedbe programa očuvanja i obnove objekata i infrastrukture zaštićene spomeničke baštine, u Karlovcu se provode i veliki infrastrukturni projekti obnove kulturne baštine. Najveći projekt obnove svakako je obnova Zvijezde. Kao što je već spomenuto, revitalizacija Zvijezde temelji se na Planu upravljanja Zvijezdom GGK 11/18. Prema planu upravljanja, na području Zvijezde provodi se 21 projekt u područjima kvalitete gradskog prostora, turizma i kulture, dinamičkog poduzetništva te obrazovanja. Projekti koji se odnose na područje turizma i kulture uključuju: rekonstrukciju zgrade KAMOD-a, Franjevački samostan i crkvu Presvetog Trojstva – obnova krovišta s uređenjem vidikovca u zvoniku crkve, crkvu sv. Nikole i zgradu Parohije (Eparhije), uređenje Lončareve kuće, uređenje izložbeno-interpretacijskog muzejskog prostora (Bosanski magazin s uređenjem Bastiona sv. Josipa), te revitalizaciju Kina Edison. Obnova kulturne baštine kroz ove velike infrastrukturne projekte velika je i dugo čekana prilika za obnovu Zvijezde i revitalizaciju života u njoj. Tijek same obnove, međutim, susreće se sa značajnim izazovima u vidu nedovoljno kvalitetnog izvođenja radova što je rezultiralo oštećenjem privatne infrastrukture te izazvalo negodovanje građana uz dodatne troškove. Osim spomenutih izazova, pored obnovljene infrastrukture, potrebno je osigurati i revitalizaciju života u Zvijezdi, a što je poseban izazov zbog iseljavanja stanovništva jezgre. Izrađeni Plan upravljanja Zvijezdom predviđa revitalizaciju prostora kao kulturnog, turističkog i obrazovnog središta Karlovca te predlaže modele upravljanja prostorom. Isto je značajan razvojni preduvjet, ali implementacija istog tek predstoji, a što može biti izazov jer ovisi o višestrukim čimbenicima koji nadilaze samo područje kulture.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Bogata kulturna baština * Kulturna baština prepoznata je kao važan resurs za gospodarski razvoj * Projekti revitalizacije kulturne baštine koji su u tijeku * Na županijskoj razini aktivni su projekti obnove kulturne baštine * Postojanje Plana upravljanja Zvijezdom   Negativna   * Neriješeni vlasnički odnosi u Zvijezdi * Nedovoljno kvalitetno izvođenje radova u Zvijezdi uz oštećenja privatnih prostora tijekom obnove * Iseljavanje stanovništva iz Zvijezde * Nepoštivanje konzervatorskih propisa od strane dijela stanovnika Zvijezde * Neprilagođenost kulturnih dobara osobama s invaliditetom * Kulturna baština uglavnom se veže uz razvoj turizma, a manje na porast kvalitete života građana | * Korištenje kulture kao prilike za revitalizaciju života u Zvijezdi * Gradski trgovi kao potencijal za umjetnost na otvorenom * Neistražena arheološka nalazišta na području grada * Bogata industrijska baština kao temelj za razvoj kulturne ponude * Sokolarenje kao nematerijalna baština na UNESCO-ovom popisu * Prostori antagonizama kao prilika za razvoj kulturne ponude * Bogati prirodni resursi koji bi se mogli iskoristiti u svrhu razvoja kulture * Postojanje interpretacijskih centara koji na suvremeni način interpretiraju baštinu i privlače publiku | * Osiguranje uvjeta za *soft* revitalizaciju Zvijezde koji su neovisni o području kulture (npr. stanovništvo, gospodarstvo) * Odluka o načinu upravljanja Zvijezdom te kapaciteti budućeg upravljačkog tijela * Osiguranje održivosti interpretacijskih centara |

## Financiranje kulture

U proračunu grada Karlovca za 2024. godinu, proračunska stavka Javne potrebe u kulturi iznosi 264.295,00 EUR, dok je za Ustanove kulture u proračunu namijenjeno ukupno 4.047.743,00 EUR, što predstavlja 3,5% ukupnog proračuna Grada Karlovca. Od tog iznosa, 1.242.815,00 EUR (1,1%) namijenjeno je Gradskoj knjižnici Ivan Goran Kovačić, Muzejima Grada Karlovca 1.585.533,00 EUR (1,4%) te Gradskom kazalištu Zorin dom 1.219.395,00 EUR (1,1%). Dodatno, Kinu Edison kao zasebnoj stavki u proračunu namijenjeno je 711.109,00 EUR, odnosno 0,62% ukupnog proračuna. Stoga se može zaključiti kako je ukupan planirani proračun za kulturu u 2024. godini u Gradu Karlovcu 5.023.147,00 EUR odnosno 4,4% ukupnog proračuna. Prikaz proračuna Grada Karlovca za kulturu u 2024. godini prikazan je u sljedećoj tablici.

Tablica 12. Proračun Grada Karlovca za kulturu za 2024. godinu

|  |  |  |
| --- | --- | --- |
| **Proračunska stavka** | **Iznos u €** | **Udio u ukupnom proračunu** |
| Javne potrebe u kulturi | 264.295,00 | 0,23% |
| Gradska knjižnica Ivan Goran Kovačić | 1.242.815,00 | 1,1% |
| Muzeji Grada Karlovca | 1.585.533,00 | 1,4% |
| Gradsko kazalište Zorin dom | 1.219.395,00 | 1,1% |
| Kino Edison | 711.109,00 | 0,62% |
| UKUPNO | 5.023.147,00 | 4,4% |

*Izvor:* Proračun grada Karlovca za 2024.

Na nacionalnoj razini, 2022. proračun za kulturu iznosio je 0,56% javnog proračuna, a u 2023. je povećan na 1,37%, što se može zahvaliti sredstvima za obnovu od potresa te onima iz Nacionalnog plana oporavka i otpornosti. U tom smislu, karlovački se proračun za kulturu u relativnim iznosima može činiti velik, no u usporedbi s drugim gradovima, unatoč povećanju, to su još uvijek relativno mala sredstva. Proračun za kulturu Grada Osijeka, primjerice, iznosi 6,16% ukupnog gradskog proračuna.

Najveći proračunski korisnici ustanove su u kulturi (4.758.852 € ili 94,7 % od ukupnog proračuna za kulturu 2024. godine), dok je za izvaninstitucionalni sektor osigurano znatno manje sredstava (264.295 € ili 5,2% od ukupnog proračuna za kulturu 2024. godine).

Uz proračunske korisnike, iz gradskog se proračuna aktivnosti sektora kulture financiraju i kroz poziv Javne potrebe u kulturi. U razdoblju od 2021. do 2023. godine financiranje Programa Javne potrebe u kulturi ostvarilo je znatan pad te je u 2023. godini ono iznosilo tek 55% iznosa financiranog u 2022. Jedan od razloga je taj što od 2023. godine javne ustanove kojima je osnivač grad Karlovac nisu više obvezne prijavljivati se za financiranje putem Javnih potreba u kulturi već se programska sredstva za te ustanove dodjeljuju kroz financiranje samih ustanova. Sredstva dodijeljena u okviru Programa Javne potrebe u kulturi su skomna, a nalazi intervjua provedenih s dionicima, kao i Izvješće o provedbi Programa Javne potrebe u kulturi pokazali su da pojedini prijavitelji programa odustaju zbog toga što im dodijeljena sredstva nisu dovoljna za provedbu prijavljenih programa. Sljedeća tablica prikazuje dodijeljena sredstva kroz Program Javnih potreba u kulturi 2021.-2023. po kulturnim djelatnostima.

Tablica 13. Izvršenje Javnih potreba u kulturi Grada Karlovca po djelatnostima za razdoblje 2021.-2023.

|  |  |  |  |
| --- | --- | --- | --- |
| **Djelatnosti** | **2021. u €** | **2022. u €** | **2023. u €** |
| Glazbena i glazbeno-scenska djelatnost | 32.843,35 | 55.411,58 | 48.363,62 |
| Dramska i plesna umjetnost te izvedbene umjetnosti | 47.505,89 | 47.473,74 | 13.949,56 |
| Knjižna, nakladnička i knjižarska djelatnost | 63.289,06 | 67.691,95 | 21.450,75 |
| Vizualne umjetnosti | 55.112,22 | 52.257,93 | 3.981,00 |
| Inovativne umjetničke i kulturne prakse i međunarodna kulturna suradnja | 19.377,53 | 24.185,82 | 41.007,94 |
| Zaštita i očuvanje kulturne baštine |  | 8.096,09 | 13.272,00 |
| Povrat neutrošenih sredstava | 2.011,19 |  |  |
| **UKUPNO** | **220.139,24** | **255.117,11** | **142.024,87** |
| Udio utrošenih u planiranim sredstvima | 97% | 97,57% | 96% |

*Izvori:* Program Javnih potreba u kulturi grada Karlovca za 2021. godinu, Program Javnih potreba u kulturi grada Karlovca za 2022. godinu, Program Javnih potreba u kulturi grada Karlovca za 2023. godinu

Podaci u prethodnoj tablici pokazuju da je u 2023. godini najviše sredstava iz programa Javne potrebe u kulturi isplaćeno za provedbu programa glazbene i scenske umjetnosti, a slijede programi inovativnih umjetničkih i kulturnih praksi i međunarodne kulturne suradnje, te projekti knjižne, nakladničke i knjižarske djelatnosti. Najmanje sredstava isplaćeno je za programe iz područja vizualne umjetnosti. Za razliku od 2023., prethodnih godina najviše sredstava isplaćivano je programima iz knjižne, nakladničke i knjižarske djelatnosti te vizualne umjetnosti, koja je u 2023. dobila najmanje sredstava.

Nadalje, u 2023. godini, ukupna sredstva isplaćena za Javne potrebe u kulturi iznosila su 142.024, 87 EUR, što predstavlja smanjenje od 45% u odnosu na 2022. godinu, odnosno 35% u odnosu na 2021. Kao što je već spomenuto, od 2023. godine javne ustanove u kulturni kojima je osnivač Grad Karlovac nemaju više obvezu javljati se za financiranje putem Poziva Javne potrebe u kulturi, što predstavlja razlog smanjenju sredstava, kao i preraspodjeli sredstava po djelatnostima. Iz istoga je, međutim vidljivo da se najveći dio sredstava za pojedine djelatnosti odobrava za javne ustanove u kulturi dok je izvaninstitucionalni sektor puno manje zastupljen. Kao što je vidljivo u sljedećoj tablici, u 2021. godini, čak 72,23% sredstava Javnih potreba u kulturi financiralo je programe provedene od strane javnih ustanova u kulturi kojima je osnivač Grad Karlovac, dok je u 2022. godini taj udio bio nešto manji sa 64,17%, a u 2023. godini je još malo pao na 60,82%. Proračun za kulturu kontinuirano raste, no vidljiv je nesrazmjer financiranja proračunskih korisnika i nezavisne scene Grada Karlovca u korist proračunskih korisnika. Taj se omjer, ipak, po godinama nivelira pa proračun za ostale korisnike raste.

Tablica 14. Izvršenje Javnih potreba u kulturi Grada Karlovca po korisnicima za razdoblje 2021.-2023.

|  |  |  |  |  |  |  |
| --- | --- | --- | --- | --- | --- | --- |
|  | **2021. u €** | | **2022. u €** | | **2023. u €** | |
|  | Iznos | Udio | Iznos | Udio | Iznos | Udio |
| Gradska knjižnica Ivan Goran Kovačić | 50.263,80 | 22,83% | 50.434,67 | 19,77% | 61.053,00 | 16,84% |
| Gradski muzej Karlovac | 51.487,58 | 23,39% | 49.205,30 | 19,29% | 62.776,50 | 17,32% |
| Gradsko kazalište Zorin dom | 57.269,02 | 26,01% | 64.077,20 | 25,11% | 96.632,27 | 26,66% |
| Proračunski korisnici ukupno | 159.020,40 | 72,23% | 163.717,17 | 64,17% | 220.461,77 | 60,82% |
| Ostali korisnici | 61.118,84 | 27,77% | 91.399,94 | 35,83% | 142.024,87 | 39,18% |
| UKUPNO | 220.139,24 | 100% | 255.117,11 | 100% | 362.486,64 | 100% |

*Izvori:* Program Javnih potreba u kulturi grada Karlovca za 2021. godinu, Program Javnih potreba u kulturi grada Karlovca za 2022. godinu, Program Javnih potreba u kulturi grada Karlovca za 2023. godinu i Proračun Grada Karlovca za 2023. godinu

Osim iz gradskog proračuna, kultura u Gradu Karlovcu financira se i iz županijskog proračuna putem Javnih potreba u kulturi Karlovačke županije. Grad Karlovac glavno je kulturno sjedište Karlovačke županije, što se vidi i po izdvajanjima iz županijskog proračuna za kulturu u Karlovcu. Kao što je vidiljivo iz sljedeće tablice, Karlovačka županija putem Javnih potreba u kulturi Karlovačke županije financirala je 23 programa u 2022. godini, a u 2023. i 2024. 26 je programa financirano iz Županijskog proračuna. U 2024., čak 52% financiranih programa iz cijele Županije je za programe u gradu Karlovcu. Što se tiče isplaćenih sredstava, u 2022. čak 63,7% županijskih sredstava isplaćeno je za programe u gradu Karlovcu, dok je u 2023. taj udio iznosio 63,9%, a u 2024. 68,6%.

Tablica 15. Javne potrebe u kulturi Karlovačke županije 2022.-2024.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Korisnici s područja Grada Karlovca | | | | Korisnici s područja ostalih JLS | | | |
|  | Broj financiranih programa | Udio | Ukupno isplaćena sredstva u € | Udio | Broj financiranih programa | Udio | Ukupno isplaćena sredstva u € | Udio |
| 2022. | 23 | 43,4% | 92.095,43 | 63,7% | 30 | 56,6% | 52.569,40 | 36,3% |
| 2023. | 26 | 44,1% | 129.743,00 | 63,9% | 33 | 55,9% | 73.419,00 | 36,1% |
| 2024. | 26 | 52% | 171.617,00 | 68,6% | 24 | 48% | 78.477,00 | 31,4% |

*Izvor:* Karlovačka županija

Kultura grada Karlovca financirana je i iz državnog proračuna. U 2021. godini, ukupna sredstva iz državnog proračuna namijenjena kulturi grada Karlovca iznosila su 213.933,34 EUR, od čega je 172.078,06 EUR (80,4%) bilo za Gradsku knjižnicu Ivan Goran Kovačić, čime je financirano djelovanje bibliobusa – plaće djelatnika, nabava knjiga, troškovi opreme i ostalo, programska djelatnost te redovna djelatnost ustanove kulture. Gradsko kazalište Zorin dom iz državnog proračuna dobilo je sredstva u iznosu od 13.272,28 EUR za opremu i knjige. Direktna sredstva za kulturu iz državnog proračuna u iznosu od 28.583,00 EUR bila su namijenjena obnovi i očuvanju kulturne baštine.

U 2022. godini ukupna sredstva za financiranje kulture u gradu Karlovcu iznosila su 490.131,17 EUR, od čega je 182.510,76 EUR bilo namijenjeno Gradskoj knjžnici Ivan Goran Kovačić za programsku i redovnu djelatnost te djelovanje bibliobusa, 13.272,28 EUR Gradskom kazalištu Zorin dom za opremu i knjige, dok je ostatak od 294.348,13 EUR realizirano za obnovu i očuvanje kulturnih dobara, obnovu *brownfield* lokacije nekadašnjeg Kina Edison i revitalizaciji Kina Edison u funkciji pokretanja integriranih turističkih programa u gradu Karlovcu.

Prema podacima otvorenog proračuna, u 2023. godini iz državnog proračuna financirane su samo ustanove u kulturi Grada Karlovca u ukupnom iznosu od 307.939,70 EUR, a sredstva su realizirana za programsku djelatnost, djelovanje bibliobusa, rashode za zaposlene, nabavu nefinancijske imovine, ulaganje u objekte ustanova u kulturi te materijalne i financijske rashode poslovanja.

U razdoblju od 2021.-2023. godine financiranje kulture grada Karlovca iz državnog proračuna donijelo je znatna sredstva za kulturu, posebno u 2022. godini prilikom financiranja projekta obnove i revitalizacije Kina Edison. U 2023. godini, nakon završetka projekta, ukupna sredstva iz državnog proračuna za kulturu su se smanjila, ali je financiranje ustanova kulture poraslo te je u 2023. godini bilo 56,7% više u odnosu na 2021. godinu. Isto je predstavljeno u idućoj tablici.

*Tablica 16. Financiranje kulture u gradu Karlovcu iz državnog proračuna*

|  |  |  |  |
| --- | --- | --- | --- |
|  | **2021. u €** | **2022. u €** | **2023. u €\*** |
| Gradska knjižnica Ivan Goran Kovačić | 172.078,06 | 182.510,76 | 207.070 |
| Gradski muzej Karlovac | 0 | 0 | 48.544 |
| Gradsko kazalište Zorin dom | 13.272,28 | 13.272,28 | 79.634 |
| Ustanove kulture | 185.350,34 | 195.783,04 | 335.248 |
| Društvene djelatnosti - kultura | 28.583,00 | 294.348,13 | 0 |
| UKUPNO | 213.933,34 | 490.131,17 | 335.248 |

*\**od 2023. godine na Otvorenom proračunu nema proračuna svih institucija nego su grupirane po djelatnostima, stoga se podaci prikazuju skupno

*Izvori:* Otvoreni proračun. Dostupno na: <https://app.powerbi.com/view?r=eyJrIjoiOGRhMjA3ZTQtMTBhMS00NTg0LThjMTAtYWFhNTY2YjU3YjdlIiwidCI6ImE0M2U1YWZhLWY3YWItNDdiMS04ZTc5LTJhNzI1OGU5Y2U3ZSIsImMiOjh9>, Proračun grada Karlovca, Izvršenje po programskoj klasifikaciji. Dostupno na: <https://www.karlovac.hr/grad-karlovac/proracun/proracun-2023/>

Konačno, EU sredstva također su korištena za financiranje kulture u gradu Karlovcu. U 2021. godini ukupna EU sredstva za kulturu grada Karlovca iznosila su 68.328,42 EUR, a od proračunskih korisnika, jedino je Gradska knjižnica Ivan Goran Kovačić bila korisnik EU sredstava za nabavu bibliobusa i redovnu djelatnost ustanova kulture. Ostala sredstva u iznosu od 45.759,82 EUR bila su namijenjena obnovi *brownfield* lokacije nekadašnjeg Kina Edison i revitalizaciji Kina Edison u funkciji pokretanja integriranih turističkih programa u gradu Karlovcu.

U 2022. godini, ukupno je isplaćeno 1.551.302,40 EUR iz EU fondova za kulturu u gradu Karlovcu, od čega Gradskoj knjižnici Ivan Goran Kovačić 31.519,67 EUR za nabavu bibilobusa, dok je ostatak sredstava, kao i u 2021. bio za obnovu *brownfield*lokacije nekadašnjeg Kina Edison i revitalizaciji Kina Edison u funkciji pokretanja integriranih turističkih programa u gradu Karlovcu. U 2022. godini, EU sredstva su iznosila ukupno 66% proračuna za kulturu u gradu Karlovcu.

Prema podacima Otvorenog proračuna, u 2023. godini EU sredstva za financiranje kulture u gradu Karlovcu iznosila su 451.182 EUR te su bila namijenjena nabavi bibliobusa te ulaganju u objekte ustanova u kulturi. U odnosu na prethodne godine to je smanjenje ulaganja iz EU fondova, ali razlog tome je završetak obnove Kina Edison i samim time i financiranja tog projekta. Ipak, u odnosu na prethodne godine, ukupna ulaganja u ustanove u kulturi u konstantnom su porastu u razdoblju od 2021.-2023. godine.

*Tablica 17. Financiranje kulture grada Karlovca iz EU sredstava*

|  |  |  |  |
| --- | --- | --- | --- |
|  | **2021. u €** | **2022. u €** | **2023. u €** |
| Gradska knjižnica Ivan Goran Kovačić | 22.568,60 | 31.519,67 | 364.478 |
| Gradski muzej Karlovac | 0 | 0 | 43.352 |
| Gradsko kazalište Zorin dom | 0 | 0 | 43.352 |
| Ustanove kulture | 22.568,60 | 31.519,67 | 451.182 |
| Društvene djelatnosti - kultura | 45.759,82 | 1.519.782,73 | 0 |
| UKUPNO | 68.328,42 | 1.551.302,40 | 451.182 |

*Izvor:* Otvoreni proračun.  Dostupno na:

<https://app.powerbi.com/view?r=eyJrIjoiOGRhMjA3ZTQtMTBhMS00NTg0LThjMTAtYWFhNTY2YjU3YjdlIiwidCI6ImE0M2U1YWZhLWY3YWItNDdiMS04ZTc5LTJhNzI1OGU5Y2U3ZSIsImMiOjh9>,Proračun grada Karlovca, Izvršenje po programskoj klasifikaciji. Dostupno na: <https://www.karlovac.hr/grad-karlovac/proracun/proracun-2023/>

Omjer ulaganja u kulturu iz različitih izvora varira od godine do godine, ovisno o dostupnim EU sredstvima, a Grad Karlovac uglavnom ostaje kao najstabilniji i najveći podupiratelj kulturnih djelatnosti.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Postojanje proračunskih sredstava na lokalnoj i regionalnoj razini i kontinuirana izdvajanja za podršku razvoju kulture u Karlovcu * Porast izdvajanja za nezavisni sektor putem Javnih potreba u kulturi * Porast financiranja ustanova u kulturi iz državnog proračuna * Rast EU sredstava za financiranje ustanova u kulturi * Proaktivnost gradske uprave u edukaciji prijavitelja programa za financiranje u okviru Programa Javnih potreba u kulturi   Negativna   * Unatoč porastu, još uvijek niska sredstva javnog proračuna za kulturu * Nedostatni kapaciteti dijela kulturnog sektora za prijavu programa na postojeće izvore financiranja * Vrlo nizak udio programskih sredstava ustanova u kulturi naspram operativnih troškova (hladni pogon i troškovi zaposlenih) | * Dodatna sredstva za razvoj kulturnog sektora kroz EU projekte * Interes privatnog sektora za financiranje kulturnog sektora | * Snažnija financijska podrška lokalne samouprave civilnom i privatnom sektoru u kulturi * Jačanje suradnje sa Županijom u planiranju proračuna za kulturu * Jačanje kapaciteta u pripremi i provedbi europskih projekata * Suradnja ustanova u kulturi s ostalim akterima pri prijavi europskih projekata |

## Zaposlenost u sektoru kulture

Na području grada Karlovca ukupan broj zaposlenih u kulturi u 2023. godini iznosio je 1.152 od čega je 95 ljudi zaposleno u javnim ustanovama u kulturi, a 1.057 u privatnom sektoru. Dodatno, u civilnom sektoru grada Karlovca 2023. godine bilo je 130 zaposlenih, ali podaci koji se odnose na zaposlenost isključivo u civilnom sektoru u kulturi nisu dostupni[[8]](#footnote-9).

U razdoblju od 2021. do 2023. godine zaposlenost u kulturi na području grada Karlovca pokazivala je konstantan rast. Ipak, bitno je naglasiti da djelatnosti koje se odnose na kulturu obuhvaćaju kulturu u širem smislu. Ako se promatra kultura u užem smislu, odnosno NKD djelatnost Umjetnost, zabava i rekreacija, broj zaposlenih u privatnom sektoru u gradu Karlovcu je znatno manji, svega 2 zaposlenika u 2023. godini. Stoga se može zaključiti da je javni sektor nositelj zaposlenosti u kulturi grada Karlovca. Detaljna analiza zaposlenosti u kulturi javnog, civilnog i privatnog sektora nalazi se u sljedećim poglavljima.

### 9.1. Zaposlenost u javnim ustanovama u kulturi

U razdoblju od 2021.-2024. godine, Gradska knjižnica kontinuirano ima jednak broj zaposlenih, a ukupan broj zaposlenih u Muzejima Grada Karlovca prve je dvije promatrane godine bio stabilan s manjim padom na 29 zaposlenika u 2023. godini. Veći pad zabilježen je u 2024. Gradsko kazalište Zorin dom, dijeli sličnu situaciju: dok je broj zaposlenih 2021.-2022. bio jednak, u 2023. kazalište je imalo dva zaposlenika manje, a 2024. se taj broj smanjio za još jednog zaposlenog. Kino Edison je novoosnovana ustanova pa su prikazani podaci samo za 2023.-2024. iz kojih je vidljivo malo povećanje broja zaposlenih. Isto je predstavljeno u Tablici 18.

Tablica 18. Zaposlenost u javnim ustanovama u kulturi Grada Karlovca 2021.-2024.

|  |  |  |  |  |
| --- | --- | --- | --- | --- |
|  | 2021. | 2022. | 2023. | 2024. |
| Gradska knjižnica Ivan Goran Kovačić | 40 | 40 | 40 | 40 |
| Muzeji grada Karlovca | 31 | 31 | 29 | 29 |
| Gradsko kazalište Zorin dom | 28 | 28 | 26 | 25\* |
| Kino Edison |  |  | 9 | 10 |
| UKUPNO | **99** | **99** | **104** | **104** |

\*Iako je po Sistematizaciji radnih mjesta u Gradskom kazalištu Zorin dom predviđeno 26 radnih mjesta, zbog odlaska zaposlenice iz računovodstva, Gradsko kazalište trenutno ima 25 zaposlenika

*Izvor:* Grad Karlovac / relevantne ustanove u kulturi

Razlozi za pad broja zaposlenih u gradskim javnim ustanovama u kulturi su u činjenici da su to specifična zanimanja, primjerice informatičari, tehničari i slično, koja zahtijevaju specifična znanja i vještine koje u javnom sektoru nisu adekvatno plaćene te je nakon odlaska djelatnika javnim ustanovama teško naći adekvatnu zamjenu.

### 9.2. Zaposlenost u civilnom kulturnom sektoru

Podaci FINA-e pokazuju da je u području kulture, odnosno djelatnosti knjižnica i arhiva izdvojena samo jedna udruga koja je bila aktivna 2021. godine te koja nema zaposlenih. Što se tiče djelatnosti ostalih članskih organizacija, FINA nije u mogućnosti izdvojiti samo udruge u kulturi stoga su u sljedećoj tablici prikazani podaci o zaposlenosti u svim udrugama na području grada Karlovca.

Tablica 19. Zaposlenost u civilnom kulturnom sektoru u gradu Karlovcu

|  |  |  |  |
| --- | --- | --- | --- |
|  | 2021. | 2022. | 2023. |
| 9101 - Djelatnosti knjižnica i arhiva | 0 | 0 | 0 |
| 9499 - Djelatnosti ostalih članskih organizacija, d n | 122 | 148 | 130 |
| UKUPNO | 122 | 148 | 130 |

Izvor: FINA, 2024.

U 142 udruge u djelatnostima knjižnica i arhiva te djelatnostima ostalih članskih organiizacija na području grada Karlovca u 2021. godini bilo je zaposleno 122 zaposlenika, dok je u 2022. bilo 152 udruge s 148 zaposlenika, a u 2023. također 152 udruge sa 130 zaposlenih. Iako je teško procijeniti koliki je broj zaposlenih u 109 udruga u kulturi, podaci o zaposlenosti u civilnom sektoru pokazuju prosječan broj zaposlenih u udrugama manji od jedan. Ipak, iako civilni sektor u kulturi nema veliki broj zaposlenih, dosadašnja analiza stanja pokazala je da da civilno društvo ima snažnu ulogu u kulturi grada Karlovca.

### 9.3. Zaposlenost u privatnom kulturnom sektoru

Prema podacima Hrvatske gospodarske komore, u Gradu Karlovcu u 2023. godini bilo je 1057 zaposlenih u privatnom kulturnom sektoru, što predstavlja rast od 10,2% u odnosu na 2021. godinu. Prema područjima, najviše zaposlenih u 2023. godini bilo je u djelatnosti informacije i komunikacije (523) te prerađivačkoj industriji (455). U stručnim, znanstvenim i tehničkim djelatnostima bilo je zaposleno 77 osoba, a u djelatnosti umjetnost, zabava i rekreacija tek dvoje i to u pomoćnim djelatnostima u izvođačkoj industriji. Detaljniji prikaz zaposlenosti u privatnom kulturnom sektoru nalazi se u sljedećoj tablici.

Tablica 20. Zaposlenost u privatnom kulturnom sektoru Karlovca 2021.-2024.

|  |  |  |  |  |
| --- | --- | --- | --- | --- |
| **NKD oznaka** | **Opis** | **2021** | **2022** | **2023** |
| **Područje R** | **Umjetnost, zabava i rekreacija** | **4** | **2** | **2** |
| 9001 | Izvođačka umjetnost | 0 | 0 | 0 |
| 9002 | Pomoćne djelatnosti u izvođačkoj umjetnosti | 4 | 2 | 2 |
| 9003 | Umjetničko stvaralaštvo | 0 | 0 | 0 |
| 9004 | Rad umjetničkih objekata | 0 | 0 | 0 |
| 9101 | Djelatnosti knjižnica i arhiva | 0 | 0 | 0 |
| 9102 | Djelatnosti muzeja | 0 | 0 | 0 |
| 9103 | Rad povijesnih mjesta i građevina te sličnih zanimljivosti za posjetitelje | 0 | 0 | 0 |
| **Područje J** | **Informacije i komunikacije** | **452** | **488** | **523** |
| 5811 | Izdavanje knjiga | 2 | 2 | 2 |
| 5812 | Izdavanje imenika i popisa korisničkih adresa | 0 | 0 | 0 |
| 5813 | Izdavanje novina | 0 | 0 | 0 |
| 5814 | Izdavanje časopisa i periodičnih publikacija | 0 | 0 | 0 |
| 5819 | Ostala izdavačka djelatnost | 14 | 15 | 18 |
| 5821 | Izdavanje računalnih igara | 0 | 0 | 0 |
| 5829 | Izdavanje ostalog softvera | 1 | 1 | 2 |
| 5911 | Proizvodnja filmova, videofilmova i televizijskog programa | 12 | 10 | 11 |
| 5912 | Djelatnosti koje slijede nakon proizvodnje filmova, videofilmova i televizijskog programa | 0 | 0 | 0 |
| 5913 | Distribucija filmova, videozapisa i televizijskog programa | 0 | 0 | 0 |
| 5914 | Djelatnosti prikazivanja filmova | 0 | 0 | 0 |
| 5920 | Djelatnosti snimanja zvučnih zapisa i izdavanja glazbenih zapisa | 0 | 0 | 0 |
| 6010 | Emitiranje radijskog programa | 15 | 15 | 14 |
| 6020 | Emitiranje televizijskog programa | 0 | 0 | 0 |
| 6201 | Računalno programiranje | 258 | 284 | 315 |
| 6202 | Savjetovanje u vezi s računalima | 19 | 19 | 15 |
| 6203 | Upravljanje računalnom opremom i sustavom | 101 | 105 | 104 |
| 6209 | Ostale uslužne djelatnosti u vezi s informacijskom tehnologijom i računalima | 30 | 37 | 42 |
| 6391 | Djelatnosti novinskih agencija | 0 | 0 | 0 |
| **Područje M** | **Stručne, znanstvene i tehničke djelatnosti** | **71** | **81** | **77** |
| 7111 | Arhitektonske djelatnosti | 37 | 38 | 37 |
| 7311 | Agencije za promidžbu (reklamu i propagandu) | 6 | 11 | 11 |
| 7312 | Oglašavanje preko medija | 0 | 0 | 0 |
| 7410 | Specijalizirane dizajnerske djelatnosti | 25 | 29 | 23 |
| 7420 | Fotografske djelatnosti | 3 | 3 | 6 |
| **Područje C** | **Prerađivačka industrija** | **432** | **426** | **455** |
| 1811 | Tiskanje novina | 0 | 0 | 0 |
| 1812 | Ostalo tiskanje | 411 | 404 | 431 |
| 1813 | Usluge pripreme za tisak i objavljivanje | 21 | 22 | 24 |
| 1814 | Knjigoveške i srodne usluge | 0 | 0 | 0 |
| 1820 | Umnožavanje snimljenih zapisa | 0 | 0 | 0 |
| 3220 | Proizvodnja glazbenih instrumenata | 0 | 0 | 0 |
| **Područje S** | **Ostale uslužne djelatnosti** | **0** | **0** | **0** |
| 9499 | Djelatnosti ostalih članskih organizacija n.d. | 0 | 0 | 0 |

*Izvor:* Hrvatska gospodarska komora, Digitalna komora

U privatnom sektoru u kulturnim djelatnostima u gradu Karlovcu 2023. godine bilo je zaposleno ukupno 1.057 zaposlenika, što znači da je prosječan broj zaposlenih po poduzeću u kulturi 10 djelatnika. U usporedbi s javnim institucijama u kulturi, to je znatno niži prosječan broj zaposlenih. Također, najveći prosječan broj zaposlenih u djelatnostima kulture je u prerađivačkoj industriji, odnosno djelatnosti Ostalo tiskanje, dok djelatnosti koje obuhvaćaju kulturu u užem smislu, odnosno djelatnosti umjetnosti, zabave i rekreacije imaju u prosjeku tek jednog zaposlenog. Stoga se može zaključiti kako u gradu Karlovcu uz mali broj privatnih poduzeća u užem sektoru kulture postoji i ispodprosječan broj zaposlenih u djelatnostima uže vezanim uz kulturu, pogotovo u usporedbi s javnim institucijama.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Osigurana podrška Grada za radna mjesta u javnim ustanovama u kulturi * Porast zaposlenosti u privatnom kulturnom sektoru   Negativna   * Nedostatan kadar sa specifičnim znanjima u javnom kulturnom sektoru * Nedostatan broj zaposlenika u gradskoj upravi vezano za kulturu * Nizak broj zaposlenih u udrugama | * Značaj kulturnog sektora za budući razvoj grada i mogućnost umrežavanja na nacionalnoj i međunarodnoj razini što otvara mogućnost za novu radnu snagu i nova radna mjesta | * Nova zapošljavanja u sektoru kulture za razvojne iskorake |

## 

## Ekonomski pokazatelji poslovanja u sektoru kulture

Prihodi u sektoru kulture u 2023. godini iznosili su 78.502.178,84 EUR od čega na javni sektor otpada 4.371.582,56 EUR (5,6%), a na privatni 74.130.596,28 EUR. Također, prihode u kulturi ostvarile su i organizacije civilnog društva registrirane u Karlovcu (prihodi civilnog sektora iznosili su 11.341.297 EUR), ali budući da podaci o točnim prihodima isključivo organizacija civilnog društva u području kulture nisu dostupni, točni prihodi se ne mogu prikazati, kao ni ukupni prihodi u sektoru kulture u gradu Karlovcu[[9]](#footnote-10).

U razdoblju od 2021.-2023. godine prihodi u kulturi u gradu Karlovcu bilježili su konstantan rast. Ipak, kao kod analize zaposlenosti, privatni sektor u djelatnostima koje uključuju kulturu u užem smislu ostvario je znatno manje prihode – 154.369,58 EUR. Stoga analiza prihoda u sektoru kulture potvrđuje zaključke dosadašnje analize stanja da je javni sektor glavni nositelj kulturnog razvoja grada Karlovca. Detaljna analiza prihoda javnog, civilnog i privatnog sektora prikazana je u nastavku.

### 10.1. Prihod javnog kulturnog sektora

Ukupni prihodi javnih ustanova u kulturi u 2023. godini iznosili su 4.371.582,56 EUR, što predstavlja rast od 36% u odnosu na 2022. te 50% u odnosu na 2021. godinu. Od četiri gradske institucije u kulturi, najviše prihode ostvarila je Gradska knjižnica Ivan Goran Kovačić, a slijede Muzeji grada Karlovca, Gradsko kazalište Zorin dom, dok je Kino Edison ostvarilo najmanje prihode.

Tablica 21. Prihodi javnnih ustanova u kulturi 2021.-2024.

|  |  |  |  |
| --- | --- | --- | --- |
|  | 2021. | 2022. | 2023. |
| Gradska knjižnica Ivan Goran Kovačić | 1.062.520,65 | 1.128.185,44 | 1.644.109,97 |
| Muzeji grada Karlovca | 1.067.392,13 | 1.155.226,79 | 1.257.203,23 |
| Gradsko kazalište Zorin dom | 784.300,09 | 935.648,86 | 1.224.345,66 |
| Kino Edison |  |  | 245.923,70 |
| UKUPNO | 2.914.212,87‬ | 3.219.061,09 | 4.371.582,56 |

*Izvor:* Obrada autora, prema Grad Karlovac

Gradska knjižnica Ivan Goran Kovačić 2023. godine ostvarila je ukupno 1.644.109,97 EUR prihoda što predstavlja rast prihoda za 45% u odnosu na 2022. te 55% u odnosu na 2021. godinu. Što se tiče izvora prihoda, u 2023. godini najviše sredstava Knjižnica je uprihodila iz gradskog proračuna (976.804,82 ili 59,4%), a slijede EU sredstva (22,8% ukupnih prihoda), državni proračun (12,8%). Vlastiti prihodi Knjižnice iznosili su 61.847,71 odnosno 3,8%, a ostali prihodi su iz županijskog proračuna i donacija.

Muzeji grada Karlovca u promatranom razdoblju također su ostvarili rast prihoda koji su u 2023. godini iznosili ukupno 1.257.031,34 EUR što predstavlja rast od 9% u odnosu na 2022. te 18% u odnosu na 2022. godinu. Što se tiče izvora, u 2023. godini najveći udio prihoda Muzeja grada Karlovca, čak 80,3% bio je iz gradskog proračuna, a slijede vlastita sredstva (14,2% ukupnih prihoda), županijski proračun (2,5%), državni proračun (1,7%) i donacije (1,3%).

Gradsko kazalište Zorin dom 2023. godine ostvarilo je ukupno 1.244.345,66 EUR prihoda, što predstavlja rast od 31% u odnosu na 2022., odnosno 56% u odnosu na 2021. godinu. Prema izvorima sredstava, najveći udio prihoda u 2023., 76,8% bio je iz gradskog proračuna, dok je 15,1% bilo iz vlastitih sredstava, 7,4% iz županijskog i državnog proračuna te 0,7% pomoći od međunarodnih organizacija i tijela EU.

Kino Edison u 2023. godini ostvarilo je ukupno 245.923,70 EUR prihoda od čega čak 41,3% predstavljaju vlastita sredstva, a ostatak prihodi iz proračuna.

Analiza prihoda javnih institucija u kulturi pokazala je da iako iste bilježe rast prihoda, udio vlastitih sredstava u ukupnim prihodima, uz iznimku Kina Edison, prilično je nizak te je većina izvora prihoda javnih institucija u kulturi gradski proračun, a zatim i županijski i državni proračun. Također, EU sredstva predstavljaju tek mali udio prihoda javnih institucija u kulturi te tu postoji prostor za napredak.

### 10.2. Prihod civilnog kulturnog sektora

Kao i kod analize zaposlenosti, podaci FINA-e o prihodima civilnog sektora u kulturi nisu dostupni te analiza uključuje sve udruge registrirane u djelatnostima knjižnica i arhiva te djelatnostima ostalih članskih organizacija. Prihodi civilnog sektora u Karlovcu od 2021.-2023. prikazani su u sljedećoj tablici.

Tablica 22. Prihodi civilnog sektora u kulturi u gradu Karlovcu

|  |  |  |  |
| --- | --- | --- | --- |
|  | 2021. | 2022. | 2023. |
| 9101 - Djelatnosti knjižnica i arhiva | 59.275 | 0 | 0 |
| 9499 - Djelatnosti ostalih članskih organizacija, d n | 6.211.667 | 8.281.974 | 11.341.297 |
| UKUPNO | 6.270.943 | 8.281.974 | 11.341.297 |

*Izvor:* FINA, 2024.

Podaci o prihodima civilnog sektora pokazuju da su u 2023. godini 152 udruge ostvarile ukupno 11.341.297 EUR prihoda, što je rast od 37% u odnosu na 2022. te čak 80% u odnosu na 2021. Prosječni prihodi po udruzi u 2023. godini iznosili su 74.613,80 EUR. Iako nije moguće procijeniti koliko od ukupnog prihoda 152 registrirane udruge otpada na 109 udruga u kulturi, podaci govore o znatnim prihodima civilnog sektora u gradu Karlovcu.

### 10.3. Prihod privatnog kulturnog sektora

Privatni kulturni sektor Grada Karlovca u 2023. godini ostvario je ukupne prihode od 74.130.569,55 EUR, što predstavlja rast u odnosu na 2021. godinu od 42,3%. Rast prihoda prati rast broja zaposlenih, ali je on rastao znatno više u odnosu na rast broja zaposlenih (10,2%). Najveći prihodi privatnog kulturnog sektora bili su u prerađivačkoj industriji – 36.112.568,75 EUR, što predstavlja 48,7% ukupnih prihoda u kulturi te u području informacija i komunikacija (34.524.564,31 EUR, odnosno 46,6% ukupnih prihoda). Prikaz prihoda privatnog kulturnog sektora po NKD područjima nalazi se u sljedećoj tablici.

Tablica 23. Prihodi privatnog sektora u kulturi 2021.-2024.

|  |  |  |  |  |
| --- | --- | --- | --- | --- |
| **NKD oznaka** | **Opis** | **2021** | **2022** | **2023** |
| **Područje R** | **Umjetnost, zabava i rekreacija** | **507.516,22** | **132.914,07** | **154.369,58** |
| 9001 | Izvođačka umjetnost | 0 | 0 | 0 |
| 9002 | Pomoćne djelatnosti u izvođačkoj umjetnosti | 507.516,22 | 132.914,07 | 154.369,58 |
| 9003 | Umjetničko stvaralaštvo | 0 | 0 | 0 |
| 9004 | Rad umjetničkih objekata | 0 | 0 | 0 |
| 9101 | Djelatnosti knjižnica i arhiva | 0 | 0 | 0 |
| 9102 | Djelatnosti muzeja | 0 | 0 | 0 |
| 9103 | Rad povijesnih mjesta i građevina te sličnih zanimljivosti za posjetitelje | 0 | 0 | 0 |
| **Područje J** | **Informacije i komunikacije** | **23.686.713,79** | **30.668.979,31** | **34.524.564,31** |
| 5811 | Izdavanje knjiga | 58.833,24 | 58.425,64 | 72.582,05 |
| 5812 | Izdavanje imenika i popisa korisničkih adresa | 0 | 0 | 0 |
| 5813 | Izdavanje novina | 0 | 0 | 0 |
| 5814 | Izdavanje časopisa i periodičnih publikacija | 0 | 0 | 0 |
| 5819 | Ostala izdavačka djelatnost | 235.585,24 | 190.107,11 | 204.160,99 |
| 5821 | Izdavanje računalnih igara | 0 | 0 | 0 |
| 5829 | Izdavanje ostalog softvera | 55.704,03 | 96.859,91 | 164.260,79 |
| 5911 | Proizvodnja filmova, videofilmova i televizijskog programa | 735.069,08 | 601.739,08 | 653.118,34 |
| 5912 | Djelatnosti koje slijede nakon proizvodnje filmova, videofilmova i televizijskog programa | 0 | 0 | 0 |
| 5913 | Distribucija filmova, videozapisa i televizijskog programa | 0 | 0 | 0 |
| 5914 | Djelatnosti prikazivanja filmova | 0 | 0 | 0 |
| 5920 | Djelatnosti snimanja zvučnih zapisa i izdavanja glazbenih zapisa | 0 | 0 | 0 |
| 6010 | Emitiranje radijskog programa | 322.460,95 | 344.833,77 | 339.462,68 |
| 6020 | Emitiranje televizijskog programa | 0 | 0 | 0 |
| 6201 | Računalno programiranje | 15.325.808,23 | 21.038.048,52 | 25.078.067,42 |
| 6202 | Savjetovanje u vezi s računalima | 402.277,13 | 404.754 | 486.328,78 |
| 6203 | Upravljanje računalnom opremom i sustavom | 3.866.360,34 | 4.189.448,01 | 3.546.542,82 |
| 6209 | Ostale uslužne djelatnosti u vezi s informacijskom tehnologijom i računalima | 2.684.615,55 | 3.744.763,27 | 3.980.042,44 |
| 6391 | Djelatnosti novinskih agencija | 0 | 0 | 0 |
| **Područje M** | **Stručne, znanstvene i tehničke djelatnosti** | **2.688.178,24** | **2.760.296,53** | **3.339.093,64** |
| 7111 | Arhitektonske djelatnosti | 1.161.661,15 | 1.024.123,04 | 1.693.817,08 |
| 7311 | Agencije za promidžbu (reklamu i propagandu) | 137.608,60 | 262.925,61 | 398.388,60 |
| 7312 | Oglašavanje preko medija | 0 | 0 | 242.211,24 |
| 7410 | Specijalizirane dizajnerske djelatnosti | 1.313.022,63 | 1.396.415,44 | 896.191,62 |
| 7420 | Fotografske djelatnosti | 75.885,86 | 76.832,44 | 108.485,10 |
| **Područje C** | **Prerađivačka industrija** | **25.202.162,45** | **30.514.591,30** | **36.112.568,75** |
| 1811 | Tiskanje novina | 0 | 0 | 0 |
| 1812 | Ostalo tiskanje | 24.385.360,41 | 29.616.515,26 | 34.952.190,35 |
| 1813 | Usluge pripreme za tisak i objavljivanje | 816.802,04 | 897.437,64 | 1.157.986,46 |
| 1814 | Knjigoveške i srodne usluge | 0 | 0 | 0 |
| 1820 | Umnožavanje snimljenih zapisa | 0 | 638,40 | 2.391,94 |
| 3220 | Proizvodnja glazbenih instrumenata | 0 | 0 | 0 |
| **Područje S** | **Ostale uslužne djelatnosti** | **0** | **0** | **0** |
| 9499 | Djelatnosti ostalih članskih organizacija n.d. | 0 | 0 | 0 |
| **Ukupno** | | **52.084.570,7‬0** | **64.076.781,21** | **74.130.596,28** |

*Izvor:* Hrvatska gospodarska komora, Digitalna komora

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Značajni prihodi privatnog sektora u kulturi * Značajan rast prihoda u privatnom kulturnom sektoru * Postojeći dobri primjeri prakse privatnog sektora u kulturi * Rast prihoda u javnim ustanovama u kulturi * Znatni prihodi civilnog sektora   Negativna   * Niski prihodi privatnog sektora u djelatnostima koje uključuju visoku kulturu u užem smislu * Znatno oslanjanje javnih ustanova u kulturi na javni proračun | * Znatnije korištenje EU fondova od strane javnih ustanova u kulturi | * Dokapacitiranje ljudskih resursa za prijavu projekata na EU i ostale kompetitivne fondove |

## Kulturna participacija i sudjelovanje u kulturi

Podaci o kulturnoj participaciji, koji pokazuju sudjelovanje građana u kulturnim programima u gradu Karlovcu dostupni su samo za javne ustanove u kulturi u gradu Karlovcu. Iste pokazujemo zasebno po ustanovama odnosno u skupnoj tablici.

Tablica 24. Posjećenost programa Gradske knjižnice Ivan Goran Kovačić

|  |  |  |  |  |
| --- | --- | --- | --- | --- |
|  |  | 2021. | 2022. | 2023. |
| Knjižnica | Broj fizičkih posjetitelja | 133.572 | 135.501 | 132.229 |
| Broj virtualnih posjetitelja | 186.211 | 191.321 | 225.426 |
| Posjetitelji događanja | Broj posjetitelja događanja za djecu | 6.772 | 9.229 | 7.755 |
| Broj posjetitelja događanja za odrasle | 1.594 | 1.980 | 3.444 |
| Ukupan broj posjetitelja | 8.366 | 11.209 | 11.199 |
| Prosječan broj posjetitelja | 14,8 | 13,3 | 11,5 |

*Izvor:* Gradska knjižnica Ivan Goran Kovačić, 2024.

Podaci o poslovanju Gradske knjižnice Ivan Goran Kovačić pokazuju ukupan rast posjetitelja knjižnice u razdoblju od 2021. do 2023., ali isključivo zahvaljujući porastu broja virtualnih posjetitelja, dok fizički posjetitelji bilježe pad, čak i u odnosu na 2021. godinu čiji je početak obilježen pandemijom COVID-19. Ipak, događanja organizirana u knjižnici bilježe ukupan rast broja posjetitelja, a posebno je bitno naglasiti znatno veći broj posjetitelja događanja organiziranih za djecu u odnosu na događanja organizirana za odrasle.

Podaci o posjećenosti muzeja predstavljeni su u sljedećoj tablici.

Tablica 25. Posjećenost sastavnica Muzeja Grada Karlovca

|  |  |  |  |  |
| --- | --- | --- | --- | --- |
|  | Sastavnice Muzeja | 2021. | 2022. | 2023. |
| Broj posjetitelja | Muzej domovinskog rata Karlovac – Turanj | 20.131 | 25.102 | 26.797 |
| Gradski muzej Karlovac | 2.232 | 4.205 | 0 |
| Galerija „Vjekoslav Karas“ | 2.401 | 2.562 | 3.486 |
| Stari grad Dubovac | 8.382 | 28.213 | 26.228 |
| **Ukupno** | **33.146** | **64.450** | **56.511** |

*Izvor:* Muzeji Grada Karlovca, 2024.

Broj posjetitelja u Muzejima u 2022. godini bio je gotovo dvostruko veći nego prethodne godine, a u 2023. nešto manji jer je jedna od sastavnica, Gradski muzej Karlovac, od kraja 2022. godine zatvoren zbog obnove. Što se tiče sastavnica Muzeja, među posjetiteljima su najpopularniji Muzej domovinskog rata Turanj i Stari grad Dubovac koji bilježe otprilike 80% ukupnih posjetitelja Muzeja.

Podaci o posjećenosti kazališta predstavljeni su u Tablici 26.

Tablica 26. Posjećenost Gradskog kazališta Zorin dom

|  |  |  |  |
| --- | --- | --- | --- |
|  | 2021. | 2022. | 2023. |
| Broj posjetitelja | 17.907 | 55.014 | 66.287 |
| Prosječna posjećenost programa | 78,54 | 185,23 | 200,87 |
| Prosječna popunjenost dvorane | 25,01% | 58,99% | 63,97% |

*Izvor:* Gradsko kazalište Zorin dom, 2024.

U razdoblju od 2021.-2023. godine broj posjetitelja kazališta konstantno je rastao te je u 2023. godini bio skoro četiri puta veći nego u 2021. Posljedično, rasli su i prosječna posjećenost programa te prosječna popunjenost dvorane. Uzrok manjeg broja posjetitelja u 2021. su epidemiološke mjere vezane u z pandemiju COVID-19. Očigledan pozitivan rast nakon pandemije i otvaranja pokazuje da raste i interes za kulturu i kulturne programe.

Podaci o posjećenosti kina predstavljeni su u Tablici 27.

Tablica 27. Posjećenost kina Edison

|  |  |  |
| --- | --- | --- |
| **Tip događanja** | **Posjećenost** | 2023. |
| Filmske projekcije | Broj posjetitelja | 20.889 |
| Prosječan broj posjetitelja | 68,49 |
| Ostala kulturna događanja | Broj posjetitelja | 2.750 |
| Prosječan broj posjetitelja | 183,33 |

*Izvor:* Kino Edison, 2024.

U 2023. godini, ukupan broj posjetitelja Kina Edison iznosio je 23.639, od čega je 20.889 posjetitelja bilo na filmskim projekcijama kojih je bilo ukupno 305 (266 standardnih i 39 VR projekcija). Ostalih 2.750 posjetitelja sudjelovalo je na 15 ostalih kulturnih događanja organiziranih u Kinu Edison. Kao što je vidljivo u tablici, prosječan broj gledatelja na filmskim projekcijama je 68, dok je interes za ostala kulturna događanja nešto veći te je prosječni broj posjetitelja 183.

Tablica 28. predstavlja ukupnu kulturnu participaciju u javnim ustanovama u kulturi iz koje se vidi da je u razdoblju od 2021. do 2023. ukupna participacija u kulturi grada Karlovca u konstantnom porastu. U 2021. godini, koju je obilježio nastavak pandemije COVID-19 ukupan broj posjetitelja javnih ustanova u kulturi iznosio je 59.419, a više od pola posjetitelja bilo je u Gradskim muzejima Karlovca.

Do 2023. godine, participacija u kulturi je rasla te je te godine javne ustanove u kulturi posjetilo čak 157.636 posjetitelja, skoro tri puta više nego u 2021. Iako je 2023. godine u gradu Karlovcu otvorena jedna javna ustanova više – Kino Edison, rast participacije u kulturi znatno je veći nego sam broj posjetitelja kina. U 2023. godini, najviše posjetitelja, 66.287 (42%) zabilježila je kazališna djelatnost, odnosno Gradsko kazalište Zorin dom, a zajedno s Muzejima grada Karlovca predstavljaju čak 78% kulturne participacije grada Karlovca.

Tablica 28. Kulturna participacija u gradu Karlovcu po djelatnostima

|  |  |  |  |
| --- | --- | --- | --- |
|  | 2021. | 2022. | 2023. |
| **Knjižnična djelatnost** | | | |
| Broj događanja | 564 | 840 | 975 |
| Broj posjetitelja događanja | 8.366 | 11.209 | 11.199 |
| Prosječna posjećenost | 14,8 | 13,3 | 11,5 |
| **Muzejska djelatnost** | | | |
| Broj posjetitelja | 33.146 | 64.450 | 56.511 |
| **Kazališna djelatnost** | | | |
| Broj događanja | 228 | 297 | 330 |
| Broj posjetitelja | 17.907 | 55.014 | 66.287 |
| Prosječna posjećenost | 78,5 | 185,2 | 200,9 |
| **Filmska djelatnost** | | | |
| Broj filmskih projekcija |  |  | 305 |
| Broj posjetitelja |  |  | 20.889 |
| Prosječna posjećenost |  |  | 68,5 |
| Ostala kulturna događanja u Kinu Edison |  |  | 15 |
| Broj posjetitelja ostalih kulturnih događanja |  |  | 2.750 |
| Prosječna posjećenost |  |  | 183,3 |
| Ukupno | | | |
| **Ukupan broj događanja** | **792** | **1.137** | **1.625** |
| **Ukupan broj posjetitelja** | **59.419** | **130.673** | **157.636** |

*Izvor:* Gradska knjižnica Ivan Goran Kovačić, Gradski muzeji Karlovac, Gradsko kazalište Zorin dom, Kino Edison, 2024.

Iako pokazatelji participacije u kulturi pokazuju kontinuirani porast posjetitelja uz veliki broj kulturnih događanja na godišnjoj razini, kada se analizira prosječna posjećenost pojedinih programa, vidljivo je da postoji dosta prostora za napredak. Intervjui provedeni s članovima radne skupine također su pokazali da publika često nije pretjerano zainteresirana za kulturne programe ili je zainteresirana samo za neke programe te da je potreban razvoj publike u gradu Karlovcu.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Dobra posjećenost kulturnih manifestacija u gradu * Porast broja posjetitelja javnih ustanova * Znatan porast broja virtualnih posjetitelja knjižnice * Znatna posjećenost posjetitelja programa za djecu u knjižnici   Negativna   * Pad posjećenosti fizičkih posjetitelja knjižnice * Sub-optimalna prosječna popunjenost dvorana * Usmjerenost uglavnom na lokalnu publiku | * Postojeći kulturni programi * Snažna amaterska kulturna scena * Snažnije povezivanje kulturne ponude u veće programe šireg dosega publike | * Razvoj publike * Zastupljenost ponude kulturnih sadržaja tijekom cijele godine * Daljnja podrška razvoju amaterske kulturne scene |

## Kulturna suradnja

Grad Karlovac redovito i kontinuirano potiče suradnju s drugim lokalnim jedinicama u Hrvatskoj ali i sa stranim gradovima i međunarodnim kulturnim ustanovama unutar gradske uprave, kao i sa svim gradskih ustanovama u Karlovcu. Tijekom 2022. i 2023. Grad Karlovac sudjelovao je u brojnim projektima kulturne međugradske i međunarodne suradnje, poput sudjelovanja na radionicama i edukacijama Hrvatske udruge povijesnih gradova (HUPG), članstva u organizaciji Europske federacije utvrđenih lokacija (EFFORTS) – Europske mreže za utvrđene gradove, utvrde i obrambene linije te je u sklopu članstva organizirao „Noć tvrđava“. Također, u 2022. godini Grad Karlovac započeo je suradnju s Krakowom gdje je u svibnju 2023. godine održana prezentacija Grada Karlovca. Nadalje, Grad Karlovac sudjeluje u pripremi prijave domaćinstva Karlovačke građanske garde za Međunarodnih susret strijelaca u Karlovcu 2027. godine. Također, Grad je sudjelovao u prijavi Grade za sudjelovanju na otvorenju Oktoberfesta 2024. te je prijava prihvaćena.

Osim Grada Karlovca, javne ustanove u kulturi također su ostvarile brojne međugradske i međunarodne suradnje. Tako Gradska knjižnica Ivan Goran Kovačić na županijskoj razini sudjeluje u programu Maraton priča (Story Teller Cube) gdje surađuje s narodnim i školskim knjižnicama u Karlovačkoj županiji. Od međunarodne suradnje, budući da je Gradska knjižnica Ivan Goran Kovačić dom Središnje knjižnice Slovenaca u Republici Hrvatskoj, ističe se suradnja sa Slovenijom koja uključuje izložbe za vrijeme Hrvatskih i Slovenskih dana i organizaciju tečaja slovenskog jezika uz potporu Ministarstva kulture Republke Slovenije. Također, u prosincu 2022. godine, Gradska knjižnica Ivan Goran Kovačić prijavila je na temelju prijedloga Grada projekt za promociju izvan Republike Hrvatske s partnerima iz Tauragea na natječaj Ministarstva vanjskih i Europskih poslova za organiziranje kulturnih događanja u Taurageu koji su realizirani u rujnu i listopadu 2023.

U razdoblju od 2021. do 2023. godine Gradski muzeji Karlovca sudjelovali su u istraživanju o Hinku Krapeku u suradnji s Gradskom knjižnicom Ivan Goran Kovačić na temelju čega je pripremljena i izložba. U srpnju 2023. godine izložba je gostovala u Gradskoj knjižnici Ljubljana. Osim toga, međunarodna suradnja Muzeja Grada Karlovca ostvarena je tijekom 2022. godine, kada je uspostavljena suradnja s Gradovima prijateljima Grada Karlovca, posebno Muzejom Taurage iz Italije.

Gradsko kazalište Zorin dom također je sudjelovalo u projektima međužupanijske i međunarodne kulturne suradnje. U 2022. godini, kazalište je u koprodukciji s Kazalištem Virovitica organiziralo kazališnu predstavu Tri i pol sestre, a iste godine ostvarilo je suradnju i s Lutkarskim gledališćem Maribor na predstavi Ferdo, Velika ptica. U 2023. godini, surađivalo je sa šest kazališta – Merlin Puppet Theatre Berlin, Njemačka s predstavom Ničija zemlja, Lutkovnim gledališće Ljubljana, Slovenija s predstavom Moj djed je bio trešnjino drvo, The key theatre, Tel Aviv, Izrael s predstavom Kad je sve bilo zeleno, Lutkarskim kazalište Mostar, BiH s predstavom Karius i Baktus, Pozorištem za decu i mlade, Kragujevac, Srbija s predstavom Bambi te Unia Teart Niemozliwy, Poljska s predstavom Robot.

Konačno, iako relativno nedavno osnovana institucija, Kino Edison već je ostvarlo nekoliko uspješnih međunarodnih suradnji. Samo Kino obnovljeno je sredstvima iz EU fondova, a u okviru ITU projekta revitalizacije organizirane su tri VR projektcije uz vođeni obilazak kina. Također, Kino Edison bilo je suorganizator 16. Four River Film Festivala i 28. Filmske Revije Mladeži te filmskog festivala FUSE (Film Under Severe Experiment). Također, Kino Edison surađuje sa stranim veleposlanstvima u Organizaciji ciklusa stranih filmova u Kinu Edison tijekom 2024. godine.

Analiza stanja pomoću intervjua i radionica pokazala je visoki stupanj zadovoljstva kulturnih aktera suradnjom s gradskom upravom u području kulture, osobito kroz visoku razinu komunikacije te proaktivnost uprave u organizaciji potpornih aktivnosti u kapacitiranju kulturnih aktera. Također, visoka razina zadovoljstva iskazana je za suradnju ravnatelja javnih ustanova u kulturi koji se redovito sastaju. Ista, međutim, dosad nije rezultirala dovoljnom koordinacijom u izradi i održavanju zajedničkog kulturnog programa kroz kalendar događanja kako bi se izbjegla preklapanja aktivnosti.

Pored suradnje samih ustanova, s ciljem razvoja zajedničkih interesa i suradnje, kao i gospodarskog, društvenog i kulturnog razvoja, Grad Karlovac uspostavio je suradnju s brojnim jedinicama lokalne i regionalne uprave u Republici Hrvatskoj i inozemstvu. Tako Gradovi prijatelji Grada Karlovca uključuju sljedeće gradove: Alessandria, Italija, Kansas City, KS, SAD, Budimpešta – VII okrug Erzsebetvaros, Mađarska, Vukovar, Hrvatska, Taurage, Litva i Kragujevac, Srbija. Suradnja s njima pretežito se odnosi na kulturne programe, a predstavlja i značajniji potencijal razvoja u smislu partnerstava na većim projektima.

Međunarodna se suradnja ostvaruje i kroz partnerstva u projektima financiranim iz fondova EU-a, no analiza pokazuje da, osim infrastrukturnih projekata, transnacionalnih projekata u kulturi nema mnogo pa je u tom smislu potreban iskorak.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Dobra suradnja Grada i civilnog društva * Lokalne kulturne politike omogućavaju suradnju umjetnika s institucijama u kulturi * Dobra suradnja lokalnih javnih ustanova sa županijom i županijskim ustanovama * Dobra međusobna suradnja javnih ustanova u kulturi * Međugradska, međužupanijska i međunarodna kulturna suradnja ustanova i gradske uprave   Negativna   * Izostanak koordinacije u kreiranju zajedničkog kulturnog kalendara aktivnosti * Izostanak većih međunarodnih suradničkih iskoraka | * Iskustvo javnih ustanova na projektima međunarodne suradnje * Značajnije korištenje institucije Gradova prijatelja u smislu ostvarivanja većih zajedničkih projekata | * Potreba za intenziviranjem suradnje na regionalnoj i međunarodnoj razini |

## Kultura i ostali sektori

### 13.1. Kultura i obrazovanje

Glazbena škola Karlovac jedina je obrazovna ustanova u području kulture u Karlovcu, a osnivač joj je Karlovačka županija. Osnovana je 1804. godine kao prva glazbena škola u Hrvatskoj i treća u Europi, a danas je jedina glazbena škola na području cijele Karlovačke županije. Osim u Karlovcu, škola djeluje u svojim Područnim odjelima u Ozlju i Slunju.

Glazbenu školu Karlovac pohađa 540 učenika te je u njoj zaposleno 86 djelatnika, a provodi tri razine obrazovanja – formalno, neformalno i informalno. Formalno obrazovanje U Glazbenoj školi Karlovac sastoji se od osnovne glazbene škole u trajanju od šest godina, pripremnog razreda srednje škole u trajanju od dvije godine te srednje glazbene škole u trajanju od 4 godine koju učenici mogu pohađati kao samostalnu četverogodišnju školu ili paralelno s nekom drugom srednjom četverogodišnjom školom. Neformalno obrazovanje provodi se kroz malu glazbenu školu koju polaze djeca od 5 do 8 godina starosti, školska natjecanja, međunarodnu ljetnu školu gitare, Karlovac Piano festival i Karlovac međunarodno pijanističko natjecanje.

Informalno obrazovanje u Glazbenoj školi Karlovac provodi se kroz projekte kulturne i kreativne industrije u kojima škola sudjeluje kao članica Hrvatskog klastera kulturne i kreativne industrije. Provedba projekata dovela je do razvoja međugradske i međunarodne suradnje. Također, u svakodnevnom radu Glazbena škola surađuje s profesorima iz Zagreba. Potencijal razvoja predstavljaju i hrvatski skladatelji i slikari koji su djelovali u školi poput Otona Hauske, Šandora Bosiljevca, Božidara Širole, Rudolfa Taclika, Josipa Vrhovskog, Dubravka Stahuljka, Vjekoslava Karasa , Zdravka Lončarića, Miroslava Lončara, Marka Markuša, Sandra Rebića i Krešimira Klarića. Također, jedan od predavača u Glazbenoj školi Karlovac je eminentni gitarist Viktor Vidović koji pored redovitog rada s učenicima radi i s polaznicima Ljetne škole.

Glazbena je škola otvorena za suradnju i s drugim kulturnim sektorima, ali je inicijativa za uspostavu plesnog obrazovanja u okviru škole bila onemogućena zbog neodobravanja novih radnih mjesta od strane nadležnog Ministarstva.

Osim glazbenog obrazovanja, u Karlovcu ne postoji mogućnost institucionalnog formalnog obrazovanja na ostalim područjima (vizualne umjetnosti, plesne i izvedbene umjetnosti, primijenjena umjetnost).

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Prva glazbena škola u ovom dijelu Europe * Lokalne kulturne politike omogućuju suradnju umjetnika s institucijama u obrazovanju * Dobra suradnja kulturnih i obrazovnih institucija   Negativna   * Nepostojanje srednjoškolskog umjetničkog obrazovanja u drugim područjima (izuzev glazbe) * Nemogućnost uspostave plesne škole u okviru Glazbene škole zbog ovisnosti o koeficijentima za radna mjesta od strane MZOM | * Snažnija povezanost kulture s obrazovnim institucijama * Velika glazbena imena vezana uz Glazbenu školu kao potencijalni kulturni brend Karlovca | * Uspostava formalnog obrazovanja iz pojedinih područja umjetnosti |

### 13.2. Kultura i turizam

Položaj grada Karlovca uz autocestu koja vodi do Jadranske obale, blizina grada Zagreba i Nacionalnog parka Plitvička jezera predstavlja dobar temelj za razvoj turizma u gradu Karlovcu. Isto je prepoznato od strane županijske i lokalne vlasti te je razvoj kontinentalnog turizma jedan od ciljeva strateških dokumenata na županijskoj i lokalnoj razini. Podaci o broju turista idu u prilog ostvarenju ciljeva budući da broj turista u Karlovcu raste. Kao što je vidiljivo u sljedećoj tablici, broj dolazaka turista u Karlovac u 2023. godini iznosio je 51.694 što je u odnosu na 2022. rast od 27%, a u odnosu na 2021. rast a čak 93%. S brojem dolazaka rastao je i broj noćenja u Karlovcu koji je u 2023. godini iznosio 95.049, odnosno u prosjeku 1,8 noćenja po gostu. U odnosu na 2022. godinu, broj noćenja u Karlovcu porastao je za 17%, a u odnosu na 2021. 64%. Ipak, iako je u navedenom razdoblju došlo do znatnog porasta broja dolazaka i noćenja turista, prosječna duljina boravka se skratila – u 2021. godini iznosila je 2,1 noći, u 2022. 2 noći, a u 2023. 1,8 noći. Iako strani turisti predstavljaju veći udio u dolascima i noćenjima, kao što je vidljivo u sljedećoj tablici, domaći turisti u prosjeku ostvaruju više noćenja.

Tablica 29. Dolasci i noćenja turista u Karlovcu

|  |  |  |  |  |  |  |
| --- | --- | --- | --- | --- | --- | --- |
|  | 2021. | | 2022. | | 2023. | |
|  | Dolasci | Noćenja | Dolasci | Noćenja | Dolasci | Noćenja |
| Domaći turisti | 7.137 | 22.558 | 9.072 | 25.479 | 9.550 | 28.162 |
| Strani turisti | 19.575 | 35.268 | 31.541 | 55.539 | 42.144 | 66.887 |
| Ukupno | 26.712 | 57.826 | 40.613 | 81.018 | 51.694 | 95.049 |

*Izvor:* Turistička zajednica grada Karlovca, 2024.

Dakle, strani turisti su u 2021. ostvarili 73,3% ukupnih dolazaka i 60,1% noćenja, u 2022. 77,7% dolazaka i 68,8% noćenja te u 2023. čak 81,5% dolazaka i 70,4% noćenja. Struktura dolazaka turista po zemljama pokazuje da je u 2023. godini najviše turista bilo iz Hrvatske, a slijede Republika Koreja (15,5%), Poljska (10,2%), Njemačka (9,8%), Češka (5,07%), Austrija (4,4%), Italija, Mađarska (3,1%), Slovačka (2,9%) i Francuska (2,3%). Kao što je vidljivo iz sljedeće tablice, u promatranom razdoblju došlo je do rasta dolazaka turista iz Republike Koreje, dok je ostatak turista koji posjećuju Karlovac na stabilnoj razini. Ono što je vidljivo u sljedećoj tablici veliki je udio turista iz Njemačke, Italije i Francuske, ukupno 15,2%, što predstavlja potencijal za razvoj kulturnog turizma grada Karlovca budući da turisti iz tih zemalja prema podacima Nizozemskog Ministarstva vanjskih poslova[[10]](#footnote-11) pripadaju skupini zemalja čiji turisti imaju najveću potrošnju na kulturu.

Tablica 30. Dolazak turista u Karlovac prema zemljama porijekla

|  |  |  |  |  |  |  |
| --- | --- | --- | --- | --- | --- | --- |
|  | 2021. | | 2022. | | 2023. | |
| Dolasci | Udio dolazaka | Dolasci | Udio dolazaka | Dolasci | Udio dolazaka |
| Hrvatska | 7.137 | 26,72% | 9.072 | 22,34% | 9.550 | 18,47% |
| Republika Koreja | 4 | 0,01% | 1.738 | 4,28% | 8.011 | 15,50% |
| Poljska | 4.245 | 15,89% | 5.246 | 12,92% | 5.277 | 10,21% |
| Njemačka | 3.254 | 12,18% | 4.603 | 11,33% | 5.085 | 9,84% |
| Češka | 1.880 | 7,04% | 2.731 | 6,72% | 2.620 | 5,07% |
| Austrija | 1.424 | 5,33% | 2.163 | 5,33% | 2.277 | 4,40% |
| Italija | 736 | 2,76% | 1.110 | 2,73% | 1.614 | 3,12% |
| Mađarska | 808 | 3,02% | 1.398 | 3,44% | 1.595 | 3,09% |
| Slovačka | 763 | 2,86% | 1.479 | 3,64% | 1.501 | 2,90% |
| Francuska | 471 | 1,76% | 991 | 2,44% | 1.162 | 2,25% |
| Ostale zemlje | 5.990 | 22,43% | 10.082 | 24,83% | 13.002 | 25,15% |

*Izvor:* Turistička zajednica Grada Karlovca, 2024.

Što se tiče smještajnih kapaciteta, na području grada Karlovca nalaze se 4 hotela s ukupno 149 smještajnih jedinica. Također, u gradu se od smještajnih kapaciteta nalaze 3 hostela, učenički dom, kamp i jedan objekt na OPG-u. U razdoblju od 2021. do 2023. godine došlo je do porasta privatnog smještaja u gradu pa je u 2023. godini bilo 12 smještajnih objekata u vlasništvu obrta ili tvrtke te 133 objekata u domaćinstvu, što predstavlja rast od 33,3%, odnosno 41,5% u odnosu na 2021. godinu.

Tablica 31. Smještajni kapaciteti u gradu Karlovcu

|  |  |  |  |  |  |  |
| --- | --- | --- | --- | --- | --- | --- |
|  | 2021. | | 2022. | | 2023. | |
|  | Broj objekata | Broj smještajnih jedinica | Broj objekata | Broj smještajnih jedinica | Broj objekata | Broj smještajnih jedinica |
| Hoteli | 4 | 149 | 4 | 149 | 4 | 149 |
| Hosteli | 3 | 67 | 3 | 67 | 3 | 67 |
| Učenički dom | 1 | 26 | 1 | 26 | 1 | 26 |
| Smještaj – obrti i tvrtke | 9 | 47 | 10 | 58 | 12 | 64 |
| Objekti u domaćinstvu | 94 | 149 | 111 | 160 | 133 | 180 |
| Objekti na OPG-u | 1 | 1 | 1 | 1 | 1 | 1 |
| Kamp | 1 | 7 | 1 | 7 | 1 | 7 |
| Ukupno | 113 | 446 | 131 | 468 | 155 | 494 |

*Izvor:* Turistička zajednica Grada Karlovca, 2024.

Prethodna analiza pokazala je kako turizam grada Karlovca u posljednjem razdoblju raste što se tiče broja dolazaka i noćenja, a porast broja turista prati i porast smještajnih jedinica i objekata u privatnom smještaju. Ipak, turizam grada Karlovca karakterizira kratak boravak u gradu, odnosno mali prosječni broj noćenja turista, čemu razlog može biti konstantan broj hotelskog smještaja. Naime, već je spomenuto kako 15% turista u gradu Karlovcu čine njemački, talijanski i francuski turisti te je upravo njihov broj u konstantnom porastu u analiziranom razdoblju. Budući da su ti turisti generalno turisti visoke platežne moći zainteresirani za kulturnu ponudu u gradu koji većinom odsjedaju u hotelima, bitno je primijetiti da porast broja turista u gradu nisu pratili hotelski smještajni kapaciteti.

Što se tiče kulturnog turizma, podaci se ne prikupljaju posebno pa ne postoje precizni podaci o posjećenosti kulturnih događanja od strane turista. Ipak, najznačanije turističke atrakcije grada Karlovca uključuju upravo kulturne atrakcije – Stari grad Dubovac, Zvijezdu, Kino Edison, Muzej domovinskog rata Turanj i Franjevački muzej Karlovac. Prirodne ljepote zajedno s kulturnom ponudom grada Karlovca stoga predstavljaju potencijal za razvoj turizma na području Karlovca. Također, potencijal je i hodočasnički turizam s Nacionalnim svetištem svetog Josipa na Dubovcu koji ostvaruje značajan broj posjetitelja.

Ocjena stanja:

|  |  |  |
| --- | --- | --- |
| **KLJUČNA OBILJEŽJA** | **POTENCIJALI** | **POTREBE** |
| Pozitivna   * Postojeći razvoj turističke ponude temeljene na kulturnoj baštini i kulturnim sadržajima   Negativna   * Nedostatak hotelskih smještajnih kapaciteta * Lokalna usmjerenost velikog dijela kulturne ponude * Nepostojanje preciznih podataka o posjećenosti kulturnih događanja od strane turista | * Veliki broj iseljenih Karlovčana kao potencijal za promociju turizma * Iskustvo Aquatike i NTXC kao primjera dobre prakse kao atraktivnog dijela turističke ponude za karlovačke ustanove u kulturi * Značajan broj velikih imena za stvaranje prepoznatljivog kulturnog brenda koji privlači turiste * Hodočasnički turizam i prirodne ljepote kao prilika za uvezivanje s kulturnom ponudom | * Jasnije brendiranje kulture i ponude kulturnog sektora za razvoj turizma * Internacionalizacija kulturnih sadržaja u svrhu razvoja turizma grada * Uvođenje sustavnog prikupljanja podataka o kulturnim turistima |

# Annex 2: SWOT analiza

SWOT analiza predstavljena u ovom poglavlju izrađena je sudioničkim pristupom na 1. radionici provedenoj u okviru procesa izrade ovog Programa. Ista, međutim, sadrži i rezultate analize koji su dobiveni pregledavanjem sekundarne dokumentacije odnosno provedbom intervjua s ključnim predstavnicima pojedinih kulturnih djelatnosti.

|  |  |
| --- | --- |
| **SNAGE** | **SLABOSTI** |
| 1. ***Opće značajke***  * Bogata kulturna prošlost grada Karlovca * Kulturna baština prepoznata kao važan resurs za gospodarski razvoj i podizanje kvalitete života lokalnog stanovništva * Kulturno središte Županije * Siguran grad * Zdrav i ugodan grad za obiteljski život * Dobra prometna povezanost * Povoljan geografski položaj | 1. ***Opće značajke***  * Odljev radne snage * Pad kupovne moći * Nedostatna valorizacija kulture i umjetnosti u društvu * Nedovoljno korištenje EU fondova * Neriješeni vlasnički odnosi * Nedostatna kultura dijaloga |
| ***2. Dosadašnja kulturna politika***   * Kultura prepoznata u strateškim razvojnim dokumentima na lokalnoj, županijskoj i nacionalnoj razini | ***2. Dosadašnja kulturna politika***   * Dijelom nerealizirani prethodno planirani strateški projekti |
| ***3. Upravljanje kulturom, strateški i planski okvir razvoja kulture***   * Postojanje planova upravljanja kulturnom baštinom * Postojanje Plana upravljanja Zvijezdom * Prepoznata uloga kulture u podizanju kvalitete života od strane donosioca odluka | ***3. Upravljanje kulturom, strateški i planski okvir razvoja kulture***   * Široko postavljena kulturna politika (profesionalna naspram amaterskoj kulturi) što onemogućuje jednako rangiranje programa, rezultira obraćanje različitim publikama i predstavlja poteškoće u jasnom komuniciranju kulturnog identiteta prema javnostima * Još uvijek nedovoljna međusobna povezanost svih aktera u planiranju i upravljanju u sektoru kulture |
| ***4. Institucionalni okvir***   * Odgovarajući broj javnih ustanova u kulturi te njihova tradicija i kvaliteta * Dobra suradnja Grada i civilnog društva * Dobra suradnja javnih gradskih ustanova s civilnim društvom i županijskim ustanovama * Jak civilni sektor kao nositelj promjena u razvoju kulturnog sektora * Poznata glazbena škola, među prvima u ovom dijelu Europe * Brojnost i raznovrsnost kulturnih ustanova/organizacija i programa * Zaštićena nematerijalna kulturna dobra * Postojeća izvedbena kvaliteta kulturnih sadržaja | ***4. Institucionalni okvir***   * Prosječan ili ispodprosječan broj registriranih udruga u kulturi u nacionalnom kontekstu * Slaba zastupljenost privatnog sektora u djelatnostima usko vezanim uz kulturu * Sa stajališta privatnog sektora nedovoljno jasno definiran i /ili javno komuniciran okvir razvoja stare gradske jezgre * Nepostojanje institucionalizirane edukacije u području plesa * Nefleksibilnost ustanova u kulturi |
| ***5. Djelatnosti kulture i kulturna produkcija***   * Veliki broj kulturnih događanja * Značajne aktivnosti civilnog sektora u osmišljavanju i provedbi kulturno- umjetničkih programa * Kontinuirani rast ponude kulturnih događanja * Dobra ponuda kulturnih programa za djecu * Promocija tradicije amaterskog kazališta | ***5. Djelatnosti kulture i kulturna produkcija***   * Često nedovoljna kvaliteta programa prijavljenih za financiranje u okviru Programa Javnih potreba u kulturi * Kulturne manifestacije uglavnom lokalnog karaktera * Donekle sezonska neujednačenost kulturnih programa (vrhunac kulturne ponude je tijekom ljeta) * Relativno mali broj programa visoke kulture * Slabija kulturna ponuda za odrasle * Slaba promocija kulturnog sadržaja * Neujednačena kvaliteta kulturnih programa |
| ***6. Kulturna infrastruktura***   * Obnova infrastrukture kao podloge za daljnji razvoj kulturnog sektora * Osigurani novi prostori za razvoj kulture (Kino Edison, Hrvatski dom) * Suradnja s HV-om u korištenju prostora * Obnova prostora Zvijezde | ***6. Kulturna infrastruktura***   * Nedostatak prostora za koncerte, veće izložbe i plesne predstave * Nedostatak infrastrukture koja može ugostiti više posjetitelja * Nedostatak depoa za čuvanje izložbenih predmeta * Iako sniženi, još uvijek visoki troškovi najma prostora za nezavisne kulturne produkcije * Zastarjela tehnika u većini ustanova/organizacija |
| ***7. Kulturna baština***   * Bogata kulturna baština * Projekti revitalizacije kulturne baštine koji su u tijeku (EU fondovi i vlastita sredstva) * I na županijskoj razini aktivni projekti obnove kulturne baštine u Karlovcu i okolici * Povezanost upravljanja kulturnom i prirodnom baštinom | ***7. Kulturna baština***   * Neriješeni vlasnički odnosi za nekretnine u Zvijezdi koje nisu javne ustanove u kulturi * Nedovoljno kvalitetno izvođenje radova u Zvijezdi uz oštećenja privatnih prostora tijekom obnove * Iseljavanje stanovništva iz Zvijezde * Nepoštivanje konzervatorskih propisa od strane dijela stanovnika Zvijezde * Neprilagođenost kulturnih dobara osobama s invaliditetom * Kulturna baština uglavnom vezana uz razvoj turizma, a manje na porast kvalitete života građana * Ne sasvim definirani budući projekti za (kulturnu) infrastrukturu * Nedostatak educiranosti i informiranosti lokalne zajednice o kulturnoj baštini |
| ***8. Financiranje kulture***   * Postojanje proračunskih sredstava na lokalnoj i regionalnoj razini i kontinuirana izdvajanja za podršku razvoju kulture u Karlovcu * Porast izdvajanja za nezavisni sektor putem Javnih potreba u kulturi * Porast financiranja ustanova u kulturi iz državnog proračuna * Rast EU sredstava za financiranje ustanova u kulturi * Proaktivnost gradske uprave u edukaciji prijavitelja programa za financiranje u okviru Programa Javnih potreba u kulturi * Vrlo nizak udio programskih sredstava ustanova u kulturi naspram operativnih troškova (hladni pogon i troškovi zaposlenih) | ***8. Financiranje kulture***   * Niska sredstva javnog proračuna za kulturu * Nedostatni kapaciteti dijela kulturnog sektora za prijavu programa na postojeće izvore financiranja * Izostanak dubinskog vrednovanja rezultata projekata financiranih od strane Programa Javnih potreba u kulturi i njihove održivosti * Još uvijek nedovoljna izdvajanja za nezavisni i privatni kulturni sektor * Nesrazmjer financiranja iz gradskog proračuna između ustanova u kulturi i izvaninstitucionalnog sektora (u korisn javnog) * Još uvijek nedovoljno iskorišteni izvori EU financiranja (ustanove, udruge, privatni sektor) |
| ***9. Zaposlenost u sektoru kulture***   * Osigurana podrška Grada za radna mjesta u javnim ustanovama u kulturi * Porast zaposlenosti u privatnom kulturnom sektoru * Obrazovani zaposlenici u sektoru kulture | ***9. Zaposlenost u sektoru kulture***   * Nedostatan kadar sa specifičnim znanjima u javnom kulturnom sektoru * Nedostatan broj zaposlenika u gradskoj upravi vezano za kulturu * Nizak broj zaposlenih u udrugama * Nedostatak kapaciteta javnog sektora za razvojne iskorake * Nedostatna podrška volontera * Nedostatak stručne edukacije za djelatnike u sektoru kulture |
| ***10. Ekonomski pokazatelji poslovanja u sektoru kulture***   * Značajan rast prihoda u privatnom kulturnom sektoru * Postojeći dobri primjeri prakse privatnog sektora u kulturi * Rast prihoda u javnim ustanovama u kulturi * Znatni prihodi civilnog sektora | ***10. Ekonomski pokazatelji poslovanja u sektoru kulture***   * Niski prihodi privatnog sektora u djelatnostima usko vezanima uz kulturu u užem smislu * Znatno oslanjanje javnih ustanova u kulturi na javni proračun * Nedovoljan broj prijava i provedbe EU projekata u kulturi |
| ***11. Kulturna participacija i sudjelovanje u kulturi***   * Dobra posjećenost kulturnih manifestacija u gradu * Porast broja posjetitelja javnih ustanova u kulturi * Znatan porast broja virtualnih posjetitelja knjižnice * Znatna posjećenost posjetitelja programa za djecu u knjižnici * Generiranje zainteresiranih publika (korisnika, organizatora, voditelja, volontera, izvođača) * Dobra suradnja s Turističkom zajednicom koja objavljuje kulturne događaje i manifestacije u Gradu * Rast broja turista, posebno inozemnih turista zainteresiranih za kulturnu ponudu grada i okolice | ***11. Kulturna participacija i sudjelovanje u kulturi***   * Pad posjećenosti fizičkih posjetitelja knjižnice * Nedovoljna prosječna popunjenost dvorana * Usmjerenost kulturne ponude uglavnom na lokalnu publiku * Smanjena zainteresiranost sudjelovanja u pojedinim područjima kulturnog amaterizma (folklorni ples, sviranje tradicionalnih instrumenata) * Smanjen broj mladih u kulturnim aktivnostima * Mali broj publike za pojedine programe zbog njihove uske tematske/žanrovske specijaliziranosti * Slaba vidljivost programa u kulturi |
| ***12. Kulturna suradnja***   * Dobra suradnja Grada i civilnog društva * Dobra suradnja lokalnih javnih ustanova sa Županijom i županijskim ustanovama * Dobra međusobna suradnja javnih ustanova u kulturi * Međugradska, međužupanijska i međunarodna kulturna suradnja ustanova i gradske uprave | ***12. Kulturna suradnja***   * Izostanak koordinacije u kreiranju zajedničkog kulturnog kalendara aktivnosti * Izostanak većih međunarodnih suradničkih iskoraka |
| ***13. Kultura i ostali sektori***   * Prva glazbena škola u ovom dijelu Europe * Dobra suradnja kulturnih i obrazovnih institucija te turizma * Kultura kao važan čimbenik razvoja turističke ponude * Povezanost kulture s vjerskim institucijama | ***13. Kultura i ostali sektori***   * Nepostojanje srednjoškolskog umjetničkog obrazovanja u drugim područjima (izuzev glazbe) * Nemogućnost uspostave plesne škole u okviru Glazbene škole zbog ovisnosti o koeficijentima za radna mjesta od strane MZOM * Nedostatak hotelskih smještajnih kapaciteta |
| **PRILIKE** | **PRIJETNJE** |
| 1. ***Opće značajke***  * Članstvo u EU i Schengenu * Tehnološki razvoj i trendovi digitalizacije * Uspostavljena međunarodna i međugradska kulturna suradnja na razini Grada Karlovca * Bogata kulturna baština kao razvojni resurs * Veliki broj poznatih Karlovčana koji se ne koriste dovoljno kao brend grada općenito * Pozitivni globalni i EU trendovi povezivanja društvene/kulturne/zelene i digitalne tranzicije * Privlačenje novih stanovnika u grad Karlovac | 1. ***Opće značajke***  * Klimatske promjene * Svjetska ekonomska, zdravstvena i sigurnosna kriza * Starenje i osiromašenje stanovništva * Nepovoljne demografske promjene u okruženju * Neadekvatne financijske naklane za rad u sektoru kulture i općenito * Regionalne napetosti i sigurnosni izazovi (primjerice problemi s nelegalnim migrantima i izbjeglicama) |
| ***2. Dosadašnja kulturna politika***   * Postojeći strateški okvir i naglasak na važnost kulture na županijskoj, nacionalnoj, EU i globalnoj razini | ***2. Dosadašnja kulturna politika***   * Moguće raznolike buduće smjernice javnih politika vezanih za kulturu na višim razinama |
| ***3. Upravljanje kulturom, strateški i planski okvir razvoja kulture***   * Prihvaćanje i suradnja u provedbi novog strateškog okvira za razvoj kulture u gradu od svih relevantnih dionika * Poticanje sudjelovanja građana u procesu odlučivanja s ciljem donošenja zajedničkih odluka o provedbi javnih politika općenito | ***3. Upravljanje kulturom, strateški i planski okvir razvoja kulture***   * Prilagođenost modela upravljanja i problem održivosti novih ustanova / objekata u kulturi |
| ***4. Institucionalni okvir***   * Poticanje modela javno-privatnog, javno-civilnog ili javno-privatno-civilnog partnerstva kao alata suradnje u sektoru kulture i s ostalim sektorima | ***4. Institucionalni okvir***   * Negativna percepcija modela javno-privatnog partnerstva kao instrumenta suradnje u široj javnosti |
| ***5. Djelatnosti kulture i kulturna produkcija***   * Povezivanje mjesne samouprave s ustanovama u kulturi, privatnim i civilnim kulturnim sektorom * Veliki broj lokalnih bendova koji bi mogli nastupati na lokalnim manifestacijama | ***5. Djelatnosti kulture i kulturna produkcija***   * Natjecanje među različitim ponuđenim sadržajima u gradu za vrijeme i pažnju ljudi (ekonomija dokolice) |
| ***6. Kulturna infrastruktura***   * Hrvatski dom kao dodatni prostor za manifestacije * Gradski trgovi kao potencijal za umjetnost na otvorenom * Revitalizacija života u Zvijezdi * Obnova velikog broja objekata kulturne namjene * Revitalizacija gradskih prostora kroz aktivnosti udruga te posljedično povećanje i raznolikost kulturnih sadržaja * Prenamjena i razvoj multifunkcionalnosti gradskih prostora radi stavljanja u funkciju izvan radnih sati | ***6. Kulturna infrastruktura***   * Nedostatak jasnih zona za kulturne sadržaje u Urbanističkom planu * Loše stanje dijela objekata koji nisu u nadležnosti Grada (uglavnom koriste organizacije civilnog društva) * Zahtjevi za postavljanje spomenika u javni prostor bez jasnih kriterija uklopljenosti u isti |
| ***7. Kulturna baština***   * Prostori antagonizama zanimljivi ljudima kao prilika za razvoj kulturne ponude * Očuvanje i dodatna prezentacija kulturnih dobara (materijalna i nematerijalna) * Neistražena arheološka nalazišta na području grada * Bogata industrijska baština kao resurs za razvoj kulturne ponude | ***7. Kulturna baština***   * Klimatske promjene i utjecaj na baštinu * Preveliko oslanjanje na turističku valorizaciju kulturne baštine u smislu povećanja broja posjetitelja |
| ***8. Financiranje kulture***   * Intenziviranje suradnje u regiji * Vanjski izvori financiranja * Jačanje financijske podrške Karlovačke županije za razvoj kulture i programe u gradu * Više sredstava na raspolaganju ostalim organizacijama otkad javne institucije više nemaju obvezu javljati se na poziv Javne potrebe u kulturi | ***8. Financiranje kulture***   * Promjena vlasti utječe na kontinuitet u financiranju projekata * Zahtjevni natječaji na EU i ostala sredstva za financiranje kulture |
| ***9. Zaposlenost u sektoru kulture***   * Usavršavanje djelatnika u kulturi | 1. ***Zaposlenost u sektoru kulture***  * Odlazak mladih i općenito dobro educiranih / stručnih ljudi iz Karlovca * Općeniti nedostatak ljudskih resursa * Nedostatak educiranih djelatnika sa specijaliziranim znanjima (nedovoljno stručnjaka) |
| ***10. Ekonomski pokazatelji poslovanja u sektoru kulture***   * Znatnije korištenje EU fondova od strane javnih ustanova u kulturi * Postojeći dobri primjeri prakse privatnog i civilnog sektora u kulturi | ***10. Ekonomski pokazatelji poslovanja u sektoru kulture***   * Nastavak prakse pretežitog oslanjanja javnih ustanova u kulturi na javni proračun |
| ***11. Kulturna participacija i sudjelovanje u kulturi***   * Korištenje digitalnih kanala komunikacije za povećanje i razvoj publike * Aktivnosti i kvalitetna ponuda ostalih dionika u gradu kao privlačan faktor i za publiku na kulturnim događanjima * Ostali kulturni programi izvan osnovne djelatnosti (npr. *stand up show* i predavanja u Kinu Edison) kao privlačan faktor za razvoj publike te kao smjer razvoja kulturne ponude * Ozbiljna posvećenost marketinškim poslovima te poslovima razvoja publike u kulturnim ustanovama/organizacijama * Poticanje aktivnosti volontiranja * Daljnji razvoj i ulaganja te institucionalna podrška programu rada za opće dobro uz uključivanje gradskih tvrtki i ustanova | ***11. Kulturna participacija i sudjelovanje u kulturi***   * Nemogućnost značajnijeg dopiranja do vanjske (izvangradske, izvanžupanijske i međunarodne) publike zbog oslanjanja na programe lokalnog karaktera * Gubitak starije publike zbog oslanjanje na digitalne kanale komunikacije |
| ***12. Kulturna suradnja***   * Povezivanje ustanova i civilnog sektora u smislu dijeljenja resursa (volonteri, tehnika…) * Postojanje primjera dobre prakse kroz inicijative i suradnje drugih sektora sa sektorom kulture * Gradovi prijatelji i razvoj suradnje među gradskim ustanovama u kulturi * Jačanje suradnje među županijama kao zamašnjak za razvoj kulture * Razvoj kulturnog klastera | ***12. Kulturna suradnja***   * Pasivnost ostalih sektora poput gospodarstva, obrazovanja, zdravstva i sl. u suradnji s kulturnim sektorom * Konkurencija javnim ustanovama od strane interpretacijskih centara koji nude sadržaje u kulturi |
| ***13. Kultura i ostali sektori***   * Bogati prirodni resursi za nadopunjavanje kulturne ponude u svrhu razvoja turizma * Kapaciteti i volja sektora turizma i obrazovanja za snažnijom suradnjom u kulturnim programima | ***13. Kultura i ostali sektori***   * Blizina Zagreba kao središta kulturnih sadržaja privlačnih turistima * Blizina Zagreba kao središta obrazovnih ustanova u području kulture kao faktor iseljavanja mladih iz Karlovca |

# Izvori

Izvršenje proračuna grada Karlovca za 2023.

Popis stanovništva 2021.

Program Javnih potreba u kulturi grada Karlovca za 2022. godinu

Program Javnih potreba u kulturi grada Karlovca za 2023. godinu

Hrvatska gospodarska komora, Digitalna komora. Dostupno na: https://digitalnakomora.hr/pretraga/statistika

Izvješće o provedbi postupka naknadnog vrednovanja Strategije kulturnog razvoja Grada Karlovca 2014.-2024.

Katalog Gradske knjižnice Ivan Goran Kovačić. Dostupno na: https://katalog.gkka.hr/pagesMisc/Katalog.aspx

Krovni interpretacijski plan „Dodir civilizacija“ s planom upravljanja

Ministarstvo gospodarstva i održivog razvoja Portal Obrtnog registra RH. Dostupno na: https://pretrazivac-obrta.gov.hr/pretraga

Ministarstvo kulture i medija, Registar kulturnih dobara Republike Hrvatske. Dostupno na: https://registar.kulturnadobra.hr/#/

Ministarstvo kulture i medija, Registar umjetničkih organizacija. Dostupno na: https://min-kulture.gov.hr/istaknute-teme/registar-umjetnickih-organizacija/16606

Ministarstvo pravosuđa i uprave, Registar udruga. Dostupno na: https://registri-npo-mpu.gov.hr/

Nacionalna razvojna strategija Republike Hrvatske do 2030. Dostupno na: https://narodne-novine.nn.hr/clanci/sluzbeni/2021\_02\_13\_230.html

Nacionalni plan razvoja kulture i medija za razdoblje od 2023. do 2027. godine. Dostupno na:

https://min-kulture.gov.hr/UserDocsImages/dokumenti/Nacionalni%20plan%20razvoja%20kulture%20i%20medija/Nacionalni%20plan\_objava.pdf

Otvoreni proračun. Dostupno na:

https://app.powerbi.com/view?r=eyJrIjoiOGRhMjA3ZTQtMTBhMS00NTg0LThjMTAtYWFhNTY2YjU3YjdlIiwidCI6ImE0M2U1YWZhLWY3YWItNDdiMS04ZTc5LTJhNzI1OGU5Y2U3ZSIsImMiOjh9,

Plan razvoja grada Karlovca 2021.-2030. Dostupno na: https://karlovac.hr/wp-content/uploads/2024/04/Plan-razvoja-grada-Karlovca\_za-objavu.pdf

Plan upravljanja Zvijezdom GGK 11/18. Dostupno na: https://karlovac.hr/wp-content/uploads/2024/04/PU\_ZVIJEZDA.pdf

Program Javnih potreba u kulturi grada Karlovca za 2021. godinu

Proračun 2024. Prvi rebalans Grada Karlovca. Posebni dio

Razvojna strategija Karlovačke županije 2020.+. Dostupno na:

https://www.kazup.hr/images/dokumenti/gospodarstvo/korisni\_linkovi/RAZVOJNA-STRATEGIJA-KARLOVACKE-ZUPANIJE.pdf

Strategija kulturnog razvoja Grada Karlovca 2014.-2024.

Strategija razvoja održivog turizma do 2030. godine. Dostupno na: https://narodne-novine.nn.hr/clanci/sluzbeni/full/2023\_01\_2\_18.html

Strategija razvoja većeg urbanog područja Karlovac za razdoblje 2021.-2027.

Turistička zajednica Karlovačke županije. Dostupno na: https://visitkarlovaccounty.hr/kulturne-ustanove/

Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21, 114/22)

1. Isto se vidi iz kriterija „visoke razine kvalitete i stručne utemeljenosti“, „priznanja na nacionalnoj i/ili međunarodnoj sceni“, „kreativnosti i inovativnosti“, „inovacija u djelatnosti“ i sl. [↑](#footnote-ref-2)
2. Dostupno na: <https://narodne-novine.nn.hr/clanci/sluzbeni/2021_02_13_230.html> [↑](#footnote-ref-3)
3. Dostupno na: <https://min-kulture.gov.hr/UserDocsImages/dokumenti/Nacionalni%20plan%20razvoja%20kulture%20i%20medija/Nacionalni%20plan_objava.pdf> [↑](#footnote-ref-4)
4. Dostupno na: <https://narodne-novine.nn.hr/clanci/sluzbeni/full/2023_01_2_18.html> [↑](#footnote-ref-5)
5. Dostupno na: 2023. Statistički podaci i pokazatelji uspješnosti narodnih knjižnica za 2023. godinu. Nacionalna i sveučilišna knjižnica u Zagrebu. URL: https://maticna.nsk.hr/wp-content/uploads/2024/05/Podaci\_narodne\_za\_2023\_2024.xlsx [↑](#footnote-ref-6)
6. Kulturne i umjetničke djelatnosti obuhvaćaju sljedeće kategorije: R 90 Kreativne, umjetničke i zabavne djelatnosti, R 91 Knjižnice, arhivi, muzeji i ostale kulturne djelatnosti, J Informacije i komunikacije bez J 61 Telekomunikacije i J63 Informacijske uslužne djelatnosti osim J 63.91 Djelatnosti novinskih agencija, M 71.11 Arhitektonske djelatnosti, M 73.1 Promidžba (reklama i propaganda), M 74.1 Specijalizirane dizajnerske djelatnosti, M 74.2 Fotografske djelatnosti, C 18 Tiskanje i umnožavanje snimljenih zapisa, C 32.2 Proizvodnja glazbenih instrumenata te S 94.99 Djelatnosti ostalih članskih organizacija, d. n. [↑](#footnote-ref-7)
7. Grad Karlovac financira i programe filmske i audiovizualne umjetnosti, ali isti ne postoje kao zasebna stavka u proračunu nego se ti projekti financiraju kroz Dramsku, scensku i izvedbenu umjetnost te Inovativne umjetničke i kulturne prakse i međunarodna kulturna suradnja [↑](#footnote-ref-8)
8. Od ukupno 152 registrirane udruge u Karlovcu, njih 109 registrirano je u području kulture. Iako je nemoguće procijeniti točan broj zaposlenih u udrugama u kulturi, vidljivo je da 2/3 ukupno registriranih udruga djeluje u području kulture. Podaci navode na zaključak da dobar dio udruga nema zaposlenih ili je taj broj minimalan, što je situacija i u ostalim gradovima. [↑](#footnote-ref-9)
9. Od ukupno 152 registrirane udruge u Karlovcu, njih 109 registrirano je u području kulture. Iako je nemoguće procijeniti točne prihode u udrugama u kulturi, podaci o prihodima pokazuju da su prosječni prihodi po udruzi cca. 71.329 EUR, a 2/3 ukupno registriranih udruga djeluje u području kulture. Prosjek prihoda udruga u području kulture bi, prema tome iznosio cca. 7.774.851,40 EUR. [↑](#footnote-ref-10)
10. <https://www.cbi.eu/market-information/tourism/cultural-tourism/market-potential> [↑](#footnote-ref-11)